အမေးများသည့်မေးခွန်းများ – CityRewards\nCity Rewards အစီအစဉ်တွင် ပါဝင်ခြင်းနှင့် သုံးစွဲမှုရပ်နားခြင်း\nCity Rewards ကို မသုံးတော့ဘူးဆို ဘာဖြစ်မလဲ။\nCity Rewards ကို ဆက်လက်အသုံးမပြုတော့ပါက အကောင့်ကိုပယ်ဖျက်မှာဖြစ်ပြီး အသုံးမပြုရသေးသောအမှတ်များအားလုံးဆုံးရှုံးသွားမှာ ဖြစ်ပါတယ်။ အကယ်၍ အကောင့်ထဲရှိ အမှတ်များကို အသုံးပြုချင်ပါက အကောင့်မပယ်ဖျက်ခင် အသုံးပြုပေးဖို့ အကြံပေးအပ်ပါတယ်။\nCity Rewards အစီအစဉ်ကို မသုံးချင်တော့ရင် ဘယ်လိုလုပ်ရမလဲ။\nCity Rewards အစီအစဉ်ကို သင့်အတွက် ရေရှည် အသုံးပြုနိုင်ပြီး ပျော်ရွှင်စေအောင် ရည်မှန်းထားသော်လည်း City Rewards အစီအစဉ်ကို ဆက်လက်အသုံးမပြုချင်တော့ပါက အချိန်မရွေး အကောင့်ကို ပယ်ဖျက်နိုင်ပါတယ်။ City rewards Customer care ဌာန ဖုန်းနံပါတ် ၀၉၉ ၇၂၉ ၉ ၇၂၇၂ ကို ဆက်သွယ်နိုင်ပါတယ်။\nCity Rewards အကျိုးခံစားခွင့်တွေရအောင် ဘာလုပ်ရမလဲ။\nCity Rewards အကျိုးခံစားခွင့်များရရှိဖို့ အကောင့်ဖွင့်ပြီးနောက် အကောင့်ကို အသက်သွင်းရပါမယ်။ ရက် ၃၀ အတွင်း အကျုံးဝင်သောဆိုင်များတွင် အနည်းဆုံး ကျပ် သုံးသောင်းဖိုးဝယ်ယူပြီး ဝယ်ယူချိန်မှာ မိမိ၏ City Rewards App ကို မပျက်မကွက် ပြသရပါမယ်။ ဂရုပြုရမယ့်အချက်မှာ ဝယ်ယူထားသောစာရင်းကို ဘောက်ချာထုတ်ပြီးသွားလျှင် City Rewards ၏ အမှတ်စာရင်းတွင် ပေါင်းထည့်လို့မရတော့ပါဘူး။ ဒါကြောင့် ငွေမရှင်းခင် City Rewards App ကို တစ်ပါတည်းပြသဖို့ တိုက်တွန်းချင်ပြီး ထိုသို့ပြုလုပ်မှလည်း ကျွန်ုပ်တို့၏ ဝန်ထမ်းများမှ သင့်ရဲ့ ပြောင်းလဲသွားတဲ့ City Rewards လက်ကျန်ငွေစာရင်းကို ပြုပြင်ပေးနိုင်မှာ ဖြစ်ပါတယ်။\nCity Rewards အစီအစဉ်မှာ ဒေါင်းလုတ်ဆွဲခြင်း၊ အကောင့်ဖွင့်ခြင်းနှင့် အသုံးပြုခြင်းများအတွက် အခမဲ့ဖြစ်သော်လည်း အကျိုးခံစားခွင့်များစတင်အသုံးပြုနိုင်ရန်အတွက် ကတ်ဖြတ်ခြင်း သို့မဟုတ် App သုံးစွဲခြင်းဖြင့် ရက် ၃၀ အတွင်း ကျပ် သုံးသောင်းဖိုးအထိ ဈေးဝယ်ခြင်းပြုလုပ်ရပါမယ်။ App မှာ အခမဲ့ဖြစ်သော်လည်း ကတ်ဖြင့်သုံးစွဲလိုပါက ကတ်ဖိုး ၃၀၀၀ ကျပ် ကျသင့်မှာဖြစ်ပါတယ်။ ကတ်ကို City Mart Holding Company ၏ အရောင်းဆိုင်များ၏ Customer service ကောင်တာတွင် ထုတ်ယူနိုင်ပါတယ်။\nအမှတ်တွေကို ငွေသားနဲ့ လဲလို့မရနိုင်သော်လည်း နောက်အခေါက် ဈေးဝယ်တဲ့အခါ ငွေသားအစားပေးချေနိုင်ပါတယ်။ ဥပမာ- အမှတ် ၁၀၀ ပြည့်တိုင်း ကျပ်ငွေတစ်ရာပေးဖို့ သုံးနိုင်ပါတယ်။\nငွေချေတုန်းက City Rewards ပြဖို့ မေ့သွားလို့ပါ။ အဲ့ဒီအတွက်ရော အမှတ်ရနိုင်သေးလား။\nအမှတ်ရရှိဖို့ ငွေရှင်းတဲ့အချိန်မှာ အမြဲ City Rewards App သို့မဟုတ် ကတ် မဖြစ်မနေပြသရပါမယ်။ ငွေရှင်းပြီးသွားချိန်မှာတော့ အမှတ်ပေးလို့မရတော့ပါဘူး။\nပရိုမိုးရှင်းရဲ့သက်တမ်းကို စစ်ပေးပါ။ သက်တမ်းကုန်သွားတဲ့ ပရိုမိုးရှင်းတွေကို သုံးလို့မရတော့ပါဘူး။ အကယ်၍ သက်တမ်းရှိရဲ့သားနဲ့ သုံးလို့မရတာဆိုရင် ကျေးဇူးပြုပြီး App မှတဆင့် Customer Care ကို ဆက်သွယ်ပေးပါ။\nCity Rewards နဲ့ ဆို Discount တွေ ရမှာလား။\nCity Rewards App မှာပြသထားတဲ့ ကမ်းလှမ်းချက်များနှင့် ပရိုမိုးရှင်းများဟာ ရောင်းချသည့်အဖွဲ့အစည်း၏ ဆုံးဖြတ်ချက်ပေါ်တွင်မူတည်ပါတယ်။ တစ်ခါတလေ အထူးဈေးနှုန်းဖြစ်နိုင်သလို၊ တစ်ခါတလေ အထူးလျှော့ဈေးလည်းဖြစ်နိုင်ပါတယ်။ ဒါကြောင့် City Rewards မှတဆင့် discount ရနိုင်ပါတယ်။\nဘာလို့ City Rewards အကောင့်မှာ တခြားသူတွေနဲ့ ပရိုမိုရှင်းအတူတူမရတာလဲ။\nCity Rewards ရဲ့ ပရိုမိုးရှင်းတွေကို သုံးစွဲသူ၏ဝယ်ယူမှုပုံစံပေါ်မူတည်ပြီး သီးသန့်ပြုလုပ်ပေးထားတာဖြစ်ပါတယ်။ သုံးစွဲသူတစ်ဦးချင်းစီ၏လိုအပ်ချက်နှင့်ကိုက်ညီသည့် ကမ်းလှမ်းချက်များကို ပေးနိုင်ဖို့ ပရိုမိုရှင်းများကို တစ်ဦးနှင့်တစ်ဦးမတူညီအောင် သီးသန့်ပြုလုပ်ပေးထားပါတယ်။ အကောင့်ကို ပိုပိုသုံးခြင်းဖြင့် ထူးခြားသောကမ်းလှမ်းချက်များကို ပိုပို ရရှိနိုင်မှာဖြစ်ပါတယ်။”\nSeasons bakery မှာရော City Rewards အကောင့်ကို သုံးပြီး အမှတ်ယူလို့ရမလား။\nရပါတယ်။ City Rewards App ကို မြန်မာနိုင်ငံအနှံ့အပြားမှာရှိတဲ့ City Mart Supermarket, Ocean Supercenter, Marketplace by City Mart, City Care Health and Beauty, Seasons Bakery & Café, City Baby Club, City Books and Music နဲ့ Safari Bookstore တွေမှာ သုံးလို့ရပါတယ်။\nကတ်ကို အိမ်မှာမေ့ကျန်ခဲ့တယ်။ အမှတ်ရဖို့ ဘာလုပ်ရမလဲ။\nCity Rewards ကတ်ကို အိမ်မှာကျန်ခဲ့ပြီး App လည်းမရှိဘူးဆိုရင် ငွေရှင်းကောင်တာမှာ ဖုန်းနံပါတ် သို့မဟုတ် မှတ်ပုံတင်နံပါတ်/ နိုင်ငံကူးလက်မှတ်နံပါတ်ကို ပြောပြပြီး အမှတ်ရယူနိုင်ပါတယ်။ သို့သော် ကတ် သို့မဟုတ် App မရှိဘဲ အမှတ်များကို သုံးစွဲလို့မရပါဘူး။ ဤလုပ်ဆောင်ချက်ကို ငွေမရှင်းခင်လုပ်ဆောင်ရမှာဖြစ်ပါတယ်။ နောက်တစ်နည်းကတော့ City Rewards App ကို ဒေါင်းလုတ်ဆွဲပြီး အကောင့်ဖွင့်ကာ ကတ်များကို ပေါင်းထည့်ထားရမှာပါ။ ဒီလုပ်ဆောင်ချက်ကြောင့် ဖုန်းထဲမှာ App ရှိနေပြီး ကတ်ကို သယ်စရာမလိုတော့ဘဲ ခလုတ်တစ်ချက်လေးနှိပ်လိုက်ရုံနဲ့ ဆုလက်ဆောင်တွေ၊ ငွေပေးချေမှုစနစ်တွေကို လုပ်ဆောင်နိုင်မှာဖြစ်ပါတယ်။\nဆုလက်ဆောင်တွေက ဘယ်အချိန်အထိ အကျုံးဝင်ပါသလဲ။\nCity Rewards အကောင့်ကနေ ရရှိမယ့် ဆုလက်ဆောင်တွေမှာ ရောင်းချသူဘက်က သတ်မှတ်ထားတဲ့ သက်တမ်းနဲ့ စည်းမျဉ်းစည်းကမ်းတွေပါဝင်ပါတယ်။ အသေးစိတ်သိရှိဖို့ ဖော်ပြချက်များကို စစ်ဆေးပါ။ ဆုလက်ဆောင်များတစ်ခုနှင့်တစ်ခု ကွဲပြားခြားနားချက်ရှိနိုင်ပါတယ်။\nတကယ်လို့အကောင့်ထဲ အမှတ်တွေမရောက်လာဘူးဆို ဘယ်လိုလုပ်မလဲ။\nတကယ်လို့ အကောင့်ထဲ အမှတ်တွေ မရောက်လာဘူးဆို ၀၉ ၉ ၇၂၉ ၉ ၇၂၇၂ ကို ဆက်သွယ်ပြီး ကိုယ်ဈေးဝယ်ခဲ့တဲ့ အချက်အသေးစိတ် (နေ့ရက်၊ အချိန်၊ ဝယ်ယူခဲ့သည့်နေရာ၊ ဝယ်ယူခဲ့တဲ့တန်ဖိုး) နဲ့ ဘောက်ချာနံပါတ်ကို ပြောပြပေးပါ။ အမြန်ဆုံးကူညီပေးနိုင်ဖို့ လုပ်ဆောင်ပါ့မယ်။\nဈေးဝယ်ပြီး ငွေကိုင်က အမှတ်ထည့်ပေးပေမယ့် အမှတ်မရလို့ပါ။\nအနီးဆုံး Customer Service ကောင်တာ သို့မဟုတ် City Rewards Customer ဌာနသို့ ဖုန်းနံပါတ် ၀၉ ၉ ၇၂၉ ၉ ၇၂၇၂ ဖြင့် ဆက်သွယ်ပေးပါ။ ဒီလိုမဆက်သွယ်မီ ဝယ်ယူလိုက်သောကုန်ပစ္စည်း၏ အကျုံးဝင်မှုနှင့် အင်တာနက်နှင့် ချိတ်ဆက်မှုရှိမရှိ ပြန်လည်စစ်ဆေးပေးပါ။\nကိုယ့်အမှတ်နဲ့ တခြားသူရဲ့အမှတ်ကို ပေါင်းပြီး ငွေချေလို့ရလား။\nအမှတ်တွေကို ပေါင်းပြီး ငွေချေလို့မရပါဘူး။ မိမိ၏အမှတ်မှာ မိမိတစ်ဦးတည်းအတွက်ဖြစ်ပါသည်။\nအမှတ် ၁ မှတ်ရဖို့ ဘယ်နှစ်ကျပ်သုံးရမလဲ။\nသတ်မှတ်ထားတဲ့ဆိုင်တွေမှာ ကျပ် ၂၀၀ ဖိုး (ကုန်သွယ်လုပ်ငန်းခွန်ပါပြီး) သုံးပြီးတိုင်း ၁ မှတ်ရရှိမှာဖြစ်ပါတယ်။\nကိုယ့် အကောင့်မှာ အမှတ်ဝင်ဖို့ ဘယ်လောက်ကြာမှာလဲ။\nငွေပေးချေပြီး မိနစ်အနည်းငယ်အကြာမှာ အမှတ်များနဲ့ လက်ကျန်ငွေပမာဏများ စာရင်းအသစ်ဖြစ်သွားပါလိမ့်မယ်။ အကယ်၍ ကြန့်ကြာမှုရှိပါက အင်တာနက်ချိတ်ဆက်မှု၊ App Store မှ App အတွက် Update နှင့် ဖုန်းတွင်းပြဿနာရှိမရှိ စစ်ဆေးပေးပါ။ စစ်ဆေးပြီးတဲ့အထိ အမှတ်မဝင်သေးပါက City Mart Customer Service ကောင်တာသို့ လျင်မြန်စွာဆက်သွယ်ပေးပါ။\nဘာမှလည်း မဝယ်ဘဲ အမှတ်တွေ နုတ်သွားတယ်။ ဘယ်လိုဖြစ်တာလဲ။\nApp ထဲမှာ History ကို ပြန်စစ်ကြည့်ပါ သို့မဟုတ် Customer Care ဌာနဖုန်းနံပါတ် ၀၉၉၇၂၉၉၇၂၇၂ ကို ဆက်သွယ်ပေးပါ။ အမှတ်များအားလုံး ရရှိချိန်မှ တစ်နှစ်ပြည့်ချိန်တွင် သက်တမ်းကုန်မှာကို သတိပြုပေးပါ။ သင့်အမှတ်တွေ သက်တမ်းကုန်သွားလို့လည်း ဖြစ်နိုင်ပါတယ်။\nကိုယ်ရထားတဲ့ အမှတ်တွေကို ကိုယ့်သူငယ်ချင်းကိုပေးလို့ရလား။ ရတယ်ဆိုရင် ဘယ်လိုလုပ်လို့ရမလဲ။\nမိမိ ရရှိထားသော City rewards အမှတ်များကို တခြားသူအား လွှဲပြောင်းပေးလို့မရပေမယ့် City Rewards Cash Wallet ထဲတွင် ဖြည့်သွင်းထားသော ပိုက်ဆံကို မိမိ၏ အဆက်အသွယ်စာရင်းထဲမှ သူငယ်ချင်းကို App ထဲမှ GIft section ဖြင့် လက်ဆောင်ပေးနိုင်ပါသည်။ အခုလောလောဆယ် ဒါကတော့ In-App လုပ်ဆောင်ချက်ပဲဖြစ်ပါတယ်။\nသုံးပြီးသားအမှတ်များအတွက် ပြန်အမ်းငွေကို ရနိုင်မလား။\nငွေသားနှင့် ပေးချေထားသော ဈေးဝယ်ယူမှုအတွက် တန်ဖိုးတူညီသောအစားထိုးပစ္စည်းနှင့် လဲလှယ်ရယူနိုင်သော်လည်း ငွေသားပြန်အမ်းပေးမည်မဟုတ်ပါ။ သို့သော်လည်း အမှတ်နှင့် ဝယ်ယူထားသော ပစ္စည်းများကို ပြန်လဲပေးလို့မရပါဘူး။ City Rewards အမှတ်နှင့် ဝယ်ယူထားသောပစ္စည်းအတွက် ပြန်အမ်းငွေတောင်းခံပါက ပထမနည်းလမ်းသို့ပြောင်းပြီး တန်ဖိုးညီသော အစားထိုးပစ္စည်းကို ရရှိနိုင်ပါတယ်။ ဤကဲ့သို့ကိစ္စဖြစ်ပွားပါက Customer Service ကောင်တာသို့ ဆက်သွယ်ပေးပါ။\nအမှတ်များကို ရရှိသောနေ့မှစပြီး ၁ နှစ်အကြာအထိ သုံးလို့ရပါတယ်။\nအမှတ်များကို ဘယ်လို သုံးသွားမှာလဲ။\nအကျုံးဝင်သော ပစ္စည်းများဝယ်ယူတဲ့အခါ ကောင်တာမှာ ငွေကိုင်အား City Rewards App သို့မဟုတ် ကတ်ကို ပြသပေးပါက သုံးစွဲနိုင်သော အမှတ်များနှင့် ဆုလက်ဆောင်များကို အလိုအလျောက်နုတ်သွားမှာဖြစ်ပါတယ်။\nအရင်က ဝယ်ခဲ့သောကုန်ပစ္စည်းများ၏ ဘောက်ချာရှိသေးပါက ထိုအတွက်ရော အမှတ်ရနိုင်သေးပါသလား။\nစိတ်မကောင်းပါဘူး။ City Rewards အစီအစဉ်မသုံးခင် အရင်က ဝယ်ခဲ့သော ကုန်ပစ္စည်းများအတွက် အမှတ်များမရရှိနိုင်ပါဘူး။ ဒါ့အပြင် ဈေးဝယ်ယူမှုစာရင်းကို ငွေရှင်းပြီးပါက City rewards App သို့မဟုတ် ကတ်ထဲသို့ အမှတ်များကို ပေါင်းထည့်ပေးလို့မရနိုင်ပါဘူး။ ဒါကြောင့် ငွေမရှင်းခင် ငွေကိုင်အား မိမိ၏ City Rewards အကောင့်ကို ပြသဖို့အထူး တိုက်တွန်းချင်ပါတယ်။\nအမှတ်များကို City Mart Holdings ရဲ့ channels တွေဖြစ်တဲ့ City Mart Supermarkets, Ocean Supercenters, Marketplace by City Mart, City Care Health and Beauty stores, Seasons bakery Café နှင့် အခြား အကျုံးဝင်သောဆိုင်များမှာ ဈေးဝယ်တဲ့အခါ သုံးစွဲနိုင်ပါတယ်။ အမှတ်များကို အမှတ် ၁၀၀ ရပြီးတိုင်း သုံးစွဲနိုင်ပါတယ်။ ကျွန်ုပ်တို့၏ ၁ မှတ်= ၁ကျပ်နှုန်းဖြင့် ဥပမာ- အမှတ် ၁၀၀ ကို ငွေကျပ် ၁၀၀ အစား ပေးချေအသုံးပြုနိုင်ပါတယ်။\nအမှတ်တွေကို ရယူတဲ့အခါ ကန့်သတ်ချက်များရှိပါသလား။\nအကျုံးမဝင်သောကုန်ပစ္စည်းအချို့၊ City Gift ကတ်များ၊ Gift Voucher များ၊ ပရိုမိုးရှင်းချထားသောပစ္စည်းများ၊ ဝိုင်နှင့် ယမကာ၊ ဖုန်းငွေဖြည့်ကတ် နှင့် အခြားကုန်ပစ္စည်းများကို ဝယ်ယူသည့်အခါ City Mart Holdings Ltd. ရဲ့ ဆုံးဖြတ်ချက်အရ အမှတ်မရရှိအောင် ကန့်သတ်ထားနိုင်ပါတယ်။ ဤကဲ့သို့ ကန့်သတ်ထားသော ကုန်ပစ္စည်းစာရင်းအသစ်အတွက် cityrewards.com.mm/non-qualifying-products/ ကို ဝင်ရောက်ကြည့်ရှုနိုင်ပါတယ်။\nချိန်ညှိရန် ( Setting )\nကိုယ့်နေရာနဲ့ အနီးဆုံး City Mart ကို ဘယ်မှာရှာနိုင်လဲ။\nCity Rewards App နဲ့ ကိုယ်နဲ့အနီးဆုံး City Mart ကို ရှာနိုင်ပါတယ်။ App ထဲကို ဝင်ပြီး အောက်ခြေမှာရှိတဲ့ Menu မှ Stores ကို နှိပ်ပါ။ အချက်အလက်များ မှန်ကန်စွာပြသနိုင်ဖို့ GPS ကဲ့သို့ နေရာပြတဲ့ location service လိုအပ်သောကြောင့် အင်တာနက်ဒေတာဖွင့်ရပါမယ်။\nApp ထဲက History ကို ဘာအတွက်သုံးနိုင်လဲ။\nApp ထဲက Transaction History တွင် အရင်က ဈေးဝယ်ခဲ့သော အချက်အလက်များ၊ ရရှိခဲ့သောအမှတ်များနှင့် သုံးစွဲခဲ့သောအမှတ်များကို ကြည့်ရှုနိုင်ပါတယ်။ အကယ်၍ မိမိအကောင့်ဖြင့် အခြားလူတစ်ယောက်က ဈေးဝယ်ထားခဲ့ရင် ဒီအချက်အလက်တွေကို ကြည့်ပြီး သိနိုင်ပါတယ်။\nCity Rewards App ကနေ ရတဲ့ notifaication တွေကို ဘယ်လိုပိတ်ရမလဲ။\nဤလမ်းညွှန်ချက်အတိုင်း လုပ်ဆောင်ပေးပါ။ Login >> Profile >> Setting >> Notifications ပြီးရင် ကိုယ်နဲ့ အသင့်တော်ဆုံးဖြစ်မယ့် အချက်ကိုရွေးပြီး အသုံးပြုနိုင်ပါတယ်။\nSetting ဘာသာစကားကို ဘယ်လိုပြောင်းရလဲ။\nဤလမ်းညွှန်ချက်အတိုင်း လုပ်ဆောင်ပေးပါ။ Login >> Profile >> Setting >> Language. ပြီးရင် Zawgyi ၊ Unicode ၊ English ဘာသာစကား ၃ မျိုးထဲက နှစ်သက်ရာဘာသာစကားကို ရွေးချယ်လိုက်ပါ။\nCity Rewards အသုံးပြုသူတွေဟာ မိမိရဲ့ ဖုန်းထဲက Contact တွေ၊ ဓာတ်ပုံတွေနဲ့ Media File တွေအား App ကနေ ဖတ်ယူခြင်းကိုခွင့်ပြုဖို့ ဘာဖြစ်လို့ လိုအပ်တာလဲ?\nApp ရဲ့ Feature တွေအားလုံးကို အကောင်းဆုံးအသုံးပြုနိုင်ဖို့ ခွင့်ပြုပေးဖို့လိုအပ်တာဖြစ်ပါတယ်။ Contact တွေဖတ်ယူခြင်းကိုခွင့်ပြုတဲ့အတွက် ထည့်သွင်းထားတဲ့ငွေသားနဲ့ City Gift card တွေကို မိမိရဲ့ သူငယ်ချင်းမိတ်ဆွေတွေနဲ့ မိသားစုတွေစီ လက်ဆောင်အဖြစ် လွယ်လွယ်ကူကူ ပေးပို့ပေးနိုင်မှာဖြစ်ပါတယ်။ ဒီလိုပဲ ဓာတ်ပုံတွေကို ခွင့်ပြုပေးခြင်းကနေ မိမိအနေနဲ့ Profile မှာ စိတ်ကြိုက်ဓာတ်ပုံလေးတွေ ရွေးချယ်တင်ထားလို့ ရပါလိမ့်မယ်။ Media File တွေကို ခွင့်ပြုပေးခြင်းကတော့ App ရဲ့ အချက်အလက်တွေဖြစ်တဲ့ သီးသန့် Promotion အစီအစဉ်၊ စိတ်ဝင်စားဖွယ် Promotion တွေနဲ့ အခြားကမ်းလှမ်းမှုတွေပေးပို့လာခြင်းကို Phone ထဲမှာ သိမ်းဆည်းထားနိုင်ဖို့ဖြစ်ပါတယ်။\nApp ၊ ကတ် နှင့် အကောင့်\nCity Rewards သုံးရင် ဘယ်လို အကျိုးကျေးဇူးတွေရလဲ။\nCity Rewards App နဲ့ဆို ကတ်တွေအားလုံးကိုပေါင်းပြီး ကိုယ်အဆင်ပြေသလိုသုံးလို့ရပါတယ်။ ကတ်ပျောက်တဲ့အခါ ဒုက္ခရောက်တာမျိုးတွေမဖြစ်တော့ဘူးပေါ့။\nCity Rewards အကောင့်နဲ့ Facebook အကောင့်နဲ့ ဘယ်လိုဆက်သွယ်လို့ရလဲ။\nCity Rewards App ကိုသွားပြီး ဤ လမ်းညွှန်ချက်အတိုင်းလုပ်ဆောင်ပါ။ Login >> Profile >> Setting >> Connect your Facebook ကိုရွေးပြီး လမ်းညွှန်ချက်အတိုင်းလိုက်လုပ်ပေးပါ။\nအရင်က City Rewards သုံးပေမယ့် အခုနောက်ပိုင်းမသုံးဖြစ်တာကြာပြီ။ အခု အကောင့်ထဲဝင်လို့ မရတော့ဘူး။\nအကောင့်ကို သုံးစွဲခွင့်ရပ်တန့်လိုက်တာ/ ဖျက်လိုက်တာ ဖြစ်နိုင်ပါတယ်။ ၀၉ ၉ ၇၂၉ ၉ ၇၂၇၂ ကို ဆက်သွယ်ပေးပါ။\nQR Code ကို ဘယ်လိုသုံးရလဲ။\nငွေရှင်းတဲ့အခါ QR ကုတ်ကို ငွေကိုင်က scan ဖတ်သွားပေးမှာဖြစ်ပါတယ်။\nဖုန်းပျောက်သွားရင် ၀၉ ၉ ၇၂၉ ၉ ၇၂၇၂ ကို ဆက်သွယ်ပေးပါ။\nCity Rewards ကတ် ပျောက်သွားလို့ ဘယ်လိုလုပ်ရမလဲ။\nCity Rewards ကတ်ပျောက်သွားရင် ၀၉ ၉ ၇၂၉ ၉ ၇၂၇၂ ကို ဆက်သွယ်ပေးပါ။\nလူတစ်ယောက် အကောင့်တစ်ခုပဲ ဖွင့်လို့ရပါတယ်။\nCity Rewards သုံးတဲ့ပုံစံ (ကတ်၊ App) ပြောင်းချင်လို့ ဘာလုပ်ရမလဲ။\nကတ် သုံးနေပြီဆိုရင် App ကို ဒေါင်းလုတ်ဆွဲပြီး ကတ်ကို စာရင်းသွင်းပါ။ ကတ်နံပါတ်ကို သုံးပြီးတော့ပဲဖြစ်စေ QR code ကို Scan ဖတ်ပြီးတော့သော်လည်းကောင်း စာရင်းသွင်းနိုင်ပါတယ်။ App သုံးနေပြီးသားဆို ၀၉ ၉ ၇၂၉ ၉ ၇၂၇၂ ကို အသေးစိတ်အချက်အလက်အတွက် ဆက်သွယ်ပေးပါ။\nPIN မေ့သွားလို့ ဘယ်လိုလုပ်ရမလဲ။\n၀၉ ၉ ၇၂၉ ၉ ၇၂၇၂ ကို ဆက်သွယ်ပေးပါ။\nကိုယ့်ကတ်ကို တခြားလူတွေ သုံးလို့ရလား။\nကတ်မှာ PIN လို လျှို့ဝှက် အချက်အလက်တွေပါတဲ့အတွက် တခြားသူတွေကို ပေးသုံးဖို့ ခွင့်မပြုထားပါဘူး။\nApp ကို install လုပ်လို့မရဘူး။\nApp ကို Android 5.0 / iOS9နှင့်အထက်ပဲ သုံးလို့ရပါတယ်။\nအင်တာနက် ရမရစစ်ပြီးရင် ဖုန်းနံပါတ်နဲ့၊ လျှို့ဝှက်ကုတ်မှန်မမှန် စစ်ပါ။\nလျှို့ဝှက်ကုတ်မေ့သွားရင် အောက်ပါအချက်တွေအတိုင်းတစ်ဆင့်ချင်းလိုက်လုပ်ပေးပါ။ Login >> Profile >> Setting >> Reset your Password. ပြီးရင်ပြတဲ့လမ်းညွှန်ချက်တွေအတိုင်း ဆက်လုပ်ဆောင်ပေးပါ။\nအကောင့် ဖွင့်တုန်းက သုံးခဲ့တဲ့ ဖုန်းနံပါတ်ကို ပြောင်းလို့ရလား။\nဒီလုပ်ဆောင်ချက်မှာ အရေးကြီးတဲ့ ဒေတာအချက်အလက်တွေ ပါဝင်သက်ဆိုင်တဲ့အတွက် မလိုအပ်တဲ့ဒေတာအချက်အလက်ခိုးယူခံရမှုကနေ ကာကွယ်ဖို့ သင်ကိုယ်တိုင်ပြောင်းလို့မရပါဘူး။ အကောင့်ဖွင့်တုန်းကသုံးထားတဲ့ ဖုန်းနံပါတ်ကိုပြောင်းချင်ရင် ကျွန်ုပ်တို့ရဲ့ Hotline နံပါတ်သို့မဟုတ် Customer Service ကို ဆက်သွယ်ပေးပါ။\nApp ကို မတော်တဆ ဖျက်လိုက်မိတယ်။ အကောင့်ထဲဘယ်လို ပြန်ဝင်လို့ရလဲ။\nApp ကို နောက်ထပ်ဒေါင်းလုတ်ဆွဲပြီး ဖုန်းထဲကိုသွင်းပေးပါ။ ကိုယ့်ဖုန်းနံပါတ်နဲ့ လျှို့ဝှက်ကုတ်ကို မှန်မှန်ကန်ကန်ရိုက်ထည့်လိုက်ရင် အကောင့်ထဲပြန်ဝင်လို့ရပါပြီ။\nApp က ခဏခဏ အလုပ်လုပ်တာရပ်သွားတယ်။\nကိုယ်သုံးနေတဲ့ Android နဲ့ iOS က နောက်ဆုံးဗားရှင်းဖြစ်ဖို့လိုအပ်ပါတယ်။ ဗားရှင်းမှန်ပြီး အလုပ်မလုပ်တာဆိုရင်တော့ ၀၉ ၉ ၇၂၉ ၉ ၇၂၇၂ ကိုဆက်သွယ်ပေးပါ။\nအကောင့် ဘယ်နှစ်ခု ဖွင့်လို့ရလဲ။\nCIty Rewards အကောင့်တိုင်းကို နိုင်ငံသားကတ်နံပါတ်/ နိုင်ငံကူးလက်မှတ်နံပါတ် နှင့် အဓိကဖုန်းနံပါတ်တို့ဖြင့် ချိတ်ဆက်ထားပါတယ်။ ပျောက်ဆုံးခြင်း၊ ပိတ်ခြင်းနှင့် အကောင့်ပိုင်ရှင်ကွယ်လွန်ခြင်း အစရှိသည့် ခြွင်းချက်များအတွက် မှတ်ပုံတင်နံပါတ်တစ်ခုကို အကောင့်တစ်ခုသာ အသုံးပြုခွင့်ရှိပါတယ်။\nကတ်ကိုင်တဲ့သူအတွက် ဆုလက်ဆောင်များနဲ့ ကမ်းလှမ်းချက်အသစ်များကို ဘယ်ကနေ ကြည့်လို့ရပါသလဲ။\nကတ်သုံးတဲ့သူတွေအတွက် ကမ်းလှမ်းချက်အသစ်တွေ၊ ပရိုမိုးရှင်းအသစ်တွေကို SMS နဲ့ ပို့ပြီးပြောပြပေးမှာပါ။ ကမ်းလှမ်းချက်စာရင်းအပြည့်အစုံကို City Rewards App တစ်ခုတည်းမှာပဲ ကြည့်ရှုနိုင်မှာဖြစ်ပြီး ရှေ့ဆက် ဆုလက်ဆောင်များ၊ ကမ်းလှမ်းချက်များစတဲ့ အကျိုးကျေးဇူးများကို ပြည့်ပြည့်ဝဝအသုံးပြုနိုင်မှာဖြစ်ပါတယ်။ ဒါကြောင့် စောစောစီးစီး App ကို ဒေါင်းလုတ်ဆွဲ၊ စာရင်းသွင်းပြီး ကတ်ပေါင်းထည့်ဖို့ တိုက်တွန်းချင်ပါတယ်။\nCity Gift ကတ်ကို ဘယ်မှာ ငွေထပ်ဖြည့်လို့ရလဲ။\nCity Mart ရဲ့ Customer Service ကောင်တာမှာ City gift ကတ်တွေကို ငွေဖြည့်လို့ရပါတယ်။\nCity Gift ကတ်ထဲက လက်ကျန်ငွေက ဘယ်တော့သက်တမ်းကုန်မှာလဲ။\nCity Gift ကတ်ထဲက လက်ကျန်ငွေက စသွင်းပြီး ၁၂လ အကြာ သက်တမ်းကုန်မှာ ဖြစ်ပါတယ်။ သက်တမ်းမကုန်ချင်ရင် City Rewards App နဲ့ ကတ်ကို ပေါင်းလိုက်ပါ။\nသူငယ်ချင်းဆီ City Gift ကတ်ပို့ချင်ရင် ဘာလိုအပ်ပါသလဲ။\nCity Rewards ကနေ လွှဲရမှာ ဖြစ်တဲ့အတွက် သူငယ်ချင်းရဲ့ City rewards App ဖုန်းနံပါတ်ကို သိဖို့လိုပါလိမ့်မယ်။\nCity Rewards နဲ့ City Gift ကတ်ကို ဘယ်လိုချိတ်ရမှာလဲ။\nCity Rewards App ထဲမှာ Add your Card ကို တွေ့ရပါလိမ့်မယ်။ ပြီးရင် City gift ကတ်ကို City Rewards App အတွက် စာရင်းသွင်းခဲ့သလို စာရင်းသွင်းပြီး သုံးလို့ရပါပြီ။\nCity Rewards နဲ့ City Gift ကတ်ကို ချိတ်လို့ရလား။\nApp ထဲမှာ ကတ်ကို အကောင့်နဲ့ပေါင်းပြီး သုံးလို့ရပါတယ်။ ဒါနဲ့ ဈေးဝယ်ပြီး အမှတ်တွေရယူနိုင်ပါတယ်။\nCity Gift ကတ်နဲ့ ဝယ်ရင် အမှတ်ရော ရမှာလား။\nCity Rewards အကောင့်ရှိမှ အမှတ်ရမှာဖြစ်ပါတယ်။ အကောင့်မရှိရင် ဈေးဝယ်လို့ရပါတယ်။\nငွေသားဝန်ဆောင်မှု (Cash Wallet)\nမရည်ရွယ်ဘဲ ငွေလွှဲလိုက်မိတယ်။ ဘာလုပ်ရမလဲ။\nကျေးဇူးပြုပြီး ၀၉ ၉ ၇၂၉ ၉ ၇၂၇၂ ကို ဆက်သွယ်ပေးပါ။ စိတ်မကောင်းပါဘူး။ လွှဲပြီးသားငွေတော့ ပြန်ရတော့မှာ မဟုတ်ပါဘူး။\nCity Rewards အကောင့်ကို ဘယ်လို ငွေသွင်းရလဲ။\nCustomer service ကောင်တာတွေမှာ လွယ်ကူစွာ ငွေဖြည့်နိုင်ပါတယ်။\nဈေးဝယ်ထားတာ ရှင်းတဲ့အခါ ဘာလို့ PIN နံပါတ် လိုအပ်တာလဲ။\nအကောင့်လုံခြုံဖို့အတွက်နဲ့ မိမိအမှတ်နဲ့ လက်ကျန်ငွေတွေ တစ်ယောက်တည်းသီးသန့် သုံးနိုင်ဖို့ဖြစ်ပါတယ်။ တခြားသူတွေ မိမိရဲ့ ခွင့်ပြုချက်မပါဘဲ သုံးလို့မရနိုင်ပါဘူး။\nအချက်အလက်တွေမှန်လားကြည့်ပေးပါ။ အင်တာနက်ကြောင့် ကြန့်ကြာမှုဖြစ်တတ်လို့ အချိန်ခဏစောင့်ပေးပါ။ ၂၄နာရီနောက်ပိုင်း ငွေမဝင်သေးရင် ၀၉ ၉ ၇၂၉ ၉ ၇၂၇ ကို ဆက်သွယ်ပေးပါ။\nဈေးဝယ်ထားတဲ့ပမာဏက လက်ကျန်ငွေထက်များသွားရင် ဘာလုပ်ရမလဲ။\nလက်ကျန်ငွေထက်များပြီး ဈေးဝယ်မိရင် လိုအပ်တာကို ငွေသားနဲ့ပေးချေလို့ရပါတယ်။\nCity Rewards ကနေ ငွေဘယ်လို လွှဲလို့ရလဲ။\nCity Rewards Wallet လုပ်ဆောင်ချက်နဲ့ ငွေလွှဲလို့ရမှာ ဖြစ်ပြီး လွှဲပြီးသွားရင် ပြောင်းလို့ရမှာမဟုတ်ပါဘူး။\nCash wallet ထဲက လက်ကျန်ငွေကို ငွေသားအဖြစ်ယူလို့ရလား။\nမရပါဘူး။ လက်ကျန်ငွေတွေကို ငွေသားအနေနဲ့ ပြန်လဲပေးလို့မရပါဘူး။ ဈေးဝယ်တဲ့အခါမှာ ငွေပေးချေဖို့အတွက်ပဲသုံးလို့ရပါတယ်။\nCash Wallet ဆိုတာဘာလဲ။\nCash Wallet ဆိုတာ City Rewards App နဲ့ ကတ်ထဲမှာ ပါတဲ့ လုပ်ဆောင်ချက်တစ်ခုဖြစ်ပြီး မိမိအကောင့်ထဲကို မိမိစိတ်ကြိုက် ငွေဖြည့်ထားတယ်ဆိုရင် City Mart Holdings နဲ့ သက်ဆိုင်တဲ့ဆိုင်တွေမှာ ဈေးဝယ်တဲ့အခါ အသုံးပြုနိုင်ပါတယ်။\nShop smarter. Get it now!\nCity Rewards ဆိုသည်မှာ City Mart Holding Company ၏ Loyalty အစီအစဉ်တစ်ခုဖြစ်ပြီး၊ City Mart Holding Company Limited လက်အောက်တွင်ရှိသော လက်လီအရောင်းဆိုင်တိုင်းတွင်လည်းကောင်း၊ City Mall အွန်လိုင်းမှဝယ်ယူခြင်းအတွက်လည်းကောင်း၊ City Rewards အစီအစဉ်တွင် ပါဝင်ထားသောကုန်သည်များ၏ ပစ္စည်းများ ဝယ်ယူခြင်းအတွက်လည်းကောင်း အသုံးပြုနိုင်ပါသည်။\nCity Rewards ဆိုသည်မှာ\nစည်းမျဉ်းစည်းကမ်း နှင့် သတ်မှတ်ချက်များ\nဖော်ပြပါ စည်းမျဉ်းစည်းကမ်းနှင့် သတ်မှတ်ချက်များသည် City Mart Holding Company Limited (CMHL, ကျွန်ုပ်တို့၊ ကျွနု်ပ်တို့၏)မှ လုပ်ဆောင်နေသော City Rewards အစီအစဉ်ကိုအသုံးပြုခြင်းနှင့် City Rewards ကို အသုံးပြုခြင်းဖြင့် လူကြီးမင်းနှင့် CMHL ရဲ့ ပတ်သက်မှုကို သတ်မှတ်ထားခြင်းဖြစ်ပါတယ်။ City Rewards ကို ပါဝင်အသုံးပြုသူများအားလုံးသည် ဖော်ပြထားသော စည်းမျဉ်းစည်းကမ်း နှင့် သတ်မှတ်ချက်များကို လက်ခံသဘောတူထားသည် ဟု သတ်မှတ်ပါတယ်။\nအသက် ၁၆ နှစ် နှင့်အထက်ရှိ မည်သူမဆို City Rewards အစီအစဉ်ကိုပါဝင်ရန်အတွက် စာရင်း ပေးသွင်းနိုင်ပါတယ်။\nစာရင်းပေးသွင်းရာမှာ မြန်မာနိုင်ငံသားမှတ်ပုံတင် သို့မဟုတ် နိုင်ငံကူးလတ်မှတ်(Passport) မှာ ဖော်ပြထားတဲ့အတိုင်း နိုင်ငံသားမှတ်ပုံတင်နံပါတ် သို့မဟုတ် နိုင်ငံကူးလက်မှတ်နံပါတ်နှင့် မှန်ကန်သော မိုဘိုင်းလ်ဖုန်းနံပါတ်ကို ဖြည့်စွက်ရမှာဖြစ်ပါတယ်။ ဤအချက်အလက်များကို တောင်းခံရခြင်း၏ ရည်ရွယ်ချက်မှာ ကျွန်ုပ်တို့အနေနဲ့ လူကြီးမင်းတို့၏ အကောင့်အချက်အလက်များ ပျောက်ဆုံးခြင်း ဒါမှမဟုတ် အကောင့်ပိတ်လိုတဲ့အခါမျိုးမှာ မှန်ကန်ကြောင်း အတည်ပြုနိုင်ရန်အတွက် ဖြစ်ပါတယ်။\nCity Rewards Application ကို Download ပြုလုပ်ရယူခြင်းနှင့် စာရင်းပေးသွင်းခြင်းတို့မှာ အခမဲ့ဖြစ်ပါတယ်။ အကယ်၍ ကတ်ဖြင့်အသုံးပြုလိုပါက ကတ်ဖိုး(physical card) ငွေကျပ် ၃၀၀၀ ကောက်ခံမှာ ဖြစ်ပါတယ်။ City Rewards ကတ်ကို City WalletAssist kiosk သို့မဟုတ် ကျွန်ုပ်တို့ရဲ့ Customer Service တစ်ခုခုမှာ ရယူနိုင်ပါတယ်။\nCity Rewards အတွက် စာရင်းပေးသွင်းတဲ့အခါမှာ ကိုယ်ပိုင်နံပါတ် PIN (Personal Identification Number) ကို သတ်မှတ်ခိုင်းမှာဖြစ်ပါတယ်။ သင့်ရဲ့ PIN နံပါတ်ကို လျှို့ဝှက်ထားဖို့ လူကြီးမင်းမှာပဲ တာဝန်ရှိပါတယ်။ မိမိ PIN နံပါတ်အသုံးပြုပြီး ဝင်ရောက်ပြုလုပ်တဲ့ လုပ်ဆောင်မှုများနဲ့ ငွေပေးချေမှုအားလုံးအတွက် လူကြီးမင်းမှာပဲတာဝန်ရှိမှာဖြစ်ပါတယ်။ သင့် PIN နံပါတ် ကို အခြားသူများသိရှိသွားပြီဟု ယူဆရလျှင် သို့မဟုတ် သင့်အကောင့်ကို မှားယွင်းစွာအသုံးပြုနေသည်ဟု သံသယရှိလျှင် ကျွန်ုပ်တို့ကို ချက်ခြင်းဆက်သွယ်အကြောင်းကြားဖို့ လိုအပ်ပါတယ်။\nCity Rewards ကို အသုံးပြုဖို့စာရင်းပေးသွင်းခြင်းဖြင့် CMHL မှ ပေးပို့တဲ့ ကုန်ပစ္စည်းအရောင်း ကြော်ငြာများ(promotional communications) နဲ့ လက်ကမ်းစာစောင်များ (Newsletter) များကို ရယူပါမည်ဟု သဘောတူညီပြီးဖြစ် ပါတယ်။ လူကြီးမင်းအနေနှင့် မရယူလိုတော့ပါက My Account မှာ unsubscribe ပြုလုပ်ခြင်း သို့မဟုတ် Application တွင် ဖော်ပြထားတဲ့ အချက်အလက်များကို အသုံးပြုပြီး Customer Services ကို ဆက်သွယ်နိုင်ပါတယ်။\nလူကြီးမင်းအနေဖြင့် အကောင့်တစ်ခုသာ ဖွင့်လို့ရမှာဖြစ်ပါတယ်။ အခြားအပိုရှိနေသော အကောင့်များကို ကျွန်ုပ်တို့ဘက်မှ အချိန်မရွေး ပယ်ချခြင်း၊ ပေါင်းစည်းခြင်း နှင့် ပိတ်ပစ်ခြင်း လုပ်နိုင်မှာဖြစ်ပါတယ်။ ကျေးဇူးပြုပြီး သတိပြုစေချင်တာကတော့ လူကြီးမင်း၏အကောင့်ကို တစ်ခြားသူများထံသို့ လွှဲပြောင်းခွင့်မရှိပါ။\nအကောင့်အတွက် စာရင်းပေးသွင်းပြီးပါက အကောင့်ကို စတင်အသက်ဝင်လာအောင် ဖွင့်လှစ်ပြီး City Rewards ရဲ့ အကျိုးအမြတ်များကို ခံစားနိုင်မှာဖြစ်ပါတယ်။\nအကောင့်စတင် အသုံးပြုရန်အတွက် လူကြီးမင်းအနေဖြင့် City Rewards အစီအစဉ်မှာ အကျုံးဝင်တဲ့ ဆိုင်များ(အောက်တွင် ဖော်ပြထားသောနေရာများမှ) မှာ ရက်၃၀ အတွင်း ငွေကျပ် ၃၀၀၀၀ ဖိုး ဈေးဝယ်ရမှာဖြစ်ပြီး အသုံးပြုတဲ့အခါမှာ လူကြီးမင်းရဲ့ City Rewards App ကို ဝယ်ယူစဉ်ပြသရမှာဖြစ်ပါတယ်။\nCity Rewards အစီအစဉ်မှာ အကျုံးဝင်တဲ့ဆိုင်များမှာ၂၀၀ ကျပ်ဖိုး ငွေသားနဲ့ ငွေပေးချေမှုတိုင်းအတွက် အမှတ် (၁) မှတ် ရရှိမှာဖြစ်ပါတယ် (အခွန်ပါဝင်ပြီး)။\nCity Express မှာ ၄၀၀ ကျပ်ဖိုး ငွေသားနဲ့ ငွေပေးချေမှုတိုင်းအတွက် အမှတ် (၁) မှတ် ရရှိမှာဖြစ်ပါတယ် (အခွန်ပါဝင်ပြီး)။\nအကောင့်ထဲသို့ အမှတ်များ ထည့်သွင်းနိုင်ရန်အတွက် ဆိုင်များတွင်ဝယ်ယူရာမှာ City Rewards App သို့မဟုတ် ကတ် ကို ပြသရမှာဖြစ်ပါတယ်။\nအမှတ်များဟာ ရရှိတဲ့နေ့မှစပြီး တစ်နှစ်ကြာတဲ့အခါမှာ ပျက်ပြယ်သွားမှာဖြစ်ပါတယ်။\nငွေပေးချေမှု ပျက်ပြားခြင်းသို့မဟုတ် ငွေပြန်လည်ထုတ်ယူခြင်း(refund) များရှိခဲ့သည်ရှိသော် အဆိုပါ ငွေပေးချေမှုအတွက်ရရှိခဲ့တဲ့ အမှတ်များပြန်လည်နုတ်ယူရန် ကျွန်ုပ်တို့ဘက်မှ ပြုလုပ်နိုင်ပါတယ်။\nCity Rewards အမှတ်များကို အမှတ် ၁၀၀ နှင့်အထက် ရရှိပြီးမှ စတင်အသုံးပြုနိုင်မှာ ဖြစ်ပါတယ်။\nဒါကြောင့် အမှတ် ၁၀၀ မှတ်ကို City Rewards အစီအစဉ်၏ အကျုံးဝင်သောဆိုင်များမှာ အကောင့်ပိုင်ရှင်က City Rewards App သို့မဟုတ် ကတ် ကိုပြသပြီး အမှတ် ၁ မှတ် = ၁ ကျပ်နှုန်းဖြင့် ငွေ ၁၀၀ ကျပ်ဖိုး ပေးချေဝယ်ယူနိုင်မှာ ဖြစ်ပါတယ်။ ဝယ်ယူရာမှာ ကျသင့်ငွေထက် သင့်အမှတ်မှာ နည်းနေပါက လိုအပ်တဲ့ပမာဏကို ငွေသားနှင့် ဖြည့်စွက်ပေးချေနိုင်ပါတယ်။ အမှတ်များနှင့် ဝယ်ယူမှုများအတွက် ငွေပြန်အမ်းမည်မဟုတ်ပါ။ ဥပမာ- ဝယ်ယူမှုမှာ ၁၅၀ ကျပ်ဖိုးဖြစ်ပါက သင့်အနေနဲ့ အမှတ် ၂၀၀ နဲ့ အသုံးပြုဝယ်ယူရမည်ဖြစ်ပြီး ပိုတဲ့အမှတ်များကိုပြန်ရမှာ မဟုတ်ပါ။\nအရင်ဆုံးရရှိထားတဲ့အမှတ်များ ကို အရင်ဆုံးအသုံးပြုမှာဖြစ်ပါတယ်။\nအမှတ်များကို ငွေသားနှင့် ပြန်လည်လဲလှယ်ခွင့်မရှိပါ။\n၅။ ငွေဖြည့်ခြင်းနှင့် လွှဲပြောင်းခြင်း\nသုံးစွဲသူများ အဆင်ပြေစေဖို့အတွက် အကျုံးဝင်တဲ့ မည်သည့်ဆိုင်များမှာမဆို City Rewards အကောင့်ထဲကို ငွေဖြည့်နိုင်ပါတယ်။ ငွေဖြည့်ထားပြီး အသုံးမပြုရသေးတဲ့ ပမာဏကို လက်ကျန်ငွေ (Cash Balance) လို့ခေါ်ပါတယ်။ Application ကိုအသုံးပြုသူများရဲ့ လက်ကျန်ငွေဟာ ပျောက်ပြယ်သွားခြင်းမရှိပါဘူး။ (Gift ကတ်နှင့် ခြားနားမှုအတွက် စည်းမျဉ်းစည်းကမ်း အမှတ် (၇) ကို ကြည့်ပါ)\nCity Rewards အစီအစဉ်မှာ အကျုံးဝင်တဲ့ ဆိုင်များမှာ City Rewards App သို့မဟုတ် ကတ်ကိုပြသပြီး လက်ကျန်ငွေထဲမှ ငွေကိုအသုံးပြုနိုင်ပါတယ်။\nလက်ကျန်ငွေ ကို ငွေသားနှင့် ပြန်လည်လဲလှယ်လို့မရနိုင်ပါ။\nCash Balance ထဲမှ ငွေများရဲ့ တစ်စိတ်တစ်ပိုင်းကိုဖြစ်စေ အကုန်လုံးကိုဖြစ်စေ အခြား City Rewards ကိုု အသုံးပြုနေသောသူထံသို့ Application မှာ အဆင့်ဆင့်ပြသထားတဲ့အတိုင်း City Gift Card အနေနှင့် လွှဲပြောင်းနိုင်ပါတယ်။ ငွေကျပ်ပမာဏ ၁၀၀၀၀ ကျပ် နှင့်အထက်ရှိမှ ဤလုပ်ဆောင်ချက်အောင်မြင်မှာဖြစ်ပြီး စနစ်မှ ငွေကျပ်ပမာဏ ၁၀၀၀၀ ကျပ်နှင့်အောက် City Gift Card များ လွှဲပြောင်းခြင်းကို ပိတ်ပင်ထားပါတယ်။ လွှဲပြောင်းရန်ဆုံးဖြတ်ချက်ချပြီးပြီဆိုပါက City Rewards App သည် လွှဲပြောင်းမည့် ပမာဏနှင့် ပုံရိပ်ယောင် City Gift Card ကို ဖန်တီးပြီး ထိုကတ်ကို ‘Social Gift' Section ထဲမှ အဆက်အသွယ်စာရင်းတစ်ခုကို ရွေး၍ ပေးပို့နိုင်ပါတယ်။ လွှဲပြောင်းရန်အတွက် လွှဲပြောင်းရရှိမယ်သူရဲ့ မှန်ကန်သော (တနည်းအားဖြင့်) စာရင်းသွင်းစဉ်က အသုံးပြုခဲ့သော ဖုန်းနံပါတ် သိထားရန်လိုအပ်ပါတယ်။ သင်လွှဲပြောင်းပေးမည့်သူရဲ့ အချက်အလက်များကို မှန်ကန်စွာ သိရှိထားရန်လိုအပ်ပါတယ်။ လွှဲပြောင်းပြီးသွားပါက ပြန်လည်ပြင်ဆင်၍မရနိုင်ပါ။\n၆။ အဖွဲ့ဝင်များအတွက် အကျိုးခံစားခွင့်များ\nမကြာမကြာ ကျွန်ုပ်တို့ဘက်မှ ကူပွန်များ၊ မွေးနေ့လက်ဆောင်များအပါအဝင် အံ့အားသင့်စေမယ့် လက်ဆောင်များ၊ အထူးကမ်းလှမ်းချက်များ နှင့် အခမ်းအနားများသို့ ဖိတ်စာများ (အကျိုးခံစားခွင့်များ) ပေးပို့မှာဖြစ်ပါတယ်။ တစ်ဦးတစ်ယောက်ချင်းစီရဲ့ ကြိုက်နှစ်သက်မှုများ အပေါ်မူတည်ပြီး အကျိုးခံစားခွင့်များကို စီစဉ်ထားခြင်း ဖြစ်တာကြောင့် အခြားသူများနှင့် မတူညီတဲ့အရာများကို ရရှိနိုင်မှာဖြစ်ပါတယ်။\nCity Rewrds မှ တစ်သက်တာရရှိသော အကျိုးခံစားခွင့်များကို လုံးဝလွှဲပြောင်း၍မရနိုင်ပါ။\n၇။ လက်ဆောင်ကတ်(Physical City Gift Card)\nCity Rewards အကောင့်ထဲသို့ City Gift ကတ်များ အကန့်အသတ်မရှိ ထည့်သွင်းသွားနိုင်မှာဖြစ်ပါတယ်။ City Rewards ရဲ့ အကျိုးခံစားခွင့်အလုံးစုံကို ရရှိနိုင်ရန်အတွက် Application ကိုအသုံးပြုဖို့ တိုက်တွန်းချင်ပါတယ်။ အနာဂတ်မှာ အခြားစီးပွားရေးလက်တွဲဖက်များ၊ အစီအစဉ်တွင် အကျုံးဝင်သော လုပ်ငန်းဖက်များ၏ ကတ်များကိုပါ App ထဲထည့်သွင်းနိုင်ဖို့ မျှော်လင့်ပါတယ်။\nApplication ကိုအသုံးမပြုချင်ပါက လက်ဆောင်ကတ်များအတွက် အောက်ပါ စည်းကမ်းနှင့်သတ်မှတ်ချက်များက သက်ရောက်မှုရှိမှာဖြစ်ပါတယ်။\nလက်ဆောင်ကတ်ထဲသို့ ထည့်သွင်းထားသော ငွေပမာဏဟာ ထည့်သွင်းပြီး (၁) နှစ်ကြာတဲ့အခါ ပျောက်ပြယ်သွားမှာဖြစ်ပါတယ်။ ဒါကြောင့် City rewards App ကိုသုံးပြီး ‘AddaNew Card’ လုပ်ဆောင်ချက်ဖြင့် ငွေပမာဏကို စက်ထဲသိမ်းဖို့ အကြံပေးချင်ပါတယ်။ ဤကဲ့သို့ လုပ်ဆောင်မှ အရောင်းအဝယ်စာရင်း၊ လက်ကျန်ငွေနှင့် ပိုက်ဆံများ ပျောက်ဆုံး/ ပျက်စီးခြင်းနှင့် အခြား အရေးပေါ်ကိစ္စများ ဖြစ်ပေါ်ပါက မှတ်တမ်းမှတ်ရာများကို ခြေရာကောက်ခြင်းကို ကူညီနိုင်ပါလိမ့်မယ်။\nCity Gift ကတ်များမှာ PIN နံပါတ်မရှိသောကြောင့် ပျောက်ဆုံးသွားရင် အစားထိုးမရရှိနိုင်ကြောင်းကို သတိပြုစေချင်ပါတယ်။ ကတ်ကို လုံခြုံအောင်အမြဲထားရမှာဖြစ်ပြီး ကတ်မှာပါတဲ့ QR Code နဲ့ ကတ်ရဲ့ နံပါတ်ကိုလည်း မည်သူတစ်ဦးတစ်ယောက်ကိုမှ မသိစေရန်လုပ်ဆောင်ရမှာဖြစ်ပါတယ်။ လုံခြုံမှုပိုမိုရှိစေရန်အတွက် Application ကိုအသုံးပြုဖို့နဲ့ လက်ဆောင်ကတ်များကိုလည်း City Rewards အကောင့်သို့ထည့်သွင်းဖို့ လေးလေးနက်နက်တိုက်တွန်းပါတယ်။\nCity Gift ကတ်ပျောက်ဆုံးပါက ကျွန်ုပ်တို့၏ Customer Care ကောင်တာသို့ ဆက်သွယ်ပြီး စောစောစီးစီး ကတ်ကို ပိတ်ဖို့ အကြံပေးချင်ပါတယ်။ ဤရည်ရွယ်ချက်ဖြင့် ကတ်များကို App အတွင်း ထည့်ထားခြင်းဖြစ်စေ၊ လုံခြုံအောင်ထိန်းသိမ်းထားခြင်းဖြစ်စေ အကြံပြုချင်ပါတယ်။\n၈။ City Rewards အစီအစဉ်တွင် အကျုံးဝင်သော ဆိုင်များ\nApplication ၏ Participating Outlets ဆိုသည့်နေရာတွင် ဖော်ပြထားသောဆိုင်များအားလုံးတွင် အမှတ်များရရှိခြင်း၊ အမှတ်များသုံးစွဲခြင်းနှင့် ငွေဖြည့်ခြင်းများ ပြုလုပ်နိုင်ပါတယ်။ City Rewards အစီအစဉ်မှာ အကျုံးဝင်တဲ့ ဆိုင်အသစ်များကို သိရှိရန်အတွက် Application ၏ "Store" အပိုင်းတွင် ကြည့်ပါ။\n၉။ City Rewards အသုံးပြုနိုင်ခြင်း\nCMHL မှ အကောင်းဆုံး ဝန်ဆောင်မှုများပေးအပ်ဖို့အတွက်ရည်ရွယ်သော်လည်း City Rewards ၏ ဝန်ဆောင်မှုဟာ လူကြီးမင်း၏ လိုအပ်ချက်များနှင့် လုံးဝကိုက်ညီလိမ့်မည်လို့ ကတိမထားနိုင်ပါ။ CMHL အနေနှင့် ဒီအစီအစဉ်မှာ အမှားအယွင်းများ ကင်းလိမ့်မည်ဟုလည်း အာမမခံပါ။ ဝန်ဆောင်မှုတွင် အမှားအယွင်းများ ဖြစ်ပေါ်ပါက City Rewards Hotline ကို ဆက်သွယ်နိုင်ပြီး ကျွန်ုပ်တို့ အနေနှင့် မှားယွင်းမှုများကို အလျင်အမြန် ပြင်ဆင်ဖို့ ဆောင်ရွက်မှာဖြစ်ပါတယ်။\nပြင်ဆင်မှုများနှင့် လိုအပ်သည့့် စက်ကိရိယာများ တပ်ဆင်မှုများအတွက် တစ်ခါတစ်ရံတွင် City Rewards အသုံးပြုမှုကို ရပ်ဆိုင်းထားခံရနိုင်ပါတယ်။ ဤအစီအစဉ်များကို သုံးစွဲသူများအတွက် အဆင်မပြေမှုအနည်းဆုံး ဖြစ်မည့်အချိန်ကိုသာရွေးပြီး ပြုလုပ်သွားမည့်အတွက် စိတ်ချစွာသုံးစွဲနိုင်ပါတယ်။\n၁၀။ ဉာဏပိုင်ဆိုင်မှု (Intellectual Property)\nCity Rewards မှာပါဝင်တဲ့ အကြောင်းအရာများအားလုံးဟာ CMHL တစ်ဦးတည်းရဲ့ ပိုင်ဆိုင်မှုဖြစ်ပြီး ကူးယူခြင်း၊ ပွားများခြင်းနဲ့ CMHL ရဲ့ ခွင့်ပြုချက်မရရှိဘဲ စီးပွားရေးအတွက် ပြန်လည်အသုံးပြုခွင့်မရှိပါ။\nCity Rewards ရဲ့ အမှတ်တံဆိပ် ဖြစ်စေ CMHL ရဲ့ အခြား အမှတ်တံဆိပ်များကိုဖြစ်စေ ခွင့်ပြုချက်မရရှိဘဲ အသုံးပြုခွင့်မရှိပါ။\n၁၁။ အကောင့်ကို ဖျက်သိမ်းပိုင်ခွင့် နှင့် ရပ်ဆိုင်းပိုင်ခွင့်\nအောက်ပါအချက်အလက်များဖြစ်ပေါ်ပါက CMHL မှ လူကြီးမင်း၏ အကောင့်အား ဖျက်သိမ်းရန် ဆုံးဖြတ်မှာ ဖြစ်ပါတယ်။\nအကောင့်အား သုံးနှစ်နှင့်အထက် အသုံးပြုမှုမရှိခြင်း\nCity Rewards ကိုလိမ်ညာရန် ရန်ရွယ်ချက်ဖြင့် အသုံးပြုနေခြင်းဖြစ်သည်ဟု ယုံကြည်ရလောက်တဲ့ အကြောင်းပြချက်ရှိခြင်း\nCity Rewards ကို မကောင်းသောနည်းလမ်း သို့မဟုတ် မှန်ကန်သော နည်းလမ်းဖြင့်အသုံးပြုခြင်း\nCity Rewards ကိုအသုံးပြုရင်း တရားဥပဒေ ကိုချိုးဖောက်ခြင်း\nအကောင့်ပိတ်သိမ်းခြင်းခံရပါက ရရှိထားသော အမှတ်များနှင့် အကျိုးခံစားခွင့်များကို ရပ်ဆိုင်းခြင်းခံရမှာဖြစ်ပြီး ဆက်လက်အသုံးပြုခွင့်ရရှိမည်မဟုတ်ပါ။\n၁၂။ ဖျက်သိမ်းခြင်းနှင့် ဖြည့်စွက်ပြင်ဆင်ခြင်း\nCity Rewards အစီအစဉ်ကို ကြိုတင်အကြောင်းကြားမှုမရှိဘဲ ကျွန်ုပ်တို့ဘက်မှ ဖျက်သိမ်းနိုင်ခွင့်ရှိပြီး စည်းမျဉ်းစည်းကမ်းနှင့် သတ်မှတ်ချက်များကိုလည်း အချိန်မရွေး ဖြည့်စွက်ပြင်ဆင်နိုင်ခွင့် ရှိပါတယ်။ City Rewards ကို အသုံးပြုသည့်အချိန်တွင် ပြဌာန်းထားတဲ့ စည်းမျဉ်းစည်းကမ်းနှင့်သတ်မှတ်ချက်များကို လိုက်နာရမှာ ဖြစ်ပါတယ်။ စည်းမျဉ်းစည်းကမ်းနှင့်သတ်မှတ်ချက်များမှာ မမှန်ကန်ခြင်း၊ လိုအပ်ချက်ရှိခြင်းနှင့် လိုက်နာဆောင်ရွက်ဖို့ မဖြစ်နိုင်တဲ့အခါမှာ အဆိုပါစည်းကမ်းကိုသာ အကျူံးမဝင်ဟု သတ်မှတ်မှာဖြစ်ပြီး အခြား စည်းမျဉ်းစည်းကမ်းနှင့်သတ်မှတ်ချက်များ အပေါ်သက်ရောက်မှုရှိမည်မဟုတ်ပါ။\nCity Rewards အစီအစဉ်ကို ရပ်ဆိုင်းလိုက်တဲ့အခါမှာ ရရှိထားတဲ့ အမှတ်များကို အသုံးပြုခွင့်ရမှာ မဟုတ်တော့သလို အကျိုးခံစားမှုများလည်း ရပ်ဆိုင်းလိုက်မှာဖြစ်ပါတယ်။ ကျွန်ုပ်တို့၏ City Rewards Hotline ကောင်တာသို့ ဆက်သွယ်ပြီး အသေးစိတ်ကို မေးမြန်းနိုင်ပါတယ်။\n၁၃။ ဒေတာအချက်အလက်များ လုံခြုံမှုနှင့် ကာကွယ်မှု\nလူကြီးမင်းရဲ့ ကိုယ်ပိုင်အချက်အလက်များ ကာကွယ်မှု ရရှိနိုင်ခွင့်ကို ကျွန်ုပ်တို့ဘက်မှ နားလည်လေးစားတဲ့အတွက်ကြောင့် မြန်မာနိုင်ငံမှာပြဌာန်းထားတဲ့ ဒေတာအချက်အလက်များ ကာကွယ်မှု ဥပဒေများအရ ဆောင်ရွက်သွားရန် ရည်ရွယ်ပါတယ်။\nလူကြီးမင်း၏ အချက်အလက်များ လုံခြုံမှုရှိစေရန်အတွက် ကျွန်ုပ်တို့ဟာ ကွန်ပျူတာများကို ကောင်းမွန်သော လုံခြုံရေးစနစ်တိုင်းတာမှုများ ( optimum security measures ) အားအသုံးပြုပြီး လူကြီးမင်းတို့ရဲ့ အကောင့်ကို အလွဲသုံးစားပြုမှုများ မရှိစေရန် အသုံးပြုမှုများ ကိုလည်း စောင့်ကြည့်သွားမှာဖြစ်ပါတယ်။\nဈေးဝယ်သုံးစွဲသူများအတွက် အကောင်းဆုံးအတွေ့အကြုံများခံစားရရှိစေရန် လူကြီးမင်းတို့ရဲ့ အချက်အလက်များကိုအသုံးပြုပြီး လူကြီးမင်းတို့အတွက် သီးသန့်ဖန်တီးထားတဲ့ အကျိုးခံစားမှုများ ပေးအပ်သွားမှာဖြစ်ပါတယ်။\nလူကြီးမင်းတို့၏ အချက်အလက်များကို ယုံကြည်ရတဲ့မိတ်ဖက်များနှင့်သာ ဝေမျှသွားမှာဖြစ်ပြီး သူတို့သည်လည်း လူကြီးမင်းတို့၏ အချက်အလက်များကို လုံခြုံစွာကာကွယ်ထားရန် တာဝန်ရှိသူများသာဖြစ်ပါတယ်။\n၁၄။ သက်ရောက်မှုရှိသော ဥပဒေများ\nစည်းမျဉ်းစည်းကမ်းနှင့်သတ်မှတ်ချက်များဟာ မြန်မာနိုင်ငံရဲ့ တရားဥပဒေများနဲ့အညီ ရေးဆွဲပြဌာန်း ထားတာဖြစ်တဲ့အတွက် အငြင်းပွားမှုတစ်စုံတစ်ရာ ဖြစ်ပေါ်လာပါက မြန်မာနိုင်ငံတွင်းရှိ တရားရုံးများမှ အဆုံးအဖြတ်များကိုသာ လက်ခံသွားမှာဖြစ်ပါတယ်။\n၁၅။ နိုင်ငံတကာတွင် အသုံးပြုမှု\nCity Rewards အစီအစဉ်ကို မြန်မာနိုင်ငံပြင်ပတွင် အသုံးပြုနိုင်သည် ဟု CMHL မှ ကတိမပေးနိုင်ပါ။ City Rewards ကို မြန်မာနိုင်ငံပြင်ပတွင် အသုံးပြုပါက လူကြီးမင်းတွင်သာ တာဝန်ရှိပြီး အဆိုပါနိုင်ငံရဲ့ ဥပဒေများနှင့် သက်ရောက်မှုရှိမှာဖြစ်ပါတယ်။\nသိရှိလိုသည့် အကြောင်းအရာများရှိပါက အောက်ပါ လိပ်စာသို့ ဆက်သွယ်နိုင်ပါတယ်။\nကုမ္ပဏီမှတ်ပုံတင်နံပါတ် 341 of 1996-1997\nအမှတ် (၁ - ၁၁) ပဒုမ္မာအားကစားကွင်း (အရှေ့ဘက်)၊ ဗားဂရာလမ်း၊ စမ်းချောင်းမြို့နယ်၊ ရန်ကုန်တိုင်းဒေသကြီး၊\nCity Reward ဆိုသည်မှာ City Mart Holding Company ၏ Customer Loyalty အစီအစဉ်တစ်ခုဖြစ်ပါသည်။ City Rewards အား City Mart Holding Company Limited လက်အောက်တွင်ရှိသော လက်လီအရောင်းဆိုင်တိုင်းတွင်လည်းကောင်း၊ စီးတီးမောလ်အွန်လိုင်းမှဝယ်ယူခြင်းအတွက်လည်းကောင်း၊ ပါဝင်သော ကုန်သည်များ၏ ကုန်ပစ္စည်းများ ဝယ်ယူခြင်းအတွက်လည်းကောင်း အသုံးပြုနိုင်ပါသည်။\nဖော်ပြပါ စည်းမျဉ်းစည်းကမ်းနှင့် သတ်မှတ်ချက်များသည် City Mart Holding Company Limited (CMHL, ကျွန်ုပ်တို့၊ ကျွန်ုပ်တို့၏)မှ လုပ်ဆောင်နေသော City Rewards အစီအစဉ်ကိုအသုံးပြုခြင်းနှင့် City Rewards ကို အသုံးပြုခြင်းဖြင့် လူကြီးမင်းနှင့် CMHL ရဲ့ ပတ်သက်မှုကို သတ်မှတ်ထားခြင်းဖြစ်ပါတယ်။ City Rewards ကို ပါဝင်အသုံးပြုသူများအားလုံးသည် ဖော်ပြထားသော စည်းမျဉ်းစည်းကမ်း နှင့် သတ်မှတ်ချက်များကို လက်ခံသဘောတူထားသည် ဟု သတ်မှတ်ပါတယ်။


ကျွန်တော်ကြိုက်တဲ့ စာစုလေးများ၊ကဗျာလေးများကို စုစည်းထားတဲ့ အပျော်တမ်း ဘလော့လေးပါ ...\nကျွန်မ မငိုဘူးလို့ သူတို့ပြောကြတယ်။ မျက်ရည်ကလည်း အတုတွေပါတဲ့။ တောင်အမေရိကတိုက်က တောနက်တစ်နေရာမှာ ကျွန်မ မင်းမူကျက်စားတယ်။ ကျွန်မက ခွန်အားဗလပြည့်စုံတဲ့ မိကျောင်းတစ်ကောင်ပါ။ ကျွန်မဘာဖြစ်လို့ ငိုရမှာလဲ?\nအမှောင်ထဲကနေ ကျွန်မအမြဲလန့်လန့်နိုးတယ်။ ညတိုင်းမက်တဲ့အိပ်မက်ထဲကနေ ကျွန်မ လန့်နိုးတယ်။ အိပ်မက်ထဲမှာ ကျွန်မ အင်အားမဲ့နေတယ်။ မျက်လုံးတွေ ဖျော့တော့နေတယ်။ ကိုယ်လက်တွေ လှုပ်ရှားလို့မရဘူး။\nကျွန်မကိုမွေးဖွားပြီး သိပ်မကြာခင်မှာ အမေနဲ့အတူ စွတ်စိုတဲ့ကမ်းစပ်တလျှောက် ကျွန်မတွားသွားနေခဲ့တယ်။ အဲဒီအချိန်က မနက်ခင်းဆိုတာကို ကျွန်မကောင်းကောင်းမှတ်မိနေတယ်။ နေရောင်ခြည်ကြောင့် လက်လက်ထနေတဲ့ အေးစိမ့်စိမ့်ချောင်းရေတွေက ကျွန်မကိုယ်ပေါ်ဖြတ်စီးနေတယ်။ တိတ်ဆိတ်နေတဲ့ပတ်ဝန်းကျင်ထဲ ကျွန်မနစ်မျောနေမိတယ်။\nကျွန်မက အမေရဲ့အငယ်ဆုံးကလေးပါ။ ကျွန်မကို အစာပေးတယ်၊ နေရာအနှံ့ခေါ်လည်တယ်ဆိုပေမယ့် အမေဘယ်တော့မှ မပြုံးဘူး။ တစ်ခါတလေ အမေမျက်လုံးထဲမှာ နူးညံ့သိမ်မွေ့တဲ့ အရိပ်အယောင်တွေ စွန်းထင်နေတတ်တယ်။ ဒါတွေဟာ အမေ့မျက်လုံးကို ပိုလှစေတယ်။ ဒါပေမယ့် အဲဒီသိမ်မွေ့မှုတွေက လျှပ်တစ်ပြက်အတွင်းမှာ ပျောက်သွားတတ်ပြီး "ဒီလောကကြီးမှာ အားနွဲ့သူရဲ့အသားကို အားသန်သူစားဆိုတဲ့ စကားတစ်ခွန်းရှိတယ်။ အင်အားကြီးသူ အသက်ရှင်စတမ်းဆိုတဲ့ ဥပဒေတစ်ခုရှိတယ်" လို့ အမေပြောတယ်။\nဒါကြောင့် အားနွဲ့သူ မဖြစ်ရဘူး။\nအဲဒီနေ့မနက်က ကျွန်မတို့ အတိုက်ခိုက်ခံလိုက်ရတယ်။ ချောင်းအကွေ့တစ်ခုမှာ အမေက ကျွန်မကိုရှေ့ဆက်သွားဖို့ အမိန့်ပေးတယ်။ အမေ့စကားကို ကျွန်မနားထောင်ပြီး ရှေ့ဆက်သွားတယ်။ စကျင်ကျောက်တွေကြောင့် ကျွန်မဗိုက်သားတွေ စူးပြီးနာနေတယ်။ ရှေ့ဆက်မသွားချင်လို့ ရပ်လိုက်ပြီး အမေ့ကို ကျွန်မလှည့်ကြည့်လိုက်တယ်။ အမေကနောက်ပြန်လှည့်ပြီး ဆုတ်ခွါဖို့ပြင်နေတာကို ကျွန်မတွေ့လိုက်တယ်။ အမေ့ကိုကြည့်ပြီး ကျွန်မနားမလည်ဘူး။ ကိုယ်ကိုအမြန်လှည့်ပြီး အမေနောက်အမီလိုက်ဖို့ ကျွန်မစဉ်းစားလိုက်တယ်။\nရုတ်တရက် ကျွန်မခါးကနေ ကိုင်မြောက်ခံလိုက်ရတယ်။ ထက်မြက်တဲ့သွားတွေက သိပ်မမာသေးတဲ့ ကျွန်မအခွံထဲတိုးဝင်လာတယ်။ ကျွန်မရုန်းမိတယ်။ အမြီးနဲ့ရေပြင်ကို ကျွန်မရိုက်ပြီးရုန်းမိတယ်။ အမေက ကျွန်မကို နောက်ပြန်လှည့်ကြည့်တယ်။ အမေ့မျက်လုံးထဲမှာ ပြတ်သားတဲ့အရိပ်တွေ ပြည့်နေတယ်။ အမေပြောခဲ့ဖူးတဲ့ စကားတစ်ခွန်းကို ကျွန်မရုတ်တရက် သတိရလိုက်မိတယ်။ ကျွန်မတို့မိကျောင်းမိသားစုမှာ ကိုယ့်အသက်ရှင်ဖို့ ကိုယ့်သားသမီးတွေကိုလည်း စွန့်လွှတ်နိုင်ရသတဲ့...\nကျွန်မ မျက်လုံးအိမ်ကမျက်ရည်တွေ ပန်းထွက်လာတယ်။ အမေ... အမေ!\nဒီတောနက်ထဲမှာ နောက်ထပ်အင်အားကြီးသူက ကျားသစ်တွေဖြစ်တယ်။ သူတို့ရဲ့ အမူအရာကသိမ်မွေ့ပြီး သွားတွေက ချွန်ထက်တယ်။ မနက်ပိုင်းမှာ သူတို့အစာရှာလေ့ရှိတယ်။ တစ်ခါတလေ မိကျောင်းလေးတစ်ကောင်ကလည်း သူတို့အတွက် အရသာထူးတဲ့မနက်စာဖြစ်တယ်။\nကျွန်မကိုဖမ်းတဲ့ကျားသစ်က ကျားသစ်မတစ်ကောင်ပါ။ ကျွန်မ မကြောက်မိဘူး။ ကျွန်မကိုထားပြီး အမေ နောက်ပြန်လှည့်သွားတဲ့အချိန်ကစပြီး ကျွန်မ ဘာကိုမှ မကြောက်တော့ဘူး။ ကျွန်မကို ကျားသစ်လေးတွေရှေ့ ကျားသစ်မ ပစ်ပေးလိုက်တဲ့အချိန် ကျားသစ်မကို ကျွန်မနှစ်သက်သွားမိတယ်။ အမေလည်း ကျွန်မကို အစာတွေကျွေးဖူးပါတယ်။ ဒါပေမယ့် ဒီလို သိမ်သိမ်မွေ့မွေ့ မရှိခဲ့ဖူးဘူး။\nကျားသစ်လေးတွေကို လျာနဲ့လျှက်ပြီး မနက်စာစားဖို့ ကျားသစ်မက ညင်ညင်သာသာခေါ်နေတယ်။ ကျားသစ်လေးတွေက ကျွန်မဘက်ကို ဦးတည်လာနေတယ်။ ဦးခေါင်းထိပ်မှာ ထောင့်ရှစ်ထောင့်ရှိတဲ့နေမင်းလို ထူးခြားတဲ့ပန်းကွက်ပါတဲ့ ကျားသစ်ငယ်လေးတစ်ကောင်က ကျွန်မအနားနားကပ်ပြီး ကျွန်မကိုကြည့်တယ်။ ကျွန်မစိတ်ထဲမှာ "စားပါ.. စားပါ.. မင်းသိပ်ကံကောင်းတယ်။ မင်းမှာ မင်းကိုချစ်တဲ့ အမေရှိတယ်။ ငါ့မှာ ဘာမှမရှိဘူး။ ငါသေတာပဲကောင်းမယ်" လို့ တွေးနေမိတယ်။\nကျားသစ်လေးက ကျွန်မကိုကြည့်ပြီး ကျားသစ်မကိုမေးတယ်။\n"သူဒီလောက် ငယ်တာ... သူ့မေမေရော?"\nပြောပြောဆိုဆို ကျားသစ်လေးက ကျွန်မကို ရုတ်တရက် ရေထဲပစ်ချလိုက်တယ်။ ကျားသစ်မဘေးမှာ ပွတ်သပ်ကျီစယ်ရင်း ရေစီးနောက် မျောသွားတဲ့ကျွန်မကို သူငေးကြည့်နေခဲ့တယ်။\nအမေ့အနား ကျွန်မ မပြန်ခဲ့ဘူး။ ရေစီးအတိုင်း နောက်နေရာတစ်နေရာဆီ ကျွန်မစီးမျောခဲ့တယ်။ ကျွန်မ မြန်မြန်ဆန်ဆန် ကြီးပြင်းခဲ့တယ်။ ကိုယ်တိုင်အစာရှာတယ်။ ကိုယ်တိုင်ကာကွယ်စောင့်ရှောက်တယ်။ ဒါပေမယ့် ကျွန်မ အိပ်မက်ဆိုး မကြာခဏမက်တတ်တယ်။ မက်တဲ့အိပ်မက်တိုင်းက ကျွန်မကို အမေစွန့်ပစ်တဲ့ မနက်ခင်းဖြစ်တယ်။ အိပ်မက်ရဲ့အစက လှပတယ်။ အဲဒီနောက် တဖြည်းဖြည်း အကျည်းတန်လာပြီး ဒဏ်ရာတွေ ပြင်းထန်လာတယ်။ အိပ်မက်ဆိုးက လန့်နိုးလာတိုင်း ကျွန်မကိုယ်ကျွန်မ မေးမိတယ်။ ကျွန်မဘာဖြစ်လို့ မိကျောင်းဖြစ်ရတာလဲ?\nကျွန်မလူလားမြောက်ခဲ့တယ်။ ကျွန်မရဲ့ အရေခွံတွေမာကျောပြီး မျက်လုံးတွေစူးရှလာတယ်။ ရက်စက်ကြမ်းကြုတ်လာတယ်။ ဒီရေစီးကြောင်းမှာ ကျွန်မဟာ ဘုရင်တစ်ဆူဖြစ်ခဲ့တယ်။ ကျွန်မမှာ ကျွန်မရင်သွေးလေးတွေရှိတယ်။ မိခင်ကောင်းတစ်ဦးဖြစ်ဖို့ ကျွန်မကြိုးစားခဲ့တယ်။ သူတို့ကိုကျွန်မချစ်တယ်၊ ဂရုစိုက်ကာကွယ်တယ်၊ အန္တရာယ်နဲ့ကြုံခဲ့သည့်တိုင် သူတို့ကိုစွန့်ပစ်ပြီး ကိုယ်တိုင်လွတ်မြောက်ဖို့ ကျွန်မကိုယ်လွတ်ရုန်းမှာ မဟုတ်ဘူး။\nမိကျောင်းမိသားစုမှာ မိခင်ကောင်းတစ်ဦးရှိတယ်လို့ တောနက်ထဲမှာ သတင်းမွှေးခဲ့တယ်။ ကလေးတွေက ဒီအတွက် ကျွန်မကို ဂုဏ်ယူဝမ်းမြောက်ကြတယ်။\nတစ်ည အိပ်မက်ဆိုးကနေ ကျွန်မလန့်နိုးလာတဲ့အချိန် အနီရောင်အလင်းတန်းတစ်ခုကို ကျွန်မတွေ့လိုက်တယ်။ ကလေးတွေကိုနှိုးပြီး နေရာကနေကျွန်မခွါခိုင်းတယ်။ ဒီနေရာက မကြာခင်ပျက်သုန်းတော့မယ်။ ကီလိုမီတာ(၂၀)က တောအုပ်တွေ အဖျက်ဆီးခံလိုက်ရတယ်။ ကီလိုမီတာ(၂၀၀)အပြင်ကတောအုပ်တွေ စိုက်ပျိုးမြေဖြစ်ခဲ့တယ်။\nအတော်ကြာ ခရီးဆက်ပြီး အရင်က ကျွန်မနေခဲ့တဲ့နေရာကို ကျွန်မတို့ရောက်လာခဲ့တယ်။ ဒီနေရာမှာလည်း အစာတွေ ခေါင်းပါးနေပြီ။ တိရစ္ဆာန်အများက ဒီထက်နက်ထဲ တောထဲပြောင်းရွေ့သွားကြပြီ။ အသက်ရှင်နေတဲ့တိရစ္ဆာန်တွေကို ကျွန်မတို့မမြင်မိတာ (၂)ရက်ရှိနေပါပြီ။\nမနက်ခင်းတစ်ခုမှာ အငယ်ဆုံးကလေးကိုခေါ်ပြီး ကျွန်မအစာရှာထွက်ခဲ့တယ်။ ကံဆိုးစွာနဲ့ ကျွန်မရဲ့မျက်စိရှေ့မှာပဲ ကျားသစ်တစ်ကောင်ရဲ့ အတိုက်အခိုက်ကို သူခံလိုက်ရတယ်။ ရှေ့ကို အမြန်ထိုးတက်ပြီး ကလေးရဲ့အသက်ကိုကယ်ဖို့ ကျွန်မကြိုးစားတယ်။\nရှေ့တက်ပြီး ကျားသစ်ကို ကျွန်မအမြီးနဲ့ ပုတ်ထုတ်မယ့်အချိန် ကျားသစ်ရဲ့ဦးခေါင်းထိပ်က ရှစ်ထောင့်နေမင်းကို ကျွန်မတွေ့လိုက်တယ်။ သူပိန်လှီနေတယ်။ ဗိုက်တွေပြားချပ်နေတယ်။ အစာမစားရတာ တော်တော်ကြာနေပုံရတယ်။ တကယ်လို့ အစာထပ်မရရင် သူသေနိုင်တယ်လို့ ကျွန်မထင်တယ်။ ကျွန်မမှာ သားသမီးတွေအများကြီးရှိတယ်။ ဒီကျားသစ်သာမရှိခဲ့ရင် ကျွန်မမှာလည်း ဒီမိသားစုရှိခဲ့မှာ မဟုတ်ဘူး။\nကျွန်မအကြာကြီး တွေဝေနေတယ်။ နောက်ဆုံး ကျွန်မလှည့်ထွက်လာခဲ့တယ်။ ထောင့်ချိုးတစ်နေရာရောက်တော့ ကျွန်မနောက်ပြန်လှည့်ကြည့်မိတယ်။ ကျွန်မအမြင်တွေ မှုန်ဝါးနေတယ်။ မျက်စိရှေ့ကအရာအားလုံးကို ကျွန်မသဲသဲကွဲကွဲ မမြင်နိုင်တော့ဘူး... ကျွန်မရဲ့မျက်လုံးအိမ်ထဲမှာ မျက်ရည်တွေ ပြည့်နှက်နေလို့လေ.......\nနိုင်းနိုင်းစနေ (Saturday, May 29, 2010)\nPosted by မင်းသားကြီး at 07:334comments\nLabels: ကောင်းနိုးရာရာ ...\nကျွန်တော်တို့မြို့လေးမှာ ဥာဏ်မမှီတဲ့ ကောင်လေးတစ်ယောက်ရှိတယ်… မွေးကတည်းက ဥာဏ်မမှီတာ မဟုတ်ဘဲ သူ့အသက်၅နှစ် အရွယ်မှာ အဆိပ်ဓာက်ငွေ့ ရှူမိပြီးသူတစ်ယောက်တည်း အသက်ရှင်နေခဲ့တယ်… သူနဲ့တစ်ခန်းတည်း အတူတူ အိပ်နေတဲ့ သူ့အဖေဟာ နောက်ဆုံးကျန်တဲ့အင်အားကို သုံးပြီး သူ့ကို ပြတင်းပေါက် အပြင်ဘက်ကို တွန်းပို့နိုင်လိုက်ပြီး သူကိုယ်တိုင်ကတော့ အခန်းထဲမှာဘဲ လဲကျ သေဆုံးခဲ့ရတယ်… အဲဒီနောက်ပိုင်းမှာ ကောင်လေးဟာ ပျော်သည်ဖြစ်စေ၊ စိတ်ညစ်သည်ဖြစ်စေ အမြဲတမ်း အအနဲ့ ရယ်နေ ပြုံးနေတတ်တယ်… ပြောကြတာကတော့ အဆိပ်ငွေ့ရှူမိပြီးနောက်ပိုင်း ဦးနှောက်ထိသွားရှာတယ်။\nကောင်လေးမှာ လှပတဲ့ အမေနဲ့ ချစ်စရာကောင်းတဲ့ ညီမလေးတစ်ယောက်တော့ရှိတယ်… သူ သူ့အမေကို အမြဲမေးလေ့ရှိတယ်… သူ့ ဖေဖေ ဘယ်ရောက်သွားပြီလဲတဲ့… သူ့မေမေက တော့ သူကို ပြန်ဖြေတယ်… ဖေဖေဆုံးသွားပြီ… သူ ကြယ် အဖြစ်ပြောင်းသွားပြီးတော့ ဟိုးမိုးကောင်းကင်ထက်မှာ သားသားတို့ မေမေတို့ကို အမြဲစောင့်ကြည့်နေတယ်လေ…\nကောင်လေးကတော့ ညတိုင်း ခြံထဲက မြက်ခင်းပြင်မှာ လဲပြီး ကြယ်တွေကို ကြည့်လေ့ရှိတယ်… ကြည့်ရင်းပြုံးရင်း….\nကောင်လေး ၁၁နှစ်သား အချိန်မှာ သူ့ အချစ်ဆုံးမေမေဟာ ကျောက်ကပ်ရောဂါနဲ့ဆုံးသွားရှာတယ\n်… မဆုံးခင်မှာ သူ့ညီမလေးကို သေသေချာချာ ဂရုစိုက်ဖို့ မှာသွားခဲ့တယ်… အဲဒီ အချိန်တုန်းက သူ့ညီမလေးက ၆နှစ်ဘဲရှိသေးတယ်။\nကောင်လေးက တော့ အအနဲ့ဘဲ ပြုံးနေတတ်တယ်… ညတိုင်း ကောင်းကင်ထက်က ကြယ်တွေကို ကြည့်လေ့ရှိတယ်… သူပြောတယ်… ကောင်းကင်ထက်မှာ ကြယ် အသစ်တစ်လုံးတိုးလာတယ်… အဲဒါက မေမေဘဲ… ဖေဖေ နဲ့ နီးနီးကပ်ကပ်ရှိနေတယ်…\nစိတ်ရင်းကောင်းတဲ့ လူတွေရဲ့ကူညီမှုနဲ့ ကောင်လေးဟာ တွန်းလှည်းဘိန်းမုန့်ဆိုင်လေးတစ်ဆိုင်ဖွင့်နိုင်ခဲ့တယ်… မုန့်ဆိုင်လေးကတော့ ညီမလေးရဲ့ကျောင်းနဲ့သိပ်မဝေးဘူး…\nကောင်လေးဟာ အိမ်မှာ ရှိနေတဲ့ အချိန် ဘယ်တော့မှ ညီမလေးရဲ့ အခန်းထဲကို မ၀င်ဘူး… ဘာလို့လဲဆိုတော့ ညီမလေးက သူ့ကိုမုန်းတယ်… ညီမလေးက ဒီလို လအ အစ်ကို တစ်ယောက်ရှိတာကို မကြိုက်ဘူး… ဒါပေမဲ့ သူကတော့ ညီမလေးရဲ့ အခန်းတံခါးဝလေးကိုမှီပြီး ညီမလေး စာကြည့်နေတာကို ကြည့်နေရတာကို နှစ်သက်တယ်… သူ့ညီမလေး သတိထားမိလိုက်တိုင်း သူကတော့ အပြစ်လုပ်မိတဲ့ ကလေးလေး တစ်ယောက်လို ပုန်းနေရှာတယ်…ပြီးတော့ ပြုံးလိုက်သေးတယ်… ပျော်သလား… ၀မ်းနည်းလားတော့ မသိဘူး…\nကောင်လေးဟာ မနက်တိုင်း စောစောထပြီး ညီမလေး အတွက် မနက်စာလုပ်ပေးပြီးမှ တွန်းလှည်းလေးတွန်းပြီး အလုပ်သွားလေ့ရှိတယ်… ညဘက်ကျတော့… ကြယ်တွေကို ကြည့်နေရတာဟာ သူ့ အကြိုက်ဆုံး အလုပ်ဘဲ။\nကောင်းလေးရဲ့လက်ရာဟာ အရမ်းကောင်းတယ်… ကျောင်းက ဆရာတွေကော… ကျောင်းသားတွေကော သူ့ရဲ့ ဆိုင်မှာ ဘိန်းမုန့်ဝယ်စားလေ့ရှိတယ်… ဒါပေမဲ့ ကောင်းလေးမှာ ကျောင်းတက်နေတဲ့ ညီမလေးချောချောလေးတစ်ယောက်ရှိတာကို ဘယ်သူမှ မသိကြဘူး… ဘာလို့လဲဆိုတော့ ညီမလေးက သူ့ဆီမှာ လအ အစ်ကို တစ်ယောက်ရှိတာကို မသိစေချင်ဘူး… ကောင်လေးကတော့ အအနဲ့ပြုံးနေတတ်တယ်… ပျော်သည်ဖြစ်စေ… စိတ်ညစ်သည်ဖြစ်စေ…\nကောင်လေးက အလုပ် အရမ်းကြိုးစားတယ်… ပြီးတော့ ပိုက်ဆံလဲ အရမ်းချွေတာတယ်… သူဒီလောက်ထိကြိုးစားပြီးပိုက်ဆံရှာနေတာ ဘာအတွက်လဲဆိုတာကို ဘယ်သူမှ မသိကြဘူး… ကောင်လေး အလုပ်လုပ်တဲ့ အချိန်မှာ လက်ကို ခဏခဏ မီးပူလောင်တယ်… ဖိနပ်တစ်ဖက်လဲ အမြဲလိုလိုပျောက်လို့… ညီမလေးက မြင်ရင် “ဒါလေးလုပ်တာတောင် မီပူလောင်တတ်တယ်… ဖိနပ်ကလဲ ပျောက်တတ်သေး… ကိုယ်ကိုယ်တိုင်ကိုဘဲ ဖျောက်လိုက်ပါတော့လား… တကယ် အ တာဘဲ” ကောင်လေးက နားထောင်ပြီးတော့လဲ အအနဲ့ပြုံးနေတတ်တယ်… ပျော်နေလား… ၀မ်းနည်းနေလားတော့ မသိ…\nကောင်လေးဟာ ညတိုင်း မအိပ်ခင် စာအုပ်လေးမှာ နေ့စဉ်မှတ်တမ်း ရေးလေ့ရှိတယ်… ညီမလေးကတော့ စပ်စုပြီး ကြည့်ချင်တယ်… ကောင်လေးကတော့ ဘယ်တော့မှ ပေးမကြည့်ဘူး…ရေးပြီးတာနဲ့ကို သိမ်းထားလိုက်တယ်… ညီမလေးကတော့ ကြိုးစားပြီး ရှာကြည့်သေးတယ်… ရှာမတွေ့တော့တဲ့နောက်ဆုံး ညီမလေးလဲ လက်လျှော့လိုက်တယ်…\nကောင်လေး ၁၇ နှစ်ရှိပြီ… ညီမလေးကတော့ အလယ်တန်းစတက်နေပြီပေါ့… ကောင်းလေးရဲ့ ဆိုင်လေးလဲ ညီမလေးရဲ့ အလယ်တန်းကျောင်းနဲ့ မနီးမဝေးနေရာကို ပြောင်းခဲ့တယ်… မနက်တိုင်း မုန့်ရောင်းလို့ကုန်ရင် ညီမလေးရဲ့ကျောင်းဘက်ကို သွားကြည့်လေ့ရှိတယ်… ကိုယ်ပေါ်မှာတော့ အမြဲတမ်းညစ်ပတ်နေပြီးဟောင်းနွမ်းနေတဲ့ အ၀တ်အစားနဲ့… ခြေထောက်မှာလဲ ဖိနပ်တစ်ဖက်က အမြဲပျောက်လို့… သူအလုပ်လုပ်ရင်တော့ သူ့တွန်းလှည်းဆိုင်လေးဟာ သပ်သပ်ရပ်ရပ်ပါဘဲ… အမြဲတမ်းပြုံးနေတတ်တယ်…\nတစ်နေ့မှာ သူ့ဆိုင်ရှေ့ဖြတ်သွားတဲ့ ကျောင်းသူလေး၂ယောက်က သူ့ညီမလေးရဲ့နာမည်ပြောသံကြားလိုက်ရတယ်… “သူအတန်းထဲမှာ မျက်နှာမကောင်းဘူး… ခါးလဲ အရမ်းနာနေတယ်…” ကောင်လေးကပြောသံ ကြားပြီး ခဏကြောင်သွားတယ်… နောက် ရုတ်တရက် သူ့ညီမလေး နာမည်ကို အကျယ်ကြီးခေါ်ပြီး ကျောင်းဘက်ကို ပြေးသွားတယ်… သူက ဒီတိုင်းဘဲ ညီမလေးရဲ့နာမည်ကို အကျယ်ကြီးအော်ခေါ်ပြီး ကျောင်းက ကျောင်းစောင့်တွေ ဆရာမတားတာတွေကို ကျော်ဖြတ်ပြီး ညီမလေးရဲ့ စာသင်ခန်းဆီကို ရောက်သွားတယ်… ညီမလေးက စာပွဲပေါ်မှာ မှောက်နေပြီး မျက်နှာက ဖြူဖျော့ပြီး ချွေးတွေပြန်လို့… ကောင်လေးဒီတချိန်မှာတော့ မပြုံးနိုင်တော့ဘူး… မျက်နှာမှာ ပူပန်မှုတွေနဲ့ ညီမလေးကို ကျောပိုးပြီးတော့ ဆေးရုံကို ပြေးတော့တာဘဲ…\nလမ်းမှာ ကျောင်းက ဆရာမတွေနဲ့တွေ့တော့ သူ့ကိုမေးတယ်… “နင် ဒါဘာလုပ်တာလဲ… သူ့ကို ချလိုက်…” ကောင်လေးက ဒေါသနဲ့ မျက်နှာက နီရဲနေပြီးပြောလိုက်တယ်… “သူ က ကျွန်တော့ညီမ… ကျွန်တော်က သူ့ အစ်ကို” ကောင်လေးဟာ တစ်လမ်းလုံး ဒီစကားကိုဘဲ ခေါက်တုံ့ခေါက်ပြန်ရေရွတ်ပြီး ကျောင်းနားက ဆေးရုံကို ရောက်ခဲ့တယ်… ကျောင်းက ဆရာတွေကော ကျောင်းသားတွေကော အံ့သြကုန်တယ်… ဘာလို့လဲဆိုတော့ သူ့မှာ အစ်ကို တစ်ယောက်ရှိတာကို ဘယ်သူမှ မသိကြဘူး…\nကောင်လေးက အခန်းအပြင်ဘက်မှာ ညီမလေးကို ကြည့်နေတယ်… သူနိုးလာပြီ… ကောင်လေးက ဆေးရုံမှာ ၃နေ့၃ည ကောင်းကောင်းမနားရဘူး… ဆေးရုံက သူနာပြုက ပြောလိုက်တယ်… “ဘာမှစိတ်မပူနဲ့… ညီမလေး အစ်ကိုက ဆေးစရိတ်တွေ အားလုံး အဆင်သင့်လုပ်ထားပြီ…” ညီမလေး က အားစိုက်ပြီး အခန်း အပြင်ဘက်က ကောင်လေးကို ကြည့်လိုက်ပြီး စိတ်ထဲမှာတော့ သံသယစိတ်တွေနဲ့… အဲအချိန်မှာ ကောင်လေးက နဂိုအတိုင်း ပြန်ဖြစ်သွားပြီ… အအလေးပြုံးနေပြီး အခန်းထဲကို မ၀င်ရဲဘူး…\nသူနာပြုက ညီမလေးကို ပြောတယ် … သူ အမြဲတမ်း ကောင်လေးဆိုင်မှာ မုန့်ဝယ်နေကျ… ကောင်လေး အလုပ် အရမ်းကြိုးစားမှန်း သိတယ်… ပိုက်ဆံ မဖြုန်းတတ်ဘူးဆိုတာလဲ သိတယ်… အစပိုင်းတုန်းကတော့ ဘာလို့ဒီလောက်ထိကြိုးစားပြီး ပိုက်ဆံရှာနေရတာလဲ ဆိုတာကို နားမလည်နိုင်ဘူး… ဒီနေ့မှဘဲ သဘောပေါက်တော့တယ်… ဘာလို့လဲဆိုတော့ ကောင်လေး ညီမလေးကို ပိုးပြီး သူ့ကိုတွေ့တဲ့ အချိန်မှာ သူအော်ပြီးပြောနေတာက “ မေမေ က ဒီလိုဘဲ သေသွားတာ… တောင်းပန်ပါတယ်… ညီမလေးကိုကယ်ပါ… ကျွန်တော့ညီမလေး မသေပါရစေနဲ့…” အကြောင်းရင်းကတော့ ကောင်လေးမေမေ မသေခင်မှာ သူ့ကို မှာခဲ့တယ်… သူ့ညီမလေးမှာလဲ ကျောက်ကပ်ရောဂါရှိတယ်… သူ့ကို ကောင်းကောင်းဂရုစိုက်ဖို့ မှာခဲ့တယ်…\nဆရာဝန်က ပြောတယ်… “ညီမလေး ကျောက်ကပ်က အခြေအနေ တော်တော်လေးဆိုးနေတယ်… ကျောက်ကပ်လဲဖို့လိုတယ်…”\nဆေးကုဖို့ကုန်ကျစရိတ်ကိုတော့ ကောင်လေးကပေးထားပြီးပြီ… ဒါပေမဲ့ သင့်တော်တဲ့ ကျောက်ကပ် ကိုတော့ရှာမတွေ့သေးဘူး…\nဆရာဝန်က ညီမလေးကို ရှင်းပြတယ်… ကောင်လေးက ညီမလေး ကျောက်ကပ်လဲဖို့လိုတယ်လို့ပြောလိုက်ချိန်မှာ ကောင်လေးက အော်ပြီးပြောတယ်… “ကျွန်တော့ဟာ သုံးပါ… ကျွန်တော်က သူ့အစ်ကိုပါ…” ဒါပေမဲ့ စစ်ဆေးပြီးတဲ့ နောက်ပိုင်းမှာ ကောင်လေးရဲ့ကျောက်ကပ်က လဲ ညီမလေးနဲ့ မသင့်တော်ဘူးဖြစ်နေတာကို ကောင်လေး သိလိုက်ရတော့ စိတ်ဓာတ်ကျပြီး “ကျွန်တော်က သူ့အစ်ကိုပါ…” ဆိုတာကိုဘဲ ရေရွတ်နေတယ်… ဆရာဝန်ကတော့သူဆိုလိုတာကိုသဘောပေါက်လိုက်တယ်… “ကျွန်တော်က သူ့အစ်ကိုပါ… ကျွန်တော့ကျောက်ကပ် ဘာဖြစ်လို့ ညီမလေးကိုပေးလို့မရတာလဲဗျာ…”\nကောင်လေးကတော့ အခန်း အပြင်ကနေ ညီမလေးကို ကြည့်နေပြီး အအ လေးပြုံးနေတယ်… အဲဒီ အချိန်မှာ ညီမလေးရဲ့မျက်နှာကတော့ မျက်ရည်တွေနဲ့ရွှဲလို့… ဟို တံခါး အပြင်ဘက်က သူ့ကို တောက်လျှောက် အရှက်ရစေတယ်လို့ ထင်ထားခဲ့တဲ့ အစ်ကို့ကို ကြည့်ရင်း သူမရဲ့ ချိနဲ့နေတဲ့ အသံနဲ့ပြောလိုက်တယ် “နင် အပြင်မှာဘာလုပ်နေတာလဲ… ဘာလို့မ၀င်လာတာလဲ”… ကောင်လေး ကြောင်သွားတယ်… တုန်တုန်နဲ့ပြန်မေးလိုက်တယ် “ ငါဝင်လာလို့ရသလား…” ညီမလေးက မျက်ရည်ဝဲ၀ဲနဲ့ ခေါင်းငြိမ့်လိုက်တယ်…\nကောင်လေးက လက်ကို နောက်ပစ်ပြီး ညီမလေးရဲ့ကုတင်နားကိုရောက်လာတယ်… ညီမလေးက ဘာဖြစ်လို့လက်ကို နောက်ပစ်ထားရတာလဲလို့မေးတယ်… ပြီးတော့ လက်ကို အတင်းပြခိုင်းတယ်…\nကောင်လေးက လက်ကို ဆန့်ထုတ်ပြလိုက်တယ်… လက်မှာက ပတ်တီးတွေနဲ့… ဖိနပ်တစ်ဖက်ကလဲ ပါမလာဘူး… အဲဒါက ညီမလေးကို ဆေးရုံလိုက်ပို့တဲ့ အချိန်မှာ လမ်းမှာ ခြစ်မိထားတာ… ပြေးရင်းနဲ့လဲ ဖိနပ်တစ်ဖက် ကျွတ်ကျန်ခဲ့တယ်… ညီမလေးကတော့ ခါတိုင်းလိုဘဲ… “ဘာလို့ ဒီလောက် အ ရတာလဲ… လက်မှာလဲ ဒဏ်ရာတွေနဲ့… ဖိနပ်ကလဲ ပျောက်ပြန်ပြီ…” ဒါပေမဲ့ ဒီတစ်ခေါက်ပြောတဲ့ အချိန်မှာတော့ မျက်ဝန်းမှာ ကြင်နာမှုအပြည့်နဲ့ ရင်နာမှုအပြည့်တွေနဲ့ပါ…\nဒါကတော့ ကောင်လေး ပထမဆုံး အကြိမ် ညီမလေးရဲ့ခွင့်ပြုချက်နဲ့ ညီမလေးရဲ့အခန်းထဲကို ၀င်ခဲ့တာပါ…\nအချိန်က တနေ့ပြီး တနေ့ ကုန်ဆုံးသွားတယ်… ညီမလေးရဲ့ရောဂါ အခြေအနေကလဲ တနေ့ထက်တနေ့ ပိုပိုဆိုးလားတယ်… ခဏခဏ သတိမေ့မျှောတဲ့ အနေအထားမှာရောက်နေတယ်…\nဆေးရုံက ဆရာဝန်တွေရဲ့ကြိုးပမ်းမှုနဲ့ နောက်ဆုံးမှာတော့ သင့်တော်တဲ့ကျောက်ကပ်ကို ရှာတွေ့ခဲ့တယ်… အစားထိုး ခွဲစိတ်မှုက လဲ အရမ်းကို အောင်မြင်ခဲ့တယ်… ညီမလေးကို သေမင်းရဲ့လက်ထဲ ကနေပြန်ဆွဲထုတ်နိုင်ခဲ့တယ်… ဒါပေမဲ့… သူပြန်နိုးလာတဲ့ အချိန်မှာ ရင်းနှီးတဲ့ အအ လေးပြုံးတတ်တဲ့ သူ့ အစ်ကို ရဲ့ အပြုံးကို မတွေ့ရတော့ဘူး… ဆရာဝန်က သူ့ကိုပြောပြတယ်… သူ့အစ်ကို ဒီဆေးစရိတ်တွေကို ရှာဖို့ အတွက် ဟိုးအဝေးကြီး တစ်နေရာမှာ အလုပ်သွားလုပ်နေတယ်… ညီမလေးလုံးဝနေပြန်ကောင်းတဲ့ အချိန်မှာ သူ့ကိုလာခေါ်မယ်… သူ့ကို စိတ်ချလက်ချ အနားယူဖို့မှာခဲ့တယ်…\nညီမလေးဆီကို ၂ရက်ခြား ၃ရက်ခြားတစ်ခါ စာလုံး မညီမညာရေးထားတဲ့ စာတစ်စောင် အမြဲရောက်ရောက်လာတယ်… ဒါတွေကတော့ သူ့ အစ်ကိုဆီကနေလာတဲ့စာတွေပါဘဲ… စာထဲမှာ ရေးထားတာတွေက အရမ်းကို ရိုးရှင်းလွန်းတယ်… ပြီးတော့ အက်ကြောင်းထပ်နေတယ် … “ငါနေကောင်းတယ် … ကျန်းမာရေးဂရုစိုက်နော်”\nဆေးရုံဆင်းတဲ့နေ့မှာ ကောင်လေးကဆေးရုံမှာ ညီမလေးကိုလာမကြိုဘူး… ညီမလေးက ဆရာဝန်ဆီကနေ သူ့အစ်ကိုပေးလိုက်တဲ့ ၀က်ဝံအမွေးပွရုပ်လေးတစ်ရုပ်ကို ရလိုက်တယ်… အမွေးပွရုပ်ရဲ့ခြေထောက်နားမှာ သွေးစလေးတွေပေလို့…\nဆရာဝန်က ညီမလေးကို ရှင်းပြတယ်… ကောင်လေးပေးတဲ့ ပိုက်ဆံဟာ ကျောက်ကပ်လဲဖို့ အတွက်ဘဲလောက်တယ်… တခြားဆေးပစ္စည်းတွေဝယ်ဖို့အတွက် ပိုက်ဆံမလောက်ဘူး… ဒီလို ရက်ရှည်ကြာတဲ့ဆေးကုသမှုစရိတ်ရဖို့ အတွက် ကောင်လေးက မနက်ပိုင်းမှာ မုန့်ရောင်းတယ်… ညနေပိုင်းမှာ တခြားရရာ အလုပ်ကိုလုပ်တယ်… ပိုက်ဆံရတဲ့ ဘယ်လို အလုပ်မျိုးမဆိုသွားလုပ်ရှာတယ်…\nကောင်လေးဆေးရုံမှာ ညီမလေးကို လာကြည့်တဲ့အချိန်မှာ ဆရာဝန်က သင့်တော်တဲ့ကျောက်ကပ်ရှာတွေ့တဲ့အကြောင်းပြောပြတော့ ကောင်လေးက အအ လေးပြုံပြီး ဆရာဝန်ကို ရိုရိုသေသေ ကန်တော့လိုက်သေးတယ်… ပြီးတော့ ဆရာဝန်ကိုပြောလိုက်တယ် “ကျွန်တော်… ညီမလေး… လက်ဆောင်ဝယ်ပေးမယ်… သူ… နိုးလာရင်… သူ့ကိုပေးမယ်…”\nကောင်လေး ပင်ပန်းနေတဲ့ သူ့ ခန္ဓာကိုယ်ကို သယ်ပြီး အရုပ်ဆိုင်မှာ ဖြူဖွေးနေတဲ့ ၀က်ဝံ အမွေးပွရုပ်လေးတစ်ရုပ်ဝယ်ခဲ့တယ်… သူအရမ်း ပင်ပန်းနေတာလဲ ပါမယ်နဲ့တူတယ်… တစ်ချက် သတိမထားမိလိုက်တဲ့ အချိန် လမ်းမကို ဖြတ်ကူးတုန်း အရှိန်ပြင်းပြင်းမောင်းလာတဲ့ ကားတစ်စီးတိုက်ခံလိုက်ရပြီးလွင့်ထွက်သွားတယ်… ဆေးရုံကို ရောက်လာတော့ သတိမေ့မျှောနေပြီ…\nလက်မှာတော့ အမွေးပွရုပ်ထည့်ထားတဲ့အိတ်ကို ကျစ်ကျစ်ကိုင်ထားဆဲ… လက်မှာထွက်နေတဲ့သွေးတွေဟာ တစက်တစက်စီးကျနေပြီး အရုပ်လေးရဲ့ခြေထောက်မှာစွန်းထင်သွားတယ်…\nသူ မဆုံးခင်လေးမှာ ဆရာဝန်ကိုပြောလိုက်တယ်… “၀က်ဝံရုပ်… ညီမလေးကိုပေးပေးပါ…”\nပြောပြီးတော့ ဒီလိုဘဲ အအ လေးပြုံးပြီး လူ့ဘ၀ကနေ ထွက်သွားတယ်… သူပျော်သလား… ၀မ်းနည်းသလားဆိုတာ တော့မသိဘူး…\nဆရာဝန်က ညီမလေးကို ရှင်းပြတယ်… သူရခဲ့တဲ့ စာတွေဟာ သူ ကောင်လေးရဲ့ လက်ရေးကို အတုခိုးပြီးရေးခဲ့တာပါ… သူသိနေတယ်… ကောင်လေးကလဲ သူ့ညီမ နေပြန်မကောင်းတဲ့ အချိန်အထိ သူသေသွားပြီဆိုတဲ့ အကြောင်းကို ပေးသိစေချင်မှာမဟုတ်ဘူး… ဆရာဝန်က ကောင်လေးရဲ့ဆန္ဒကို ဖြည့်ဆည်းပေးချင်လို့ ဒီစာတွေကိုရေးခဲ့တာပါ…\nညီမလေးဟာ ဘာပြန်ပြောရမှန်းမသိတော့ဘဲ တိတ်ဆိတ်စွာဘဲ အရုပ်ကို ယူပြီးအိမ်ပြန်ရောက်ခဲ့တယ်…\nအခန်းထဲမှာတော့ ရိုးရိုးရှင်းရှင်းဘဲ… ဒါပေမဲ့ ရှင်းထားတာ အရမ်းသပ်ရပ်တယ်…အထူသဖြင့် ညီမလေးရဲ့အခန်း… သူရှိနေသေးတဲ့အချိန်မှာထက်တောင်သပ်ရပ်သေးတယ်… တစ်ခုဘဲ… ပရိဘောဂတွေ အပေါ်မှာ ဖုန် ပါးပါးလေးတစ်လွှာဖုံးနေပြီ…စာပွဲပေါ်မှာ ပန်းအိုးတစ်လုံးရှိတယ်… ပန်းအိုးထဲက ပန်းတွေလဲ ညိုးနွမ်းနေပြီ… ဘေးမှာ မညီမညာရေးထားတဲ့ စာတစ်စောင်… “ညီမလေး ပြန်လာတာကို ကြိုဆိုပါတယ်…”\nကောင်လေး ညီမလေး ဆေးရုံဆင်းရတော့မှာကို သိလို့ ကြိုတင်ပြင်ဆင်ထားတာလေးတွေပါ…\nဒါပေမဲ့ ဒီအချိန်မှာတော့ အအလေးရယ်တတ်တဲ့ ရယ်သံကို မကြားရတော့ဘူး…\nညီမလေး ကောင်လေးရဲ့ အခန်းထဲကို ရောက်လာတယ်… ကောင်လေးကျန်ခဲ့တဲ့ပစ္စည်းတွေကို ရှင်းဖို့လုပ်တော့ သူ ကြည့်ချင်နေတဲ့ စာအုပ်လေးကို တွေ့ခဲ့တယ်…\nစာအုပ်မှာ ဘိန်းမုန့် အနံ့လေးက စွဲလို့… စာအုပ်ထဲမှာတော့ မညီမညာ ရေးထားတဲ့ စာလုံးလေးတွေ…\nညီမလေးက အအိပ်ကြီးတယ်… မနက် ထတဲ့အချိန်မှာ မဆူညံအောင်လုပ်ရမယ်… သူ့ကို မနိုးအောင်လို့…\nညီမလေးက ဘိန်းမုန့်မကြိုက်ဘူး… ခေါက်ဆွဲထုတ်ဘဲစားတယ်… မနက်ထလာရင် သူ့ကို အရင်လုပ်ပေးပြီးမှ အပြင်ထွက်ရမယ်…\nညီမလေးက သူ့အခန်းထဲ ၀င်တာကို မကြိုက်ဘူး… သူနဲ့နီးနီးကပ်ကပ်နေတာကို မကြိုက်ဘူး… သူ့ခွင့်ပြုချက်မရဘဲ အခန်းထဲမ၀င်ရဘူး…\nညီမလေးက ငါက သူ့အစ်ကိုဆိုတာကို တခြာလူ မသိစေချင်ဘူး… သူ့သူငယ်ချင်းတွေကို လုံးဝပေးသိလို့မရဘူး…\nညီမလေးမှာ ရောဂါရှိတယ်… ဒါပေမဲ့ သူ့မှာ မေမေ့လို ရောဂါရှိတယ်ဆိုတာကို လုံးဝပေးသိလို့မဖြစ်ဘူး…\nငါ အလုပ်ကြိုးစားပြီး ပိုက်ဆံရှာရမယ်…\nညီမလေးကတော့ ကောင်လေးနဲ့ စာအုပ်လေးကို ဖတ်ပြီး ရှိုက်ကြီးတငင် ငိုတော့တာဘဲ…\nအဲဒါပြီးနောက်ပိုင်းမှာ ညီမလေးကလဲ ကောင်လေးလိုဘဲ ညတိုင်း ခြံထဲက မြက်ခင်းပြင်မှာ ကောင်းကင်းထက်က ကြယ်တွေကို ကြည့်ရတာ နှစ်သက်ခဲ့တယ်…\nကောင်းကင်ယံမှာ ကြယ်လေးတစ်လုံးထပ်တိုးလာပါတယ်… အဲဒါကတော့ သူ့ရဲ့ “အ”နေတဲ့ အစ်ကိုလေးပါဘဲ…\nသူ့ဖေဖေမေမေနဲ့ နီးကပ်လို့ သူ့ကို မိုးကောင်းကင်ထက်ကနေ စောင့်ကြည့်နေပါတယ်… ။ ။\nPosted by မင်းသားကြီး at 12:000comments\nကျနော် နဲ့ မြန်မာ့မြေ\nအေးတရ် ၊ ထပ်အိပ်လို့မရတော့လို့ ထ ၊ မျက်နှာသစ် ၊ ဂျာကင်ကောက်စွပ်လို့\nအာရုဏ်မတက်ခင် မှောင်မှောင်မဲမဲထဲ . . .\n၁။ ကြယ် နဲ့ လ မြင်နေရဆဲအချိန်\n(က) ကိုရင်တွေ သပိတ်လေးပိုက်လို့ ခပ်သွက်သွက်လမ်းလျှောက်\n(ခ) ဂက်ဂလောက် ဂက်ဂလောက် ငိုက်မြည်နေတဲ့ မြင်းလှည်း\n(ဂ) ဈေးဗန်းတွေရွက်လို့ စကားတွေဖောင်ဖွဲ့ လမ်းလျှောက်နေတဲ့ ဈေးသည်တွေ\n(ဃ) လရောင်အောက် ဓနိတန်းနဲ့ စီထားတဲ့ မြစ်၊ လှေ တဒုတ်ဒုတ်နဲ့ မောင်းလို့\n(င) ဟိုဒေါင့် ဒီနားက လှမ်းလှမ်းမြင်ရတဲ့ မီးမှိတ်တုပ်တုပ် ဆိုင်လေးတွေ\n၂။ တိမ်တွေ ဖြည်းဖြည်းချင်းလင်းလာချိန်\n(က)မြို့ ဦးစေတီက ဆည်းလည်းသံလေးတွေ\n(ခ) စူးရှရှအော်လို့ အစာရှာထွက်တော့မရ့် ငှက်လေးတွေ\n(ဂ) မြေပေါ် အသံတိုးတိုးလေးပေးပြီး ကြွေသွားတဲ့ ပန်းရောင်စုံတွေ\n(ဃ) နှင်းတွေစိုနေတဲ့ အရွက်တွေက လှပနေတဲ့ လေအလာ ယိမ်းအက\n(င) တဒုန်းဒုန်းနဲ့ ဂျုံထိုးနယ်နေတဲ့ တ၀က်ဖွင့်ကာစ လက်ဖက်ရည်ဆိုင်\n၃။ နှင်းတွေထူပြီး အလင်းဖျော့ဖျော့အချိန်\n(က) မြို့ပတ်လမ်းပေါ်က မသဲမကွဲ လမ်းလျှောက်လေ့ကျင့်ခန်းလုပ်နေသူတွေ\n(ခ) စိမ်းလန်းနေတဲ့ လယ်ကွင်းတွေထဲက အစာငမ်းနေတဲ့ နွားတွေ\n(ဂ) ရှမ်းဘောင်းဘီပွပွနဲ့ ၀ါးကျည်တောက်ဆွဲလာတဲ့ ထန်းတတ်သမား\n(ဃ) တိုးကြိတ်နေတဲ့ မြို့တတ်တဲ့ လိုင်းကားပေါ်က ခရီးသည်တွေ\n(င) မြစ်ကူးတံတားပေါ်က စီးကရက် ရပ်ဖွာနေတဲ့ ကျွန်တော် လန်းဆန်းလို့\nPosted by မင်းသားကြီး at 05:03 1 comments\nငါ့ကို ယုံပါ ၊၊\n(ဖိနပ် မစီးထားတဲ့ ကလေးငယ်လိုပဲ.....\nအိမ်ထဲဝင်ဖို့ ငါ့ကို မဖိတ်ချင်ကြဘူး....)\nတာရာမင်းဝေ ရဲ့ကဗျာလေးပါ။ မွန်းကျပ်တဲ့\nတာရာမင်းဝေ ရဲ့ကဗျာလေးပါ။ မွန်းကျပ်တဲ့ ပစ္စုပ္ပန် ရဲ့ ထွက်ပေါက်ဖြစ်ပြီး လွတ်မြောက်ရာရဲ့ ၀င်ပေါက်ပေါ့....\nပစ္စုပ္ပန် ရဲ့ ထွက်ပေါက်ဖြစ်ပြီး လွတ်မြောက်ရာရဲ့ ၀င်ပေါက်ပေါ့....\nPosted by မင်းသားကြီး at 09:450comments\nLabels: သူတို့ကဗျာ\n(၁) ဝံပုလွေတွေဟာ ဂုဏ်သိက္ခာကိုထိန်းသိမ်းတဲ့ အနေနဲ့ဆိုပြီး ကိုယ်ငယ်ရွယ်အားပျော့ချိန်မှာ ကိုယ့်ထက်အင်အားကြီးမားသူကို မတိုက်ခိုက်ဘူး။\n(၂) တကယ်လို့ မဖြစ်မနေ ကိုယ့်ထက်အင်အားကြီးသူကို တိုက်ခိုက်ရတော့မယ်ဆိုရင် အုပ်စုအင်အားနဲ့ပဲ တိုက်ခိုက်တယ်။\n(၃) ဝံပုလွေလည်း တောဘုရင်ဖြစ်ချင်တာပဲ။ ဒါပေမဲ့ ကိုယ့်ကိုယ်ကိုတော့ ဝံပုလွေဆိုတာကို သူတို့သိတယ်။\n(၄) ဝံပုလွေတွေက ကုန်ကျမှုနည်းနည်းနဲ့ အကျိုးအမြတ်များများအတွက် ဘယ်လိုလုပ်ရမယ်ဆိုတာကို သိတယ်။\n(၅) ဝံပုလွေတွေဟာ တစ်ကိုယ်တည်းလှုပ်ရှားတတ်တယ်ဆိုပေမယ့် သူတို့ဟာ စည်းရုံးမှုအကောင်းဆုံး တိရစ္ဆာန်ဖြစ်တယ်။ ထိခိုက်ဒဏ်ရာရတဲ့ ကိုယ့်အဖော်ကို တစ်ကောင်တည်းထားပြီး သူတို့ထွက်မပြေးတတ်ဘူး။\n(၆) ဝံပုလွေတွေလည်း ရိုးသားဖြူစင်တဲ့ တိရစ္ဆာန်ဖြစ်ချင်ကြတယ်။ ဒါပေမယ့် သူတို့ရဲ့အစာအိမ်က အသားငါးတွေကိုပဲ အစာခြေနိုင်ခဲ့တယ်။ ဒါကြောင့် သူတို့လုပ်နိုင်တဲ့ တစ်ခုတည်းသောအရာက ဖမ်းမိတဲ့သားကောင်ကို ပြောင်ပြောင်စင်စင် စားလိုက်တာပါပဲ။ ရိုးသားဖြူစင်တယ်လို့ ကိုယ့်ကိုယ်ကိုထင်သူတချို့က မမြင်ကွယ်ရာမှာ မရိုးသား၊ မဖြူစင်တဲ့အလုပ်တွေ လုပ်နေတတ်ကြပါတယ်။\n(၇) ဝံပုလွေတွေဟာ ကိုယ့်ပြိုင်ဖက်ကို အလေးထား၊ လေးစားတယ်။ ကိုယ့်ပြိုင်ဖက်နဲ့ မတိုက်ခိုက်ခင် ပြိုင်ဖက်အကြောင်းကို လေ့လာထားတတ်တယ်။ ပြိုင်ဖက်ကို ဘယ်တော့မှ ပေါ့ပေါ့မတွက်ဘူး။ ဒါကြောင့် ဝံပုလွေတွေဟာ တိုက်ခိုက်တိုင်း ရှုံးနိမ့်သလောက် မရှိခဲ့ပါဘူး။\n(၈) ဝံပုလွေအဖိုဟာ ဝံပုလွေအမ ကိုယ်ဝန်ရှိပြီဆိုတာနဲ့ ဝံပုလွေမကို စောင့်ရှောက်တော့တယ်။ ရင်သွေးငယ်မွေးဖွားပြီး ရင်သွေးငယ်ကိုယ်တိုင် လမ်းလျှောက်နိုင်၊ အစာရှာနိုင်တဲ့အထိ စောင့်ရှောက်တယ်။ ဝံပုလွေတွေဟာ သာမန်အားဖြင့် တလင်တမယားကို ပိုအသားပေးတယ်။ ကိုယ့်အဖော်အသက်ရှင်နေသရွေ့ သက်ဆုံးတိုင်အတူနေတယ်။ ကိုယ့်အဖော်သေဆုံးသွားပြီဆိုမှ တခြားအကောင်နဲ့ နေတတ်တယ်။ ဝံပုလွေတွေဟာ သစ္စာရှိတယ်။ ဒါကြောင့် ရက်စက်တဲ့အသဲနှလုံးရှိသူတွေကို ဝံပုလွေနဲ့မနှိုင်းစေချင်ဘူး။\n(၉) ဝံပုလွေမိဘတွေဟာ ကိုယ့်ကလေးတွေ ကိုယ်တိုင်အစာရှာနိုင်၊ ကိုယ့်ကိုယ်ကိုအားကိုးနိုင်ပြီဆို သူတို့အနားကခွာတယ်။ တကယ်လို့ ဝံပုလွေဟာ ဝံပုလွေလို မကျင့်ကြံရင် သိုးပဲဖြစ်မယ်ဆိုတာကို ဝံပုလွေတွေသိလို့ဖြစ်တယ်။\n(၁ဝ) ဝံပုလွေတွေဟာ အစာလို့လို ကိုယ့်သိက္ခာကိုတောင်မငဲ့ဘဲ သခင်ကို အမြီးနှံ့ပြတတ်သူ မဟုတ်ဘူး။ ဝံပုလွေတွေဟာ မာနထောင်လွှား စိတ်ကြီးဝင်တာကို မကောင်းဘူးဆိုတာသိတယ်။ ဒါပေမဲ့ ကိုယ့်ဂုဏ်သိက္ခာနဲ့ ကိုယ်နေရတယ်ဆိုတာကိုတော့သိတယ်။\nPosted by မင်းသားကြီး at 10:140comments\nLabels: ကျွန်တော်ဖတ်ဖို့...\nမိုးခါးကြီးရွာသွားပြီဆိုတော့ ဇနပုဒ်ငယ်လေးတစ်ခုဆီသို့သူရောက်လာခဲ့သည်။ ရည်ရွက်ချက်မရှိဘဲ ရောက်လာခဲ့ခြင်းဖြစ်၏။ ယခင်ဤရွာလေး ရှိကြောင်းပင်မသိ။ ဤရွာကလေးတွင်နေထိုင် ကြသော လူမျိူးစု သုံးခုအကြောင်းကိုလည်း ကြားပင်မကြားဖူးခဲ့ပေ။\nဤရွာကလေး၌ မိုးခါးကြီးရွာသွားပြီး သောက်သုံးမိသူများရူးသွားကြောင်း၊ မသောက်ဘဲ နေသူများက လည်း ကျောက်ရုပ်ဖြစ်ကျန်ခဲ့ကြောင်း သတင်းနှင့်အတူ ဤရွာမှလူများ၏ ရှေးဟောင်းသင်္ချာ နည်း စနစ်များကို သူသိခဲ့ရခြင်း ဖြစ်သည်။\nမိုးခါးကြီး ရွာခြင်း၊ ရူးသွပ်ခြင်း ၊ကျောက်ရုပ်ဖြစ်ခြင်း၊ စသည့် သတင်းများထက် ရှေးဟောင်း သင်္ချာ နည်းဆိုင်ရာသတင်းက သူ့ကို ပိုမိုဆွဲဆောင်နိုင်ခဲ့သည်။ လေ့လာ ဆည်းပူးချင် စိတ်များတဖွားဖွား ပေါ်ပေါက်လာပြီးနောက် သူဤ ရွာသို့ ရောက်လာခဲ့ရခြင်းဖြစ်လေသည်။\nမိုးခါးရေ သောက်ထားပြီးသူ တွေဟာ အသ်စိတ် မရှိကြတော့။ သူတို့ ပြောနိုင်တာ တချက်ဘဲ ကျန်ရစ် ခဲ့သည်။ ထိုအချက်ကတော့ သူတို့ သောက်ခဲ့သည့် မိုးခါးရေခွက်အရေအတွက် ကို ပြောပြ နိုင်ခြင်း ဖြစ်၏။\nထိုသို့ ပင်သူမှတ်ချက် ချမိ၏။ မသောက်ရ မနေနိုင်အောင်နှင့် သောက်မိသူကိုလဲ ထပ်ထပ်သောက် ချင်နေစိတ်ရှိအောင် ဆွဲဆောင်ဖမ်းစားနိုင်ခဲ့ပုံ ရသည်။ အချို့လူများသောက်ခဲ့ သည့် မိုးခါးရေခွက် အရေ အတွက်က အတော်များလေ၏။\nထိုခွက်အရေ အတွက်များကို သူတို့၏ရှေးဟောင်း သင်္ချာ ညွှန်ပြချက် နည်းများအတိုင်းညွှန်ပြ သွား ကြ၏။ ထိုညွှန်ပြချက်နည်းများကို သူစိတ်ဝင်တစားလေ့လာ မိလေသည်။\nအစုသုံးစုခွဲ ပြီးသူလေ့ လာလိုက်ရ၏။\nပထမ အစုမှ လူအများသည်ဓားများ ဝှေ့ရမ်းပြီး ပါးစပ် မှလည်း ရေ- - -ရေ - - -ဟု ညည်းတွားနေ ကြ၏။ သူတို့ သောက်ခဲ့သော တစ်ဦးစီ၏ ခွက်အရေအတွက်များကို သစ်ပင်များပေါ်မှာ သူဖတ်ခဲ့ ရ သည်။ ပင်စည်ပေါ်မှာ ဓါးနှင့် အထစ်ကလေးများ ထစ်ပြီး ခွက်အရေ အတွက်ကို ရေးမှတ်ကြ သူများ ဖြစ်သည်။ ဓါးထစ်တ ထစ်လျှင် တခွက်ဖြစ်သည်။\nဒုတိယ အစုမှလူအများကတော့ လက်ထဲမှ ကြိုးများကို ဆွဲချည် ဆန့်ချည် လုပ်ရင်း တဟင်းဟင်း အော်နေကြ ၏။ သူတို့ သောက်ခဲ့သည့် ခွက် အရေ အတွက်ကို သူတို့လက်ထဲမှ ကြိုးများမှ တဆင့် သိ ရ၏။ သူတို့ က ကြိုးကို အထုံးကလေးထုံးရင်း မှတ်သားသွားကြ ခြင်းဖြစ်၏။\nကွစ်ပူ (ျှကငစက) ပုံစံပါလား\nသူ... အလွန် သဘောကျသွား၏။ ထိုသို့ကြိုးအထုံးဖြင့် ရေတွက်မှုသဘောတရားကို တောင်အမေ ရိကတိုက်မှ အင်ကာ လူမျိုးများ လည်းသုံးစွဲဖူး၏။\nလေ့လာရ အခက်ခဲဆုံးဖြစ်ခဲ့သည်မှာ တတိယ အုပ်စုဖြစ်သည်။\nတတိယ အုပ်စုမှလူများသည် လမ်းမပေါ်မှာ ကခုန်နေကြ၏။ ဘာစကားကိုမှ မပြောကြ။ သို့သော် သူတို့၏ မျက်လုံးများထဲမှ မွတ်သိပ်မှုကို တွေ့နေရသည်။\nသူတို့၏ ကခုန်မှုမှာ သူတို့သောက်ခဲ့သည့် ခွက်အရေ အတွက်ကိုညွှန်ပြနေခြင်းဖြစ်သည်။ ခန္ဓာကိုယ် အစိတ်အပိုင်းများကို ကိန်းဂဏာန်းများ အဖြစ် သင်္ကေတပြုကာ ဖော်ပြ နေကြခြင်းဖြစ်၏။\nအဓိပ္ပါယ်ဖတ်ရန် အတော် ခက်ခဲလေသည်။ ဤကဲ့သို့ သော ရေတွက်မှုပုံ စံကို နယူးဂီနီ လူမျိုးများ လည်း သုံးစွဲ ကြ၏။ သူ..ကြိုးစားပမ်းစား လေ့လာယူရလေသည်။ ကျေနပ်အားရ မှုလည်းရှိခဲ့၏ ။\nလေ့လာမှုများပြီးဆုံးပြီဟု ယူဆသော အချိန်ကျမှ....\nအင်း. .ကျောက်ဖြစ်တဲ့လူကို သွားကြည့်ရဦးမယ်။\nမိုးခါးရေမသောက်ဘဲ တောင့်ခံနေသဖြင့် ကျောက်ဖြစ်သွားသူမှာ တယောက်တည်း ဖြစ်၏။ (ကျန်လူ များအားလုံးမှာ မိုးခါးရေ သောက်ပြီးရူး သွားကြ၏။)\nထိုလူသည် သို့မဟုတ် ကျောက်ရုပ်သည် အဝေးသို့ လှမ်းကြည့်နေ၏။ ကျောက်ဖြစ်နေသော မျက်လုံး များကတော့ ဘာကိုမှမြင်ပုံမပေါ်။ ထိုကျောက်ရုပ်ကိုလှည့်ပတ်ကြည့် ရှုရင်းသူ. .သက်ပြင်းချမိ၏။\nထိုလူအတွက် စိတ်မကောင်းဖြစ်ရင်း သူ့စိတ်ထဲမှာလဲစိမ့်ပြီးကြောက်လာ မိ၏။\nအင်း.. အခုပြန်တာဘဲ ကောင်းပါတယ်..\nရုတ်ချည်းဆိုသလို ကောင်းကင်သည် ညိုမှိုင်းသွား၏။\nဝေမှုန်သော်လဲ ကြမ်းတမ်းသည့်လေတို့က အေးရှစွာ ကျဆင်းလာသည်။ တစ်စုံတစ်ခုသော ရနံ့ကို ရှု ရှုက်လိုက်ရပြီး . . .\nရင်ထဲမှာ ပူလောင်ပြီး ကမ္မာပျက် သွားသလို ခံစားလိုက်ရသည်။\nလေထဲမှာမိုး၏ အငွေ့ အသက်တို့ ပါလာသည်။ သူ့အပေါ်ကျလာသော မိုးစက်မိုးမှုန် ပျပျကလေး များကို လက်နှင့် ဝှေ့ယမ်းကာကွယ် နေမိ၏။\nမိုးခြိမ်းသံ ကြီးက ခြောက်ခြား ဖွယ်ရာ ပေါ်ထွက်လာသည်။ သဲကြီးမဲကြီးရွာတော့ မည်မှာသေချာ၏။\nသူ ယောက်ယက်ခက် ပြေးလွှားနေမိသည်။ ဤမိုးကို ကာကွယ်၍ရတော့မည် မဟုတ်ကြောင်းကို လည်း သိလိုက်ရသည်။\nလူများကို ဒုက္ခဆိုး အမျိုးမျိုးပေးခဲ့သော မိုးခါးကို သူပက်ပက်စက်စက် ဆဲဆိုရင်း လမ်းပေါ်မှာ ခုန် ပေါက်နေမိ၏။\nပြီး ... လိုအပ်ချက်တစ်ခုကို သတိရပြီး . .ဘေးဘီဝဲယာဆီလျှောက်ကြည့် မိသည်။\nဓါးတစ်လက်ကို တွေ့သည်။ ကောက်ယူပြီး သစ်ပင်ဆီသို့ ပြေးသွားကာ ပင်စည်မှာအထစ်လုပ်ကြည့်၏\nခုတ်ကြည့်ခြင်း ဖြစ်သည်။ သို့ သော်ဘာ တစ်ခုမှ ထင် မကျန်၊ ဆွေးမြေ့နေပြီဖြစ်သော ဓားကြီးက ကြိုး သွား၏။\nတောက် . . .\nလမ်းမပေါ်မှာ ကြိုးတချောင်းကိုတွေ၍ ကုန်းကောက်ရသေးသည်။ ကြိုးကို အထုံးလေးများရစ် ချည် ကြည့် ၏။ မရချေ။ ထို ကြိုးထုံးနည်းကို သူမထုံးတတ်၊ ပုံစုံမျိုးစုံနှင့် ကမန်းကတန်း ချည်ကြည့် နေပြီး မရလွန်းသည့် အဆုံးမှာ ထိုကြိုးကို ဒေါသ တကြီး လွှင့်ပစ်လိုက်၏။\nနောက်ဆုံး အနေနှင့် ကိုယ်အင်္ဂါ အစိတ် အပိုင်းနှင့် ဖော်ပြနိုင်ရန် သူကြိုးစားရသည်။ မိုးစက်တွေ က လည်းခပ်ပါးပါး ကျရောက်နေပြီ ဖြစ်၏။\nသို့ သော်လည်း ဒူးမြောက် လက်မြောက် လုပ်နေရခြင်းသည် သူ့ အတွက် အဆင်မပြေလှချေ။ ကိုယ် အင်္ဂါ အစိတ်အပိုင်းများမှ တဆင့် ကိန်း ဂဏာန်းကို ဖော်ပြနေသလို မဖြစ်ဘဲ ဓါတ်လိုက်နေသလို ၊ ဘရိတ်ဒန့် ကနေသလို လို ဖြစ်နေသည်။\nထိုသို့ ဆိုရင်တော့ တနည်းဘဲ ကျန်တော့သည်။ ကျောက်ရုပ်ရှိရာကို သူအပြေးသွားလိုက်၏။\nမိုးခါးရေကို သူမသောက်ဘဲ ကျောက်ရုပ် အဖြစ်ခံတော့မည်။\nကျောက်ရုပ်၏ နဘေးမှာ သူဝင်ရပ်သည်။ ရပ်ရပ် ခြင်းမှာတော့ လက်နှစ်ဘက် တွဲလောင်းချပြီး တောင့် တောင့် ကြီးရပ်နေလိုက်ခြင်း ဖြစ်သည်။ ထို့နောက်မှာမူ နောင်လာနောက်သားတွေ အမြင်မှာ သူ့ ကျောက်ရုပ်လှပရန် လိုအပ်ကြောင်း ကိုသတိရသည်။\nထိုသို့ဖြင့် တစောင်းပြင်ရပ်သည်။ ခါးမှာ လက်ထောက်ရပ်၏၊ ဆံပင်ကို ပင့်တင် ရသေးသည်။ ဓါတ် ပုံဆရ ရှေ့မှာ အိုက်တင်ပေးသည့်နှယ် သူ့ကိုယ်ဟန်ကို အမျိုးမျိုး ပြုပင်နေရ၏။\nသိပ် အချိုးမပြေသလို ခံစားမိ၏။ မိုးကြီးကရွာ လာပြီ။ ထိုအခါကျမှ ပန်းပုရုပ်တစ်ခု ၏ကိုယ် ဟန်ကို သတိရပြီး သူထိုင်ချလိုက်သည်။\nကမ္ဘာကျော် ပန်းပုဆရာကြီး သြဂတ်ရိုဒင်၏ အတွေးအခေါ် သမား (ွှ့ငညုနမ ) အမည်ရှိ ပန်းပု၏ ကိုယ်ဟန်အတိုင်း သူထိုင်နေခြင်းဖြစ်သည်။ ဒဿန တစ်ခုခုကို အလေးအနက် စဉ်းစားတွေးခေါ်နေဟန် . .\nမိုးကြီးက တဝေါဝေါ ရွာချလာ၏။\nအား . .အေးလိုက်တာ\nခိုက်ခိုက်တုန်အောင် ချမ်းအေးနေသော်လည်း ဤကိုယ်ဟန် အနေအထားကိုမပျက်အောင် သူထိုင်နေ ခဲ့၏။\nတစ်ကိုယ်လုံးလဲ စိမ့်စက် ရွှဲစိုနေပြီ။ ထိုင်ရတာလဲ ပင်ပန်းလှပြီ၊ မိုးကြီးရွာတာလဲ ကြာပြီ။ နောက်ဆုံး ဆဲချိန်ကျမှ ဤမိုးသည် မိုးခါးမဟုတ် ရိုးရိုး မိုးဖြစ်မှန်း သူသိရ၏။\nဘာပြောရမှန်းပင်မသိ။ အူကြောင်ကြောင်ဖြင့် သူပြန်ထလိုက်ရသည်။ ထွက်ခွာရန် ပြင်ချိန်ရောက်မှ သူ့ ကို စိုက်ကြည့်နေသော မျက်လုံးအစုံများကို မြင်လိုက်ရသည်။\nကိုယ့် အပူနှင့် ကိုယ် ပြာလောင်ခတ်နေခဲ့၍ ထိုလူများကို သူသတိမထားမိခဲ့။ ( ဘယ်အချိန်ထဲက ရောက်နေကြမှန်းမသိ)\nသူ့လိုဘဲ လာရောက်လေ့လာ သူများဖြစ်ပုံရသည်။ သူ့ကို ကြည့်နေကြရင်းတယောက် ကပြော၏။\nအေးလေ . . . မိုးခါးရေတွေ သူဘယ်နှစ်ခွက်လောက် သောက်ပစ်လိုက်လဲမှ မသိတာ။ အများတုံးသောက် ပြီး အရူးဆုံး ဖြစ်သွားတာနေမှာပေါ့။. . .ကျွတ်. .ကျွတ်. .ဖြစ်မှ ဖြစ်ရလေ\nသူတို့အားလုံးက သူ့ ကို စိတ်မကောင်းစွာ ၀ိုင်းကြည့်နေကြလေသည်။\nကြိုက်လို့ ပြန်တင်ထားဖြစ်တာပါ ...\nတာရာမင်းဝေ အမှတ်တရ( နေရဲ့ အင်္ကျီ စာအုပ်မှ)\nPosted by မင်းသားကြီး at 11:160comments\nသူ့ လို “လူ”\nပုံမှာ မြင်တွေ့နေရတာကတော့ Anand kumar အမည်ရ သင်္ချာဆရာ တစ်ဦး ဖြစ်ပါတယ်။\nတွက်ချက်ခြင်းကို ငယ်ငယ်လေးကတည်းက အထုံဝါသနာပါပြီး အတန်းပညာ အဆင့်တိုင်းမှာ သင်္ချာ အမှတ်အများဆုံး ဖြစ်ခဲ့ပါတယ်။ တက္ကသိုလ်မှာလည်း သင်္ချာဘာသာရပ် အထူးပြုပြီး တက်ရောက်ရာ ဘွဲ့ရအောင်မြင်ခဲ့ပါတယ်။ Anand ရဲ့ ရည်မှန်းချက်က ကမ္ဘာကျော် သင်္ချာ ပညာရှင် တစ်ဦး ဖြစ်ဖို့ ဖြစ်ပါတယ်။ ဒါကြောင့် အမေရိကန် ကိန်းဘရိတ်ခ်ျ တက္ကသိုလ်ကို ဆက်လျှောက်ပါတယ်။ Number Theory (Mathematical Spectrum , Mathematical Gazette) အစရှိသဖြင် ကိုယ်တိုင်ဖန် တီးပြီး လျှောက်လွှာမှာ သူ့ အရည်အချင်းကို ထုတ်ဖော်ပြသခဲ့ပါတယ်။ သူ့ရဲ့ အရည်အချင်းကြောင့် ကိန်းဘရိတ်ခ်ျတက္ကိသိုလ်မှာ တက္ကသိုလ်တက်ခွင့်ပေး လိုက်ပါတယ်။\nဝမ်းသာလို့မဆုံးတဲ့ Anand ဟာ ဖခင်နဲ့ တိုင်ပင်ပါတယ်။ Anand တို့ မိသားစုဟာ ဆင်းရဲပါတယ်။ တက္ကသိုလ် ဆက်တက်ဖို့ ငွေမရှိဖြစ်နေပါတယ်။ ဒါကြောင့် အိန္ဒိယနိုင်ငံတစ်ဝန်း ဆပွန်ဆာပေးမယ့် သူ တစ်ယောက်ယောက် များ တွေ့မယ်ဆိုတဲ့ မျော်လင့်ချက်နဲ့ လိုက်ရှာပါတယ်။ ကူညီမယ့်သူ မရှိပါဘူး။ နောက်ဆုံးတော့ တက္ကသိုလ်ဆက်တက်မယ့် အိပ်မက်ကို အဆုံးရှုံးခံလိုက်ရပါတယ်။ အဖေဖြစ်သူကလည်း ကွယ်လွန်သွားတဲ့အတွက် တက္ကသိုလ် ဆက်မတက်ဖြစ်ဖို့ ကြိမ်းသေသွားပါတယ်။\nနောက်တော့ အမေနဲ့အတူ မုန့်ပြားသလပ် ရောင်းတဲ့ အလုပ်ပဲ လုပ်ကိုင် ပါတော့တယ်။ အပိုဝင်ငွေရရန်အတွက် လည်း ကလေးတွေကို သင်္ချာ သင်ပေးပါတယ်။ မုန့်ပြားသလပ် ရောင်းတဲ့ ရထားဘူတာဆီ ရောက်အောင် သွားရတဲ့ ခရီးက ၆ နာရီကြာပါတယ်။ သူ့မှာ သိပ်အချိန်မရပါဘူး။ လမ်းခရီးမှာ တက္ကသိုလ်စာကြည့်တိုက် တစ်ခုရှိပါတယ်။ တစ်ရက်ကို နာရီပိုင်းမျှအချိန်ပေးပြီး နေ့စဉ် ပုံမှန် သင်္ချာနဲ့ ဆိုင်တဲ့စာအုပ်တွေ ရှာဖတ်ပါတယ်။ စနေ၊ တနင်္ဂနွေ ကျတော့ သူနေတဲ့ မြို့ ငယ်တွင်းက စာကြည့်တိုက်တော်တော်များများကို သွားပြီး ရှာဖတ်ပါတယ်။\nနောက်တော့ စိတ်ကူးတစ်ခု ရလာပြီး ရပ်ကွက်ထဲက အခန်းကျဉ်းတစ်ခုကို တစ်လ အိန္ဒိယရူပီ ၅၀၀ နဲ့ ငှားရမ်းပြီး ကိုယ်ပိုင် သိပ္ပံကျောင်းတစ်ခု ဖွင့်ပါတယ်။ ကျောင်းကို Ramanujam School of Mathematic (RSM) လို့ အမည် ပေးထားပါတယ်။ တစ်နှစ်အတွင်းမှာ ပဲ ကျောင်းသား နှစ်ယောက် ကနေ ၃၆ အထိတိုးလာပါတယ်။ သုံးနှစ်ကြာတဲ့အချိန်မှာတော့ကျောင်းသား ဦးရေ ၅၀၀ အထိရှိလာပါတယ်။ ၂၀၀၀ ခုနှစ် အစောပိုင်းရောက် တော့ ဆင်းရဲသားများအတွက် ကူညီဖို့ စိတ်ကူးရလာပါတယ်။\nလခများများပေးမှ တက်နိုင်မယ့် သင်တန်းကျောင်း မတက်နိုင် တဲ့ ကျောင်းသားများကို ခေါ်ယူပြီး သင်ကြားပေးပါတယ်။ ၂၀၀၃ ခုနှစ်က စတင်လို့ Super 30 ပရိုဂရမ် စတင်ပေးပါတယ်။ Super 30 ဆိုတာ ကျောင်းရဲ့  သင်္ချာအတော်ဆုံး ကျောင်းသား ၃၀ ဖြစ်ပါတယ်။ ယင်း ၃၀ထဲမှာ သူတောင်းစား၊ အိမ်ခြေမဲ့၊ အမှိုက်ကောက်သမား အစရှိသဖြင့် ဆင်းရဲနှုံချာတဲ့ ကလေးတွေတောင် ပါဝင်လာပါတယ်။ တစ်နှစ်အတွင်းမှာပဲ သူမွေးထုတ်ပေးတဲ့ စူပါ ၃၀ ဟာ အိန္ဒိယနိုင်ငံရဲ့  အတော်ဆုံး သင်္ချာကျောင်းသားများ ဖြစ်လာခဲ့ပါတယ်။ လူတန်းစားကွာဟပေမယ့် ဥာဏ်ရည်ပိုင်းဆိုင်ရာမှာ အိန္ဒိယတို့ မြင့်မားတယ်ဆိုတာကို Anand မှ သက်သေပြနိုင်ခဲ့ခြင်း ဖြစ်ပါတယ်။ နောက်တော့ ယင်း စူပါ ၃၀ ဟာ ကမ္ဘာ့ သင်္ချာအတော်ဆုံး စာရင်းတွေ အထိတောင် ပါဝင်လာပါတယ်။\nဒါကြောင့် သူ စစ်ပေးတဲ့ စူပါ ၃၀ စာမေးပွဲကို ဝင်ရောက်ဖြေဆိုသူဟာ ၅၀၀၀ နဲ့အထက်အထိ ရှိလာပါတယ်။ သူမွေးထုတ်ပေးတဲ့ ကလေးအားလုံးကို အိန္ဒိယ နည်းပညာ တက္ကသိုလ်ဝင်ခွင့်ရအောင် ပို့ဆောင်ပေးပါတယ်။ စူပါ ၃၀ စာရင်းမပါလည်း သင်ပေးသမျှကျောင်းသားတိုင်း ကို အိန္ဒိယရဲ့ အကောင်း ဆုံး တက္ကသိုလ်များသို့ အများစု ရောက်အောင် စွမ်းဆောင်ပေးနိုင်ခဲ့ပါတယ်။\nဒါကြောင့် အိန္ဒိယပြည်တွင်းရှိ အစိုးရတက္ကသိုလ်နဲ့ ပုဂ္ဂလိက ကျောင်းများက သူ့ကို လက်တွဲလုပ်ကိုင်ဖို့ ဖိတ်ခေါ်ပါတယ်။ သူ ငြင်းဆန်ခဲ့ပြီး သူ့ရဲ့ ကျောင်းမှာပဲ ဆက်လက်သင်ကြားပါတယ်။ လူဦးရေတိုးလာတဲ့အတွက် အခန်းချဲ့ ရပြီး ဒီအတွက် အခြား အလုပ်တွေပိုလုပ်ခဲ့ပါတယ်။ ဆင်းရဲသားအများစုကို သင်ပေးရတဲ့အတွက် လခ မယူပါဘူး။ လူတန်းစားပေါင်းစုံတက်ရောက် လာတဲ့အတွက် အချို့ ကို အိန္ဒိယမှာ အသက်သာဆုံး လခနဲ့ သင်ကြားပေးပါတယ်။\nသူ့ရဲ့ ထူးခြားတဲ့ လုပ်ဆောင်ချက်များကြောင့် ကိန်းဘရိတ်ခ်ျတက္ကသိုလ် ဟာ ကျောင်းကို တက်ရောက်ဖို့ ဖိတ်ခေါ်ပေမယ့် Anand ငြင်းဆန်လိုက် ပါတယ်။ အခြား ဥရော နိုင်ငံကြီးမှ ပုဂ္ဂလိကအစိုးရကျောင်းများလည်း သူ့ကို ဖိတ်ခေါ်ပေမ့် ငြင်းဆန်ခဲ့ပါတယ်။ သူသင်ကြားပေးတဲ့ ကျောင်းဟာ အိန္ဒိယနိုင်ငံ က အခြေခံလူတန်းစား များအတွက်ကော အကျိုးဖြစ်ထွန်းစေ တာမို့ ဖြစ်ပါတယ်။\nBBC, Newsweek , Time တို့မှ လာရောက်အင်တာဗျူးမှုများ ပြုလုပ်ပါ တယ်။ အမေရိကန် သမ္မတ အိုဘားမားကိုယ်တိုင် Anand ရဲ့ လုပ်ဆောင်ချက်ကို လေးစားပြီး သဝန်လွှာများပေးပို့ခဲ့ပါတယ် ။ အကူအညီ လိုအပ်ရင် အချိန်မရွေးတောင်းနိုင်တယ်လို့ ဆိုထားပေမယ့် Anand မယူခဲ့ပါဘူး။ စူပါ ၃၀ စာရင်းဝင် ကျောင်းသားများထံလည်း သမ္မတအိုဘားမား မှ ဂုဏ်ပြု စာလွှာများ ပေးပို့ခဲ့ပါတယ်။ Discovery ရုပ်သံလှိုင်းမှလည်း Anand ရဲ့ ကျောင်းကို တစ်နာရီစာ ပရိုဂရမ်ရိုက်ကူးပြီး ထုတ်လွင့်ပြသခဲ့ပါတယ်။\nသူဖွင့်လှစ်သင်ကြားပေးတဲ့ကျောင်းဟာလည်း ကမ္ဘာ့ ရှေ့ ဆောင် လမ်းပြ ကျောင်း ၄ခုစာရင်းမှာ ပါဝင်လာခဲ့ပါတယ်။ သူကိုယ်တိုင်ဟာလည်း Time မဂ္ဂဇင်းမှာ ရှေ့ ဆောင်လမ်းပြ ပုဂ္ဂိုလ် ၁၀၀ စာရင်းမှာ ပါဝင်လာ ခဲ့ပါတယ်။ ဧပြီလ ၂၀၁၁ မှာတော့ ဥရောပ Focus မဂ္ဂဇင်းက Anand ကို ကမ္ဘာ့ စံပြပုဂ္ဂိုလ်တစ်ဦးလို့ ဂုဏ်ပြုသတ်မှတ်ပေးခဲ့ပါတယ်။ အိန္ဒိယအဆိုးရ မှလည်း အမြင့်ဆုံး လူမူထူးချွန်ဆုများ ချီးမြင့်ခဲ့ပါတယ်။\nကိန်းဘရိတ်ခ်ျ တက္ကသိုလ်တက်ခွင့်ဆုံးရှုံးခဲ့ရပြီး မုန့်ပြားသလပ် ရောင်း ရာကနေ ကမ္ဘာ့စံပြ ပုဂ္ဂိုလ်ဖြစ်လာတဲ့ Anand kumar ဟာ သာမန် အရပ်သားတစ်ဦးဖြစ်ပါတယ်။ ကိုယ့်မှာ ရှိတဲ့ ပညာအရည်အချင်းကို တစ်နည်း မဟုတ် တစ်နည်းနဲ့ ဖော်ထုတ်ပြသနိုင်တဲ့အတွက် ကမ္ဘာက စံထားရတဲ့ ပုဂ္ဂိုလ်တစ်ဦး ဖြစ်လာပါတယ်။ စာဖတ်သူတို့လည်း ဒီလို ပုဂ္ဂိုလ် တို့အကြောင်းကို လေ့လာဖတ်ရှုပြီး အားတက်လာစေရန်ဆန္ဒနဲ့ ဘာသာပြန် ဖော်ပြပေးလိုက်ရပါတယ်။\nအောင်ခမ်း (International news for myanmar)\nPosted by မင်းသားကြီး at 05:232comments\nယနေ့ဖတ်စရာ\nAbout Valentine (5)\nကျွန်တော်ဖတ်ဖို့... (5)\nနားထောင်ဖူးခဲ့သော ပုံပြင်များ (6)\nနားထောင်ဖြစ်ခဲ့သော ... (7)\nသူတို့ကဗျာ (10)\nကောင်းနိုးရာရာ ... (11)\nComputer Mouse Rught Click Background ထည့်နည်း


စိတ်ဒုက္ခပေးသူတိုင်းကို မှတ်ထားတယ်ဆိုတဲ့ မိုးယံဇွန် | padonmar.com\nမြင့်မားတဲ့အရပ်နဲ့ယောကျ်ားပီသတဲ့ မျက်နှာကို ပိုင်ဆိုင်ထားသူ မိုးယံဇွန်ကတော့ မိန်းကလေးပရိသတ်တွေရဲ့အားပေးဝန်းရံခြင်းကို အပြည့်အဝရရှိထားသူပါ။ ဗွီဒီယိုဇာတ်ကားတွေနဲ့ ဇာတ်လမ်းတွဲတွေမှာ အများဆုံးတွေ့ရှိရသလို ဇာတ်ရုပ်တိုင်းကိုလည်း အံဝင်ဂွင်ကျသရုပ်ဆောင်နိုင်သူမို့ အားပေးသူပရိသတ်အခိုင်အမာနဲ့ ရပ်တည်နေသူတစ်ယောက်ဆိုရင်လည်း မမှားပါဘူး။\nသူကတော့ မကြာခဏဆိုသလို သူ့ရဲ့တနေ့တာအကြောင်းအရာတွေနဲ့ ခံစားချက်တွေကို လူမှုကွန်ရက်စာမျက်နှာမှာ မျှဝေလေ့ရှိသူပါ။ ဒီနေ့မှာတော့ ” တော်ပြီ အရာရာကို စောက်ရူးမထတော့ဘူး ကိုယ့် အပေါ်ကောင်းရင် ပြန်ကောင်းမယ်… မကောင်းရင် ရှောင်လိုက်မယ်… ဒါပေမယ့် စိတ်ဒုက္ခပေးသူတိုင်းကိုမှတ်ထားတယ် ကျေးဇူးလည်းတင်တယ်…. အရာရာပြန်သာတဲ့ အချိန်စက်ဝိုင်း လိုလည်နေတဲ့ ဘဝတကွေ့မှာပြန်မဆုံစေနဲ့ အငြိုးဆိုတာအလကား မဟုတ်ဘူး… မိဘနဲ့ ကိုယ်ကျင်လည်တဲ့ပတ်ဝန်းကျင်ကို အကျိုးပြုတဲ့ လူဖြစ်ရင်ပဲ ကျေနပ်ပြီ… စိတ်သဘောထားကတော့လိုတာထက်ကို ‘ပြည့်’ တယ်…. ဒါပေမယ့် လူထဲကလူလေ…. အငြိုးဆိုတာတော့ အလကားမဟုတ်ဘူး” ဆိုပြီး ရင်ထဲကခံစားချက်တချို့ကို မျှဝေခဲ့ပါတယ်။\nမိုးယံဇွန်ရဲ့စာသားတွေကြောင့် ပရိသတ်တွေကတော့ သူတို့အားပေးတဲ့အနုပညာရှင်ကို အငြိုးအတေးမထားဖို့နဲ့ ကိုယ့်ဘာသာစိတ်ကိုအေးချမ်းအောင်နေဖို့ အကြံပြုမှတ်ချက်တွေနဲ့ အားပေးစကားပြောကြားခဲ့ပါတယ်။ ပရိသတ်ကြီးရေ မိုးယံဇွန်တစ်ယောက်တော့ အခုလို စာတွေတင်ရလောက်တဲ့အထိ ဘာများစိတ်အနှောင့်အယှက်ဖြစ်စရာနဲ့ ကြုံနေရသလဲ မသိဘူးနော်။


Francs စျေး - အွန်လိုင်း FRN ပွောငျး\nစျေးနှုန်းနှင့် ပွောငျး ကို Francs (FRN)\nသငျသညျ (ကစျေးနှုန်းအရ) ပွောငျး လိုအပ်နေသောကြောင့်သင်ဒီမှာဖြစ်ကောင်းဖြစ်ကြ Francs (FRN) နိုင်ငံခြားငွေကြေးသို့မဟုတ်အွန်လိုင်း cryptocurrencies မှ. ထက်ပိုမိုပြောင်းလဲနိုင်ဖို့ထက်ပိုမိုလွယ်ကူဘာမှမရှိဘူး 170 ငွေကြေး နှင့် 2500 cryptocurrencies ဤတွင်, အွန်လိုင်းကျွန်တော်တို့ရဲ့ငွေကြေး ပွောငျး ကိုသင်အခုလုပ်ကူညီပေးပါမည်။ မရင့်ပြောင်းလဲဖို့အခမဲ့ခံစားရ Francs ဒါပေမယ့်လည်းမဆိုအခြားရရှိနိုင်ငွေကြေး။\nသငျသညျမှာအားလုံးကြည့်ရှုရန်အဘို့အဖြစ်ကောင်းဖြစ်နိုင်ပါကစိတ်ဝင်စားဖို့ဖြစ်လိမ့်မည် လဲလှယ်၏နှုန်းထားများ Francs တဦးတည်းစာမျက်နှာပေါ်တွင်.\nFrancs များ၏စျေးနှုန်းများ ကမ္ဘာ့အဓိကငွေကြေး\nFrancsFRN သို့ အမေရိကန် ဒေါ်လာUSD$0.0104FrancsFRN သို့ ယူရိုEUR€0.00878FrancsFRN သို့ ဗြိတိသျှ ပေါင်GBP£0.00792FrancsFRN သို့ ဆွစ် ဖရန့်CHFSFr.0.00944FrancsFRN သို့ နော်ဝေ ခရိုဏာNOKkr0.0924FrancsFRN သို့ ဒိန်းမတ် ခရိုဏာDKKkr.0.0654FrancsFRN သို့ ချက်ခိုရိုနာCZKKč0.229FrancsFRN သို့ ပိုလန်ဇလော့တီPLNzł0.0386FrancsFRN သို့ ကနေဒါ ဒေါ်လာCAD$0.0138FrancsFRN သို့ ဩစတြေးလျ ဒေါ်လာAUD$0.0145FrancsFRN သို့ မက္ကဆီကို ပီဆိုMXNMex$0.229FrancsFRN သို့ ဟောင်ကောင် ဒေါ်လာHKDHK$0.0805FrancsFRN သို့ ဘရာဇီး ရီးယဲBRLR$0.056FrancsFRN သို့ အိန္ဒိယ ရူပီးINR₹0.778FrancsFRN သို့ ပါကစ္စတန် ရူပီးPKRRe.1.75FrancsFRN သို့ စင်္ကာပူ ဒေါ်လာSGDS$0.0142FrancsFRN သို့ နယူးဇီလန် ဒေါ်လာNZD$0.0158FrancsFRN သို့ ထိုင်းဘတ်THB฿0.323FrancsFRN သို့ တရုတ် ယွမ်CNY¥0.0722FrancsFRN သို့ ဂျပန်ယန်းJPY¥1.11FrancsFRN သို့ တောင်ကိုရီးယား ဝမ်KRW₩12.32FrancsFRN သို့ နိုင်ဂျီးရီးယားနိုင်းရာNGN₦4.01FrancsFRN သို့ ရုရှ ရူဘယ်RUB₽0.757FrancsFRN သို့ ယူကရိန်း ဟီရီဗင်းညားUAH₴0.284\nFrancsFRN သို့ BitcoinBTC0.0000009 FrancsFRN သို့ EthereumETH0.00003 FrancsFRN သို့ LitecoinLTC0.000191 FrancsFRN သို့ DigitalCashDASH0.000114 FrancsFRN သို့ MoneroXMR0.000117 FrancsFRN သို့ NxtNXT0.81 FrancsFRN သို့ Ethereum ClassicETC0.00153 FrancsFRN သို့ DogecoinDOGE3 FrancsFRN သို့ ZCashZEC0.000126 FrancsFRN သို့ BitsharesBTS0.32 FrancsFRN သို့ DigiByteDGB0.332 FrancsFRN သို့ RippleXRP0.0369 FrancsFRN သို့ BitcoinDarkBTCD0.000358 FrancsFRN သို့ PeerCoinPPC0.0345 FrancsFRN သို့ CraigsCoinCRAIG4.73 FrancsFRN သို့ BitstakeXBS0.443 FrancsFRN သို့ PayCoinXPY0.181 FrancsFRN သို့ ProsperCoinPRC1.3 FrancsFRN သို့ YbCoinYBC0.000006 FrancsFRN သို့ DarkKushDANK3.33 FrancsFRN သို့ GiveCoinGIVE22.5 FrancsFRN သို့ KoboCoinKOBO2.37 FrancsFRN သို့ DarkTokenDT0.00957 FrancsFRN သို့ CETUS CoinCETI30


ဂူဗိမာန်တော်အတွင်းရှင်လျှက်စံပယ်တော်မူနေသော ဟယာတောတ်နဗီမိုဟမ္မဒ်စွလ္လာလ္လဟုအလိုက်ဟိစ္စလာမ် | Pure Sunni (Ya Robbae Salle Wasllim Ala Mohamadin)\n← Aqida Ahle Sunnaut Waljamaat\nSal-le alar Moham-madin (ပြုံးပြုံးလေး နှင့်ဂျန္နတ်သွားမယ်) →\n( ဤကျမ်းစာရေးရခြင်းက အာကီဒါပိုင်းဆိုင်၍ လည်းကောင်း၊ စာဖတ်ပရိသတ်များကတောင်းဆို၍ လည်းကောင်း၊အမှန်\nတကယ်သိသင့်ထိုက်သော အကြောင်းအရာဖြစ်နေ၍် လည်းကောင်းအမှန်တရားရှာဖွေသိရှိလို၍လည်းကောင်းရေးသားခြင်းဖြစ်\nပါသည်။ဤကျမ်းမူရင်းစာအအုပ် (နစိမ်မစ္စဘာ) ကျမ်းစာအုပ်ငယ်မှကောက်နုတ်တင်ပြခြင်းဖြစ်ပါသည်။၎င်းကျမ်းစာအုပ်ကို မော်လဝီ မိုဟာမ္မဒ်အလီယူစွတ်ဖ် မောင်ဝင်းမြင့်(မန္တလေး)ကပြုစုပြီး၊မော်လနာစိုင်ယဒ်ဇဖွရ်အာလီရှားဆပ် က revise လုပ်သည်။ဤကိုးကားကျမ်း\nအချို့ ကိုစာပိုဒ်၏ ဘေးတွင်ဖေါ်ပြထားသော်လည်းကိုးကားကျမ်းများလွန်းသည့်အတွက် အချို့ကိုအောက်တွင်သီးခြားဖေါ်ပြပေးပါသည်။)\nဤစာကိုရေးသားရာတွင်စုစည်းဖေါ်ပြထားသော၎င်း စာအုပ်မှကျွန်တော်တင်ပြ လိုသောအချက်အချို့ကိုသာကောက်နုတ်တင်ပြခြင်းဖြစ်\nပါသည်။အချို့သော အချက်အလက်များ ၊အကြောင်းအရာထပ်နေသောအချက်များ၊အငြင်းပွားသောအချက်များကို ကိုချန်ထားခဲ့ပါ သည်။\nယာ ရဘ္ဘိစွလ်လေ ၊ဝစွလ်လိမ် ၊ဒါအေမာန်အာဗဒါ၊\nအာလာဟာဗီဘေက ၊ခိုင်ရ်ရေ ခွလ်ကေ ၊ကွလ်လေဟိမ်။\nတမန်တော်မြတ်စွလ္လာလ္လာဟုအလိုက်ဟိ စ္စလာမ် ၀ဖါတ်ဖြစ်ပြီးနောက်တွင်လည်းမိမိ၏ဂူဗိမာန်(ရောင်ဇွာပါက်)တော် ၌ရှင်နေသည်\nဆိုသောအချက်မှာတစ်ကမ္ဘာလုံးရှိ အဟ်လေစွန္နတ် ၀လ်ဂျမာအတ်အာကီဒါဝင်များ တစ်ညီတစ်ညွတ်သောယုံကြည်ချက်ပင်ဖြစ်သည်။\nအဟ်လေစွန္နတ်အာကီဒါအရ တမန်တော်မြတ်ကြီးသာမက အခြားသော နဗီတမန်တော်များအားလုံးပင် မိမိတို့၏ ရောင်ဇွာ\nဂူဗိမာန်တော်အတွင်း အသက်ရှင်လျှက်ရှိနေတော်မူကြောင်း ကို လက်ခံယုံကြည်ကြပေသည်။\n(ရှိခ်အဗ္ဗဒွလ်ဟောက် မိုဟဒ္ဒစ် ဒေ့ဟ်လ၀ီ သခင်၏ မဒါရေဂျွန်နဗူဝတ်ကျမ်းတော်)\nအထက်ပါနဗီတမန်တော်သည် မိမိတို့ဂူဗိမာန်တော်၌ ရှင်နေရုံသာမက အစ္စလာမ်သာသန အဇာနည် ရှဟီဒီများကလည်းမိမိတို့\nဂူဗိမာန်တော် ၌ရှင်နေသည့်အပြင် ရိုဇီရိက္ခာများလည်း ရရှိကြောင်းကျမ်းမြတ်ကွရ်အာန် ၌အထောက်အထားများအရခိုင် လုံနေပါ သည်။\nထို့ပြင်တ၀ (အို-မုအ်မင်န် အပေါင်းတို့) အသင် တို့သည် အလ္လာဟ်အရှင်မြတ် လမ်းတော်၌ သတ်ဖြတ်ခြင်းခံရ သူတို့ကို သူသေ\nများဟူ၍ မပြောဆိုကြကုန်လင့်။ (ယင်းသူတို့ သည် သူသေများ) အလျင်းမဟုတ်။ စင်စစ်မှာမူ ထိုသူတို့သည် အလ္လာဟ်အရှင်မြတ်၏ အထံတော်၌ အသက်ရှင်လျက်ပင် ရှိကြလေသည်။ သို့ရာတွင် အသင်တို့သည် (ထိုအကြောင်းကို) တွေးဆဆင်ခြင် မသိမမြင်နိုင်ကြချေ။\n(၂း၁၅၄)\n၎င်းပြင် (အို-နဗီတမန်တော်) အသင်သည်အလ္လာဟ်အရှင်မြတ်၏ တရားလမ်းတော်၌ (စစ်တိုက်စဉ်)အသတ်ခံရသော သူတို့ကို သူသေများဟူ၍ အလျင်း မထင်မှတ်ပါလေနှင့်။ (ထိုသူတို့ကား သူသေများ) အလျင်းမဟုတ်၊ စင်စစ်မှာမူကား ထိုသူများသည် ၎င်း\nတို့၏ အရှင်မြတ်အထံတော်ဝယ်အသက်ရှင်နေသော သူများပင်ဖြစ်ကြသည့်ပြင် (အလ္လာဟ်အရှင်မြတ်၏) ကျွေးမွေးတော်မူခြင်းကို\nလည်း ခံကြရကုန်၏။ (၃း၁၆၉)\nုအားသေဆုံးသည်ဟုမပြောဆိုကြရန်၊မထင်မှတ်ကြရန် ကျမ်းမြတ်ကွရ်အန်က တားမြစ်ထားသည်။\nထိုကြောင့်နဗီတမန်တော်များသည် မိမိတို့ဂူဗိမာန်တော်အတွင်းဘရ်ဇခ်သက်တမ်းဖြင့် ရှင်နေခြင်းသည် အထက်ပါရှဟီဒီများ ရှင်နေခြင်းထက်ပို၍အားကောင်းနေပါသည်။အထူးသဖြင့်တမန်တော်မြတ်မိုဟမ္မဒ်စွလ္လာလ္လာဟုအလိုက်ဟိစ္စလာမ် ဂူဗိမာန်၌ရှင်နေခြင်း\n…….စင်စစ်သော်ကား အသင်တို့၌အလ္လာဟ်အရှင်မြတ်၏ ရစူလ်တမန်တော်မြတ်အား စိတ်ဒုက္ခပေး ပိုင်ခွင့်မရှိချေ၊ ထိုအပြင်နဗီတမန်တော်မြတ် မရှိသည့်နောက်တွင် ထိုနဗီ တမန်တော်မြတ်၏ ကြင်ယာတော်များနှင့်မည်သည့်အခါမျှ(အမြဲတမ်း)\nဘိမ်းမြားလက်ထပ်ပိုင်ခွင့်မရှိလည်းမရှိပေ။ဧကန်မလွှဲ ဤသည်အလွန်ကြီးလေးသောအပြစ်ဖြစ်တော်မူသည်။(၃၃း၅၃)\nဤကြောင်းနှင့်ပါတ်သက်၍ အဟ်လေ့စွန္နတ်ဝလ်ဂျမာအတ် အာကီဒါ ကျမ်းကြီး၊ကျမ်းငယ်အစောင်စောင်တို့တွင်လေ့လာ တွေ့ရှိနိုင်ပါသည်။\nဟဇရတ်ရှေခွလ်အစ္စလာမ် မော်လနာဟူစိုင်န် အဟာမဒ် မဒနီသခင်ကမိမိ၏ (မက္တူဘာတေရှေခွလ်အစ္စလာမ် အတွဲ- ၁ ၊\nစာမျက်နှာ – ၁၃၁) တွင်ဖေါ်ပြထားသည်မှာ ” မဒီနာမြို့တော်ရောင်ဝ်ဇွာဂူဗိမာန်တော်တော် သို့အရောက် ခစား၍ဇေယာရတ်ပြု ရန်ဖြစ်သည်။ ထိုအပြင်ရစူလ်ကိုယ်တော်မြတ်၏ ၀စီလာဖြင့်အလ္လာအရှင်မြတ်ထံဆုဒူအာတောင်းဆိုရန်လိုအပ်လှပေသည်။ ”\nထိုကြောင့်ရစူလ်ကိုယ်တော်မြတ်ရှင်နေသည်အတွက်ကြောင့်၊ ကိုယ်တော်မြတ်၏ ၀စီလာဖြင့်ဆုဒူအာတောင်းဆိုရန်လိုအပ်\n……….စင်စစ်သော်ကား (အို-နဗီတမန်တော်) ငါအရှင်မြတ်သည် အသင့်အား ကမ္ဘာခပ်သိမ်းတို့အဖို့ကရုဏာတော် အဖြစ်နှင့် သာလျှင်စေလွှတ်တော်မူခဲ့ပေသည်။ (၂၁း၁၀၇ )\nကိုယ်တော်မြတ်သည် ရုပ်ခန္ဓာနှင့်တကွ ၀ိဥာဉ်ပါ ရောင်ဝ်ဇွာဂူဗိမာန်တော်အတွင်းတည်ရှိနေသော်ငြားလည်း ကိုယ်တော်၏\n၀ိဥာဉ်သည် အလ္လာအရှင်မြတ်၏ အရ်ရှမိုအလ္လာနှင့်ဆက်သွယ်လျှက်ရှိပြီးကမ္ဘာတစ်ဝှမ်းလုံးနှင့်လည်း ကိုယ်တော်၏ဖိုင်ဇ်ရဟာမတ်\nအဘယ်ကြောင်းဆိုသော် အလ္လာအရှင်မြတ်က တမန်တော်မြတ်အား စင်္ကြ၀ဠာအပေါင်း၏ရဟမတ် ကရုဏာအဖြစ်နှင့်ပင်\nဥပမာဆိုရသော် အလ္လာအရှင်မြတ်က ဖန်ဆင်းထားသော နေ သည်မိမိတည်နေရာမှမိုင်ပေါင်းများစွာကွာဝေးသည်။ထိုနေ၏\nအလင်းရောင်နှင့်အပူရှိန်ကို တစ်ကမ္ဘာလုံးက ရရှိသကဲ့သို့ပင်ဖြစ်သည်။တမန်တော်မြတ်၏(နုရီ)ရောင်ခြည်တော်နှင့်ဝိဥာဉ်တော်အားဖြင့်\nကမ္ဘာအနှံ့ (ဘရ်ကတ်၊ရဟာမတ်)ကောင်းချီးမင်္ဂလာ အေးချမ်းသာယာမှုများကိုရရှိနေပေမည်မှာ ဧကန်မလွှဲပင်ဖြစ်သည်။\n(အလ္လာဟ်မဟ် ဖွစ်ဇ် အ စ္ဘနေ့ ကိုင်ယုမ်၏ ဇာဒွလ်မအဒ်၊အတွဲ (၁)၊စာ -၃၀၄)မော်လနာ အအ်ဇဇ်အာလီသခင်သည် ဒေယိုဘန်ကျောင်းမှ စွယ်စုံတတ်အာလင်မ်ပညာရှင်တစ်ပါးဖြစ်ပြီးကျမ်းပေါင်းမြောက် များ\nစွာပြုစုခဲ့ သူလည်းဖြစ်သည်။၎င်း၏အဆိုမှာ-ကိုယ်တော်မြတ်ဝဖါတ်ဖြစ်ပြီးနောက်ရောင်ဝ်ဇာ ဂူဗိမာန်တော်အတွင်းရှင်နေခြင်းဖြစ်သည်။\n်ရခြင်းဖြစ်သည်။ အမှန်စင်စစ်အခန်းထဲ၌လင်းမြဲ လင်းလျှက်ရှိနေသည်။ ရစူလ်ကိုယ်တော်မြတ် ဂူဗိတော်အတွင်းရှင်နေခြင်းသည်ထိုိ\nထက်ပင်ပိုနေသည်။ု (မော်လနာ အအ်ဇဇ်အာလီပြုစုသော နူရုလ်အီဇာ-ဟာရှေဘိလ်အဇ်ဘာဟ် စာ-၁၈၉ ၊ဟာရှေအမှတ်-၆)\nဟဒီးစ်ပညာရှင် ဟဇရတ်အဗ္ဗဒွလ်အာဇိဇ်(တာဗေအင်န်)သခင်၏အဆိုမှာ–အာယာမေ့ဟာရတ်(ယဇိဒ်စစ်တပ် မဒီနာမြိုကို\n၀ိုင်းရံထားသောကာလ) မစဂျီဒေနဗူဝီ တွင် ၃-ရက်အာဇာန်၊စလာတ်ဝပ်မ ပြုနိုင်ခဲ့ပေ။ ထိုအခြေအနေရက်များ၌ ဟဇရတ်စာအဒ် ဘင် စိုင်ယဒ်သခင်သည်ပလီအတွင်း၌ပုန်အောင်းနေခဲ့ရာ နမာဇ်အချိန်ရောက်တိုင်း ဂူဗိမာန်အတွင်းမှ အာဇန်အေကာမတ် အသံများ ကြားခဲ့\nသည်ဟု ဆိုသည်။ (မစ်ရ်ှကာတ်ကျမ်း၊ဒါရှိမီကျမ်း၊မဇွာဟေရ်ဟောက် တွဲ-၇ ၊စာ-၁၈၅)\nနဗီတမန်တော်များသည်မိမိတို့၏ကဘရ်အတွင်း၌ ရှင်လျှက်ရှိတော်မူကြောင်း ဟာဒီးစ်တော်များ၌အခိုင်အမာတည်ရှိပြီးဖြစ်ပါသည်။\n(ရစာအေလေအစ်ဘ်နို့အဘေးဒိန် အတွဲ – ၂ ၊စာ – ၂၀၃ )\nဟဇရတ်မိုလာအာလီ သခင်က တမန်မြတ်ဝဖါတ်ဖြစ်ပြီးနောက် တမနတော်မြတ်အား ဂိုစွလ် ရေချိုးသပ္ပါယ်မှုများပြုလုပ်ခဲ့ရာ\nလူ့သဘဝအရ ကွယ်လွန်ပြီးနောက်ပြောင်းလဲတတ်သောနိမိတ်လက္ခဏာများကို တမန်မြတ်၏ ရုပ်ခန္ဓာကိုယ်`၌တစ်စုံတစ်ရာ\nအပြောင်းအလဲလုံ့ဝမတွေ့ရှိခဲ့ပေ။——-ထိုကြောင်းမိုလာအာလီသခင်က ဆက်လက်၍အမိန့်ရှိသည် မှာ-\nအို-ကိုယ်တော်။ကိုယ်တော်မြတ်အပေါ်၌ ကွန်ုပ်၏မိဘ နှစ်ပါးစွန့်ပါ၏တစ်နည်းအားဖြင့် ကျွန်ုပ်၏မိဘတို့ထက် သာ၍ချစ်ရပါသော\nကိုယ်တော်ဧကန်မုချ ကိုယ်တော်သည် သက်ရှိထင်ရှားရှိစဉ်ရော၊ ဝဖါတ်ဖြစ်ပြီးနောက်ပါ အလွန်သန့်ပြန့်စင်ကြယ်သပ္ပါယ်လျှက်\nအန်ဘီယာ(နဗီတမန်တော်များ)သည် မိမိတို့၏ ကဘရ်ရိုဇာ(ဂူဗိမာန်)တော်`၌ ရှင်လက်ရှိပြီး စွလာတ်ဝပ်ပြုနေကြသည်။(မွစ်နဒေ့ အဘူယုအ်လာကျမ်း)။မဒါရေဂျွန် နိုဘူဝပ်-အတွဲ(၂)၊စာ-၄၄၇။ဂျဇ်ဘုလ်ကူလွဘ် ၊စာ-၁၈၀ ၊မွလ္လာအာလီကာရီ မရ်ကတ် ဒုတိယတွဲ၊စ-၂၁၂)\nထို့ကြောင်းရစူလ်ကိုယ်တော်မြတ်သည်မေအ်ရာဂ်ျည ၌တမန်တော်မူစာအား မိမိ ကဘရ်အတွင်း`၌နမားဇ်ဖတ်နေသည်ကိုတွေ့မြင် ခဲကြောင်းဟာဒီးစ်တော်မျာတွင် လာရှိပေသည်။(ဆွဟီမွတ်ဆလင်ကျမ်း၊အတွဲ-၂ ၊ စာ -၂၆၈)၊(မွတွနဒ်အဟ်မဒ်၊အတွဲ-၃ ၊စာ -၁၄၈)\nအလ္လာမဟ်စိုင်ယဒ်မူဟမ္မဒ် အန္နဝါရ်ရှားဟ် ကရ်ှမီရီ သခင်၏အဆိုမှာ–\nအေမာမ်ဒါရိုမီ ကဘရ် ၌အာဇာန်၊အေကာမတ်ရှိနေကြောင်း၊အေမာမ်တိရ်မေဇီ ကဘရ် ၌ ကွရ်အာန်တေလာဝတ်ရှိနေကြောင်းဖြင့်\nဟဇရတ်ရှားဝလီဝူလ္လာဟ် မိုဟဒစ်ဒေ့လ၀ီ သခင်၏အမိန့်ရှိသည်မှာကျွန်ုပ်သည်ကိုယ်တော်မြတ်ကိုဤကဲ့သို့တွေ့မြင်ရ၏။ ကိုယ်တော်မြတ် သည်ထယ်ဝါခန့်ညားစွာဖြင့်လူဒာများဘက်သို့ အမြဲတစေကြည့်ရှုလျှက်ရှိနေတော်မူ၏သို့ရာတွင်စိတ်နှလုံးကျိုးငဲ့သူများ\nမှကိုယ်တော်ဘက်သို့ ဇွဲရမက်အလိုရှိစွာနှင့်တစ်စုံတစ်ရာဆန္ဒပြုကြည့်ရှုလာပါက ကိုယ်တော်သည်ထိုသူ့ဘက်သို့ အလျင်အမြန်လှည့်တော်\nမူ၏။(တစ်နည်းအားဖြင့်ထိုသူ၏ဆန္ဒကိုဖြည့်စေတော်မူ၏) ။ထိုကြောင့်အကြင်သူပုိ့သသောစလာဝတ်၊စလာမ် သည်ကိုယ်တော်ထံရောက်\nရှိသွားသောအခါ ကိုယ်တော်၏ ရင်တော်သည် ကျယ်ဝန်းသွားတော်မူ၏။ဆိုလိုသည်မှာ ကိုယ်တော်ဝမ်းမြောက်ခြင်းကြီးစွာဖြင့် ပျော်ရွှင်\nတော်မူသည်။ဤကားရှားဝလီဝူလ္လာသခင်က မိမိ၏ ကရ်ှဖ(မူရာကေဘာ၊တရားထိုင်ခြင်း၍မနောစိတ်ဖြင့်တွေ့မြင်ခြင်း)၌ တွေ့မြင်ရသည် ကိုရေးသားဖေါ်ပြထားခြင်းဖြစ်သည်။ (ရှားဝလီဝူလ္လာဟ် သခင်၏ဖွိုင်ဇွလ်ဟရမိုင်န်ကျမ်း”)\nဟဇရတ်ကကတာဒဟ်သခင် သည်အလွန်ကျော်ကြားလှသော တာဘေအင်တစ်ပါးဖြစ်သည်အဆိုပါပုဂ္ဂိုလ်မှနဗီတမန်တော်\nဧကန်မုချမြေကြီးသည် အပြစ်တစ်စုံတစ်ရာကျူးလွန်ခြင်းမရှိသည့် အပြစ်ကင်းစင်သော ခန္ဓာကိုယ်အပေါ် လွှမ်းမိုနိုင်ခြင်းမရှိဟူသော\nအရာသည်သိရှိထားပြီးဖြစ်ကြောင်း ဟဇရတ်ကတာဒဟ်မှဆင့်ပြန်ခဲ့လေသည်။တဖ်စီရ်မဇွာဟရီ ၌ ဟဇရတ်ဂျာဗိရ်ရေဝါယတ်ဖြင့်\nနဗီတမန်တော်မြတ်များ၏ ခန္ဓာကိုယ်များအကောင်းပကတိအတိုင်းထိန်းသိမ်းခံထားရလျှက်ရှိခြင်း၏။နဗီ တမန်တော်များသည်\n(ဂိုနား) အားလုံး ကင်းစင်သူများဖြစ်သည်။ ထိုသို့သော ခန္ဓာကိုယ်မျိုးသည် ဤကမ္ဘာလောကမှ ခွဲခွါသွားပြီးနောက်လည်း(တစ်နည်း) ခန္ဓာကိုယ်အတွင်းမှ ဝိညာဉ်ထွက်သွားသော်လည်း အာလောမ်ဘရ်ဇခ်တွင် ရှင်လျက်ရှိနေသည်။\nကျမ်းမြတ်ကွရ်အန်ကို မိမိနှလုံးသား`၌ ထိန်းသိမ်းထားသူ(ဟဖိဇ်များကွယ်လွန်သွားသောအခါအလ္လာအရှင်မြတ်က ပထဝီမြေကြီး\nအားအမိန်ပေးသည်မှာ–အိုပထဝီမြေကြီးဤ ပုဂ္ဂိုလ်၏ရုပ်ခန္ဓာကိုယ်အား အသင်စားသုံးခြင်းမပြုလေနှင့် ဟုအမိန့်ရှိတော်မူလျှင်အဆိုပါ\nမြေကြီးမှပြန်လည်လျှောက်တင်သည်မှာ အိုမွေးမြူဖန်ဆင်းတော်မူသောအရှင်–ထိုသူ၏နှလုံးသားသည် ကိုယ်တော်အရှင်၏ ကျမ်းစာ ကလာမ်တော်ကို ထိန်းသိမ်းထားသောကြောင်း ကွန်ုပ်ဘယ်မှာ ထိုသူအား စားသုံး၍ရနိုင်ပါအံ့နည်း ဟုလျှောက်တင်တော်မူလေသည်။\nအိုဟုဒ်စစ်ပွဲ၌ ကျဆုံးခဲ့သော သာသနအာဇနည်များနှင့်ပါတ်သက်၍လည်းခိုင်လုံသောအကြောင်းရှိလာသည်မှာ——– အိုဟုဒ်စစ်ပွဲပြီးနှစ် (၄၀)ကျော်ကြာပြီးကာလ — ဟဇရတ် အာမီရေမာအ၀ီယာသခင်လက်ထက်တွင် ရှဟီးဒ်သခင်ကြီးမြှုပ်နှံရာအရပ်၌ ရေလွှမ်းမိုးရာ ဟဇရတ် အမ္မရူ ဘင် ဂျမီဟ် နှင့် ဟဇရတ်အဗ္ဗဒွလ်လာ ဘင်အမ္မရူ အန်ဆွာရီ သခင်တို့၏ခန္ဒာကိုယ်ကိုလတ်လတ်ဆတ်\nဆတ် အကောင်းပကတိအတိုင်း တွေ့ရှိရပြီးဟရတ်အာမိရ်ဟမ္မဇာသခင်၏ ခြေတော်ကို ပေါက်ပြားတူးရွင်း ထိသွားရာမှသွေးများယိုစီး\nထွက်လာသည်ကိုတွေ့ရှိရကြောင်း ခိုင်လုံသောအထောက်အထားများရှိပါသည်။(တဖ်စီရ်မဇွာဟိရကျမ်း၊မိုအတ်တွာအေ့ အိမာမ်မာလိက်\n(ရှိခ်အဗ်ဒွေလ်ဟောက် မိုဟဒ္ဒစ်ဒေ့လ၀ီသခင်၏ မဒါရေဂျွန်နဗူဝပ် ၊ဒုတ်ယတွဲစာ ၅၇၈) မော်လနာ အာရှေက်အိလာဟိ ၏အဟ်ဝါလေ ဘရဇခ် – စာ-၄၈)\nထို့ကြောင်းနှစ်ဘဝ ခေါင်းဆောင်တမန်တော်မြတ်(စွ) ၏သန့်ပြန်စင်ကြယ်မင်္ဂလာရှိသော ရုပ်ခန္ဓာကိုယ်သည် ကဘရ်သင်းချိုင်း ဂူဗိမာန်တော် ရှင်လျှက်ရှိတော်ရှိမူကြောင်း သမိုင်းအခြေခံဖြစ်ရပ်များနှင့်လည်းအတည်ဖြစ်ပေသည်။\nထိုဖြစ်ရပ်သည် ဟစ်ဂျရီ (၅၇၀) ခန့်နူရွဒ်ဒိန်ဇန်ဂီ ဘုရင်လက်ထက်တွင်ဖြစ်သည်။ထိုဖြစ်ရပ်နှင့်ပါတ်သက်၍ မဒီနာမြိုတော်မှ သမိုင်းဆရာအားလုံးအလ္လာဟ်မာမိုဂျတ်ဒဒီန် ဖီရိုဇ်အဘာဒီ နှင့်အခြားသမိုင်းပညာရှင်မိမိတို့၏သမိုင်းမှတ်အသီးသီးတွင် ပေထက် အက္ခရာတင်ခဲ့လေသည်။၎င်းနှင့်ပါတ်သက်၍အကြောင်းအရာအကျယ်ရှင်းလင်းချက်ကိုရှိခွလ်ဟာဒီးစ် မော်လနာဇကရီးယာ(ရဟေ့)၏\nအချုပိဆိုရလျှင် တမန်တော်မြတ်(စွ)သည် သတ္တလောက ဒွန္နိယသက်တမ်းကုန်ဆုံး၍ ဝဖါတ်ကွယ်လွန်သွားပြီး\nနောက်ရောင်ဝ်ဇွာဂူဗိမာန်တော်တွင် ဘရ်သက်တမ်းဖြင့် ရှင်လျှက်ရှိတော်မူသည်။ ထိုကဲ့သို့ရှင်ခြင်းမျိုးကို ကျွန်ပ်တို့လူ\nသားဦးဏှောက်ဖြင့်တွေးဆ၍မရနိုင်ကြောင်း အလ္လာအရှင်မြတ်က နုတ်ပိတ်ထားသည့်အတွက် ဝေဖန်ခြင့်မပြုအပ်ပေ။\nထို့ကြောင်းအလ္လာအအရှင်မြတ်က ဤသို့မိန့်တော်မူထားသည်။ သို့ရာတွင် အသင်တို့သည် (ထိုအကြောင်းကို) တွေးဆဆင်ခြင် မသိမမြင်နိုင်ကြချေ။(၂း၁၅၄)\nအထက်ပါအချက်အလက်နှင့်ပါတ်သက်၍ လက်လှမ်းမီရာ ဖတဝါ လေ့လာကြည့်ရှုနိုင်ရန်\nအောက်ပါအချက်အလက်နှင့် link ကိုပူးတွဲတင်ပြပါသည်။\nThe Prophet Muhammad s.a.w. is ALIVE\nReference:1..ဖတွလ်ဘာရီ(ဘိုခါရီအကျယ်ပြန်)အတွဲ-၇ ၊စာ-၂၂ -အီဂျစ်ရိုက်\nReference:3..ဘိုခါရီအကျယ်ပြန် အွမ္မဒတွလ် ကာရီ အတွဲ-၇ ၊စာ- ၆၀၀\nReference:4..ဖွိုင်ဇလ်ဘာရီ-အတွ- ၁ ၊စာ-၁၈၃\nReference:5..စဟီမွတ်ဆလင်မ် ကျမ်း၊အတွဲ- ၂ ၊ စာ- ၂၆၈\nReference:6..မွတနဒ်အဟ်မဒ် အတွဲ – ၃ ၊စာ – ၁၄၈\nReference:7..အလ္လာမာစခါဝီ၏ အလ်ကောင်လွလ် ဘအီဒ် ၊စာ-၁၂၅\nReference:8..ဝဖွါအွလ်ဝဖါ အတွဲ – ၂ ၊စာ-၄၁၆ ။နိုင်လွလ်အောင်ဝ်တွာရ် အတွဲ -၃ ၊စာ-၂၆၄ ။အအလာအွတ်စိုနန်တွဲ ၁၀ ၊စာ-၃၃၀\nReference:9..မစ်ကတ်ကျမ်း၊ဒါရှိမီ ကျမ်းမှ မဇွာဟေရ်ဟောက် အတွဲ- ၇ ၊စာ-၁၈၅ ။\nReference:10..အလ္လာမာဟ်ရှဘိရ်အဟ်မဒ်အွတ်စ်မာနီ၏ဖွတဟွလ်မွဆလင်မ်၊ရှရဟ်မွတ်ဆလင် အတွဲ ၃ ၊ စာ-၄၁၉…\nMMSY နှင့် MFG တို့တွင်တပြိုင်တည်းဖေါ်ပြပါသည်။အမှားအယွင်းတစ်စုံရာတွေ့ရှိပါက….\nkotinmaung2010@gmail.com (သို့မဟုတ်) Comment ဖြင့်အကြောင်းကြားပေးပါရန်လေးစားစွာမေတ္တာရပ်ပါသည်။


Today Important Data (3.10.2019) – King of Future\nToday Important Data (3.10.2019)\nPosted October 3, 2019 kingoffuture\nယနေ့ မြန်မာစံတော်ချိန် ညနေ ၃ နာရီအချိန်တွင် UK နိုင်ငံမှ စက်တင်ဘာလအတွက် Composite PMI ထွက်ရှိမည်ဖြစ်ပါသည်။ Composite PMI Index သည် ကဏ္ဍနှစ်ရပ်လုံးတွင်ရှိသော Purchasing Manager များ၏ လှုပ်ရှားမှုပမာဏကို တိုင်းတာခြင်းဖြစ်ပါသည်။ ၅ဝ အောက်သတ်မှတ်ခြင်း သည် လိုအပ်ချက်များရှိနေခြင်းကိုပြသခြင်းဖြစ်ပြီး ၅ဝ မှတ်အထက်သည် တိုးတက်မှုရှိသည်ကို ပြောဆိုခြင်းဖြစ်သည်။ ခန့်မှန်းပမာဏထုတ်ပြန်ထားခြင်းမရှိသော်လည်း ပမာဏများပြားပါက GBP တန်ဖိုးမြင့်တက်စေနိုင်ပြီး ပမာဏနည်းပါးပါက GBP တန်ဖိုးကျဆင်းစေနိုင်ပါသည်။\nယနေ့ မြန်မာစံတော်ချိန် ညနေ ၃ နာရီအချိန်တွင်လည်း UK နိုင်ငံမှ စက်တင်ဘာလအတွက် Service PMI ထွက်ရှိမည်ဖြစ်ပါသည်။ Service Purchasing Managers’ Index (PMI) သည် ဝန်ဆောင်မှုနယ်ပယ်တွင်ရှိသော purchasing manager များ၏ လှုပ်ရှားမှုပမာဏကို တိုင်းတာသည်။ ၅ဝ မှတ်နှင့်အထက် တိုင်းတာခြင်းသည် တိုးတက်မှုရှိသည်ကို ပြဆိုပြီး ၅ဝ မှတ်အောက်တိုင်းတာခြင်းသည် လိုအပ်ချက်များရှိသည်ကိုပြောဆိုခြင်းဖြစ်သည်။ ခန့်မှန်းထားသည့် ပမာဏမှာ 50.3 ဖြစ်ပြီး ခန့်မှန်းထားသည်ထက် များပြားပါက GBP တန်ဖိုး မြင့်တက်စေနိုင်ကာ ခန့်မှန်းထားသည်ထက် နည်းပါးပါက GBP တန်ဖိုးကျဆင်းနိုင်စေပါသည်။\nယနေ့ မြန်မာစံတော်ချိန် ည ၈ နာရီခွဲအချိန်တွင် အမေရိကန်နိုင်ငံမှ စက်တင်ဘာလအတွက် ISM Non-Manufacturing Purchasing Manager’s Index (PMI) ထွက်ရှိမည်ဖြစ်ပါသည်။ ထိုအချက်အလက်များသည် ကုန်ထုတ်လုပ်မှုပါဝင်ခြင်းမရှိသော စီးပွားရေးနယ်ပယ်တစ်ခုလုံးကို ခြုံငုံတိုင်းတာနိုင်သည့် ညွှန်းကိန်းတစ်ခုဖြစ်ပါသည်။ ခန့်မှန်းထားသည့်ပမာဏမှာ 55.0 ဖြစ်ပြီး ခန့်မှန်းထားသည်ထက် နည်းပါးပါက USD တန်ဖိုးကျဆင်းနိုင်ကာ ခန့်မှန်းထားသည်ထက် များပြားပါက USD တန်ဖိုးမြင့်တက်စေနိုင်ပါသည်။\n⟵USD/CAD Intraday: watch 1.3175.\nGBP/JPY intraday: rebound⟶\nEUR/GBP intraday: rebound towards 0.8637(12.11.2019)\nGold spot Intraday: key resistance at 1460.00.(12.11.2019)\nEUR/USD Intraday: key resistance at 1.1065.( 8.11.2019)\nGBP/JPY intraday: the downside prevails as long as 140.47 is resistance (8.11.2019)\nGold spot Intraday: look for 1452.00.( 8.11.2019)\nEUR/GBP intraday: rebound towards 0.8637(12.11.2019) November 12, 2019\nGold spot Intraday: key resistance at 1460.00.(12.11.2019) November 12, 2019\nEUR/USD Intraday: key resistance at 1.1065.( 8.11.2019) November 8, 2019\nGBP/JPY intraday: the downside prevails as long as 140.47 is resistance (8.11.2019) November 8, 2019\nGold spot Intraday: look for 1452.00.( 8.11.2019) November 8, 2019


မူလစာမျက်နှာ နေ့စဉ်သတင်း ပြည်တွင်းသတင်း နိုင်ငံတကာသတင်း\nAZG စစ်တွေကို ဖျက်ဖို့ ကြံနေပြီလား? နိုဝင်ဘာ ၁၅ ည ၈း၄၅ သတင်း\nစစ်တွေမြို့သို့ ရောက်ရှိနေသော AZG အဖွဲ့မှ နိုင်ငံခြားသာ ငါးဦးခန့်သည် စစ်တွေမြို့ ဦးအောင်ထွန်းဦးလမ်း (ကျောင်းတက်လမ်းရပ်ကွက်) ယခင်ရုံးခန်း တွင် လာရောက်တည်းခိုနေပြီး နေ့စဉ် ညနေပိုင်းတွင် ဘင်္ဂလီ များနေရာဖြစ် သည့် အင်ပါလာ(အောင်မင်္ဂလာ)ရပ်ကွက်နှင့်\nဗလီများ သို့ Read more »\n11/15/2012 09:24:00 PM\nNDTV နဲ့ ဒေါ်အောင်ဆန်းစုကြည် အင်တာဗျူး (ရုပ်သံ)\nအိန္ဒိယရုပ်သံ NDTV က ဒေါ်အောင်ဆန်းစုကြည်နဲ့ တွေ့ဆုံမေးမြန်းခန်း ထုတ်လွှင့်သွား ပါတယ်။ အိန္ဒိယရောက် ဒေါ်အောင်ဆန်းစုကြည် က သူ့နိုင်ငံရေး ဖြတ်သန်းမှုနဲ့ သူ့မိသားစုအကြောင်း၊ သူငယ်စဉ်ဘ၀က မှတ်မိခဲ့တဲ့ ဗိုလ်ချုပ်အောင်ဆန်းအကြောင်း၊ ရခိုင်ပြည်နယ် ပဋိပက္ခနဲ့ ပတ်သက်ပြီး သူ့ရဲ့သဘောထားအမြင်တွေကို ပြောထားပါတယ်။\n11/15/2012 09:11:00 PM\nမြန်မာရေလုပ်သားများကို ထိုင်းစစ်တပ် ဝင်ဖမ်း\nထိုင်းနိုင်ငံ တောင်ပိုင်းတွင် ရေလုပ်ငန်း လုပ်ကိုင်နေသည့် မြန်မာပြည်သား ၁၀၀ ခန့် ယမန်နေ့က ဖမ်းဆီးခံရကြောင်း သိရသည်။ထိုင်းရေတပ် အာဏာပိုင်များက အဆိုပါ မြန်မာပြည်သားများ နေထိုင်လျက်ရှိသည့် ဖန်င ခရိုင် အတွင်းရှိ ထလမုကျေးရွာကို ပိတ်ဆို့ပြီး ဖမ်းဆီးခြင်း ဖြစ်သည်ဟု\n11/15/2012 08:12:00 PM\nယနေ့ လွတ်ငြိမ်းချမ်းသာခွင့်၌ နိုင်ငံရေးအကျဉ်းသားများမပါဝင်\nနိုင်ငံတော်သမ္မတကြီးမှ ခွင့်ပြုပေးသည့် နိုဝင်ဘာ(၁၅)ရက်နေ့ လွတ်ငြိမ်းချမ်းသာခွင့်၌ နိုင်ငံရေးသမားများ\nတောင်းဆိုနေသည့် ယုံကြည်ချက်ကြောင့် အကျဉ်းကျခံနေရသူများ(နိုင်ငံရေးအကျဉ်းသား) မပါဝင်ကြောင်း နိုင်ငံရေးအကျဉ်းသားဟောင်းများထံမှ သိရှိရသည်။ Read more »\n11/15/2012 08:10:00 PM\nပြည်ထောင်စုအစိုးရအဖွဲ့ သတင်းထုတ်ပြန်ရေးအဖွဲ့ ဖွဲ့စည်း ပြည်ထောင်စုသမ္မတမြန်မာနိုင်ငံတော် ပြည်ထောင်စုအစိုးရအဖွဲ့၏ သတင်းထုတ်ပြန်ရေးအဖွဲ့ ဖွဲ့စည်းခြင်းအမိန့်ကို ယနေ့နေ့စွဲဖြင့် ထုတ်ပြန်ကြေညာသည်။ နိုင်ငံတော်၏ နိုင်ငံရေး၊ စီးပွားရေး၊ လုံခြုံရေး၊ စစ်ရေး၊ သဘာဝဘေးအန္တရာယ် အရေးဆိုင်ရာကိစ္စရပ်များနှင့်စပ်လျဉ်း၍ အခါအားလျော်စွာ သတင်းများထုတ်ပြန်ခြင်း၊ သတင်းစာ ရှင်းလင်းပွဲ Read more »\n11/15/2012 07:21:00 PM\nစင်ကာပူနိုင်ငံတွင် မူးယစ်ဆေးသုံးထားခြင်းရှိ မရှိ ဆံပင်ကိုစမ်းသပ်၍ စစ်ဆေးသွားမည် စင်ကာပူနိုင်ငံတွင် မူးယစ်ဆေးဝါးသုံးစွဲမှုနှင့် စပ်လျဉ်း၍ ရုံးတင်တရားစွဲ ဆိုနိုင်ရေး စစ်ဆေးမှုပြုလုပ်ရာတွင် အနာဂတ်ကာလ၌ ဆီးစစ်ခြင်းအပြင် ပိုမိုပြည့်စုံ တိကျစေရန် ဆံပင်ကို စမ်းသပ်စစ်ဆေးခြင်း လည်း ပြုလုပ် သွားမည်ဖြစ်သည်။ ဆံပင်ကို အသုံးပြုစစ်ဆေးခြင်းက လွန်ခဲ့သည့် သုံးလအတွင်း မူးယစ်ဆေးဝါး သုံးစွဲထားခြင်းရှိ မရှိကို သိရှိနိုင်မည် ဖြစ် Read more »\n11/15/2012 07:13:00 PM\nရခိုင်၊ ကချင် ဒုက္ခသည်များအား ကမ္ဘာ့ဘဏ်မှ အမေရိကန်ဒေါ်လာ ၅ သန်း ထောက်ပံ့မည် ရခိုင်ပြည်နယ်အတွင်းတွင် သောင်းကျန်းသူ အကြမ်းဖက်မှုများနှင့် ကချင်ပြည်နယ်အတွင်း စစ်ပွဲတို့ကြောင့် ဒုက္ခရောက်နေကြသော ရခိုင်၊ ကချင် ဒုက္ခသည်များအား ကမ္ဘာ့ဘဏ်က အမေရိကန်ဒေါ်လာ ၅ သန်း မကြာမီ ထောက်ပံ့ကူညီပေးသွားမည်ဖြစ်ကြောင်း သတင်းရရှိသည်။\n11/15/2012 06:49:00 PM\nဆရာမ၃ဦး၏ အကြမ်းဖက်ရိုက်နက်ခြင်းကိုခံရသောသုံးတန်းကျောင်းသားလျော်ကြေးပေးပြီး ပြေငြိမ်းခိုင်း\nရခိုင်ပြည်နယ် ပုဏ္ဍားကျွန်းမြို့နယ်တွင် အသက် ၉ နှစ် အရွယ် မူလတန်း ကျောင်းသား တစ်ဦးအား ဆရာမ ၃ ဦးက အကြမ်းဖက် ရိုက်နက်မူကြောင့် ကျောင်းသား ဖြစ်သူမှာ အကြောက်လွန် သွေး လန့်ပြီး ဆေးရုံတင်ရသည့် အနေအထားထိ ရောက်ရှိခဲ့သည် ဟု ကျောင်း သား မိဖများက ပြောသည်။\n11/15/2012 06:42:00 PM\nအစိုးရ၀န်ကြီးဌာန ၁၅ ခုက ယမန်နှစ်ဘဏ္ဍာနှစ်အတွင်း အလွဲသုံးစား ထားသောပြုလုပ်ထား ပြည်သူ့ဘဏ္ဍာ များကို နိုင်ငံတော်သို့ ပြန်လည်ပေး သွင်းခြင်း\nမရှိပါက ၀န်ကြီးဌာနများကို တရားစွဲဆိုသွား မည် ဖြစ်ကြော င်း ပြည်ထောင်စု စာရင်းစစ်ချုပ် ဦးသိန်းထိုက် က ပြောဆို လိုက် သည်။\n11/15/2012 05:08:00 PM\nနယူးဒေလီမြို့ရှိ မြန်မာသံရုံးသို့ ဒေါ်အောင်ဆန်းစုကြည်နှင့်အဖွဲ့ ၂ဝ၁၂ ခုနှစ်၊ နိုဝင်ဘာလ ၁၅ ရက်နေ့ နံနက် ၁၁ နာရီ မိနစ် ၂၀ က လာရောက်လည်ပတ်စဉ်။ (ဓာတ်ပုံ - မဇ္ဈိမ)\n11/15/2012 04:30:00 PM\nMicrosoft Surface က Storage လိမ်လည်မှုဖြင့် တရားစွဲခံရ\nMicrosoft မှ အောက်တိုဘာလ ၂၆ ရက်နေ့က စတင်ဖြန့်ချိတဲ့ Surface - ကျောက်သင်ပုန်း ကွန်ပျူတာကို အမေရိကန်မှ အသုံးပြုသူ တစ်ဦးက တရားစွဲဆိုလိုက်တာ ဖြစ်ပါတယ်။ သူ့ရဲ့ တရားစွဲဆိုချက်အရကတော့ Surface ဟာ ဖော်ပြပါ သိုလှောင်နိုင်စွမ်း Storage မရှိပဲ လိမ်လည်ရောင်းချတယ်လို့ ဆိုပါတယ်။ သူဝယ်လိုက်တာ 32GB Surface - Windows 8 Tablet ဖြစ်ပါတယ်။ သို့ပေမယ့် ပြန်လည် စစ်ဆေးကြည့်လိုက်တဲ့အခါ တကယ် သိမ်းဆည်းနိုင်တာ 16GB ပဲ ရှိပါတယ်။ ဒါကြောင့် ဒီအတွက် မကျေပ်မနပ် ဖြစ်ပြီး\nMicrosoft ကို တရားစွဲလိုက် တာ ဖြစ်ပါတယ်။ Microsoft ဘက်မှလည်း ပြန် လည် ငြင်းဆန်ချက် ထုတ်ပြ ထားပါတယ်။\n11/15/2012 03:17:00 PM\nနယူးဒေလီရှိ မြန်မာသံရုံးသို့ ဒေါ်အောင်ဆန်းစုကြည် သွားရောက်လည်ပတ်...\nဒေါ်အောင်ဆန်းစုကြည်သည် နယူးဒေလီတွင်ရှိသည့် မြန်မာသံရုံးသို့ ကြာသပတေးနေ့ နံနက် ၁၁ နာရီ မိနစ် ၂ဝ တွင်သွားရောက် လည်ပတ်ခဲ့သည်။ မြန်မာသံရုံး ယာယီတာဝန်ခံ ဦးဘလှအေး အပါအဝင် သံရုံးမိသားစုများက ကြိုဆိုနှုတ်ဆက်ကြသည်။ ကမ္ဘာ့ ကျန်းမာရေးအဖွဲ့ WHO တွင် တာဝန်ထမ်းဆောင်နေသည့်\nရဲဘော်သုံးကျိတ်ဝင် ဗိုလ်ရန်နိုင် ၏ သမီးဖြစ်သူ ဒေါ က်တာအမရာမွန်နိုင်\nလည်း ဒေါ်အောင်ဆန်းစုကြည်ကို ကြိုဆိုရာတွင် ပါဝင်ခဲ့သည်။ ဒေါ်အောင်ဆန်းစုကြည်နှင့် ဒေါက်တာအမရာမွန်နိုင်တို့မှာ ကျောင်းနေဘက် ငယ်သူငယ်ချင်းများဖြစ်ကြသည်။\n11/15/2012 03:05:00 PM\nအမေရိကန် သမ္မတ၏ မြန်မာ ခရီးစဉ်သည် မဟာဗျူဟာ နိုင်ငံရေး\nနိုဝင်ဘာ ၁၉ ရက်တွင် မြန်မာနိုင်ငံသို့ ပထမဆုံးအကြိမ် လာရောက်မည့် အမေရိကန်သမ္မတ ဘားရက်ဟူစိန်အိုဘားမား၏ သမိုင်းဝင် ခရီးကို မြန်မာအစိုးရနှင့်\nပြည်သူလူထုကသာမက ဒေသတွင်းကပါ အရေးပါသော ခရီးစဉ်တရပ်ဟု ရှုမြင်သုံးသပ်နေကြသည်။\n11/15/2012 02:58:00 PM\n"ညနေခင်း အချိန် ဈေးဝယ်ရန် ဟန်ဆောင်၍ ဆိုင်ပေါ်တက် ဓားထောက် လုယက်မှု့ တစ်ခု ကမာရွတ် မြို့ နယ်၌ ဖြစ်ပွား\nရန်ကုန် နိုဝင်ဘာ ၁၄\nကမာရွတ်မြို့ နယ်(၁၀)ရပ်ကွက် သံလွင်လမ်း၌ ဖွင့်လှစ်ထားသည့် အိတ် အရောင်းဆိုင် တစ်ဆိုင်သို့အသက်(၁၉)နှစ် အရွယ် လူငယ်တစ်ဦး ဈေး ၀ယ်ရန် ဟန်ဆောင်ကာ ဈေးရောင်းသူ အမျုိုးသမီးငယ်အား ဓားဖြင့်ထောက် ကာ လုယက်မှု တစ်ခု\nပြုလုပ်ခဲ့သည်ဟု ရန်ကုန်တိုင်း ဒေသကြီး ရဲတပ်ဖွဲ့ မှူး ရုံး၏ ထုတ်ပြန်မှုအရသိရသည်။\n11/15/2012 02:48:00 PM\nသမ္မတ အိုဘားမား မြန်မာခရီးစဉ် မြောက်ကိုရီးယား အန္တရာယ် ပူပန်\nမဇ္ဈိမသတင်းဌာန ။ ။ အမေရိကန် သမ္မတ အိုဘားမား၏ မြန်မာနိုင်ငံ ခရီးစဉ်နှင့် ပတ်သက်၍ လုံခြုံရေးစိုးရိမ်မှု မှာ မြောက်ကိုရီးယား ဖြစ်ကြောင်း သံတမန် သတင်းရပ်ကွက်တခုက ပြောသည်။\nသမ္မတ အိုဘားမား၏ အတွက် လုံခြုံရေးကို အမေရိကန် Secret Service များက ၎င်းတို့ဘာသာ လုပ်ဆောင်ခွင့်မြန်မာဘက်က ပေးထားပြီး လက်နက်များပါ မိမိအစီအစဉ်ဖြင့် သယ်ယူတင်သွင်းခွင့် ပြုထားကြောင်းလည်းနေပြည်တော် သတင်းရပ်ကွက်တခုက ဆိုသည်။\n11/15/2012 02:36:00 PM\nအိုဘားမား လူထု မိန့်ခွန်း ပြောကြားမည်ဟု သတင်းထွက်ပေါ်နေသည့် ရန်ကုန်တက္ကသိုလ် ပြင်ဆင်မှုပြုလုပ်နေ(TheVoice)\n11/15/2012 02:32:00 PM\nမြန်မာ့ဆက်သွယ်ရေးမှ နံပါတ်အပူးအလှများ လေလံတင်ရောင်းချပွဲတွင် WCDMA ဖုန်းနံပါတ် 09-443666666ကို ၂၆သိန်းအထိ ပေးဝယ်\nမန်းတွင်ယနေ့ပြုလုပ်သော မြန်မာ့ဆက်သွယ်ရေးမှ WCDMA အလုံး ၂၃လုံး GSM ၃၇လုံး နံပါတ်အပူးအလှများ လေလံတင်ရောင်းချပွဲတွင် WCDMA ဖုန်းနံပါတ် 09-443666666ကို ၂၆သိန်းအထိ ပေးဝယ်ခဲ့ကြောင်းသိရသည်။ Read more »\n11/15/2012 02:28:00 PM\nသတင်းထုတ်ပြန်ရေးအဖွဲ့ ဖွဲ့စည်းခြင်း ပြည်ထောင်စုသမ္မတမြန်မာနိုင်ငံတော် ပြည်ထောင်စုအစိုးရအဖွဲ့ အမိန့်ကြော်ငြာစာ သတင်းထုတ်ပြန်ရေးအဖွဲ့ ဖွဲ့စည်းခြင်း ပြည်ထောင်စုသမ္မတမြန်မာနိုင်ငံတော် ပြည်ထောင်စုအစိုးရအဖွဲ့ အမိန့်ကြော်ငြာစာ အမှတ်၊ ၈၁ /၂၀၁၂ ၁၃၇၄ ခုနှစ်၊ တန်ဆောင်မုန်းလဆန်း ၂ ရက် (၂ဝ၁၂ ခုနှစ်၊ နိုဝင်ဘာလ ၁၅ ရက်) သတင်းထုတ်ပြန်ရေးအဖွဲ့ ဖွဲ့စည်းခြင်း ၁။နိုင်ငံတော်၏ နိုင်ငံရေး၊ စီးပွားရေး၊ လုံခြုံရေး၊ စစ်ရေး၊ သဘာဝဘေးအန္တရာယ် အရေးဆိုင်ရာကိစ္စရပ်များနှင့်စပ်လျဉ်း၍\nအခါအားလျော်စွာ သတင်းများထုတ်ပြန်ခြင်း၊ သတင်းစာ ရှင်းလင်းပွဲများပြုလုပ်ခြင်း၊ သတင်းထုတ်ပြန်ချက် ထုတ်ပြန်ပေးခြင်းများ တာဝန်ယူဆောင်ရွက် နိုင်ရန်အတွက် ပြည်ထောင်စုအစိုးရအဖွဲ့ ဥပဒေပုဒ်မ ၂၄၊ ပုဒ်မခွဲ (က) အရ" သတင်းထုတ်ပြန်ရေး အဖွဲ့"ကို အောက်ပါအတိုင်း ဖွဲ့စည်းလိုက်သည်- Read more »\n11/15/2012 02:21:00 PM\nဆန္ဒပြမှုများကြောင့် ရင်းနှီးမြှုပ်နှံသူများ နောက်တွန့်မည်ကို စီးပွားရေး လုပ်ငန်းရှင်များ စိုးရိမ်နေ\nစက်တင်ဘာ လဆန်းပိုင်းက တွေ့ရသော လှိုင်သာယာ စက်မှုဇုန် ၄ ရှိ SMK အထည်ချုပ်စက်ရုံမှ ဆန္ဒပြ အလုပ်သမားများ (ဓာတ်ပုံ – ခင်သြ / ဧရာဝတီ)\nမြန်မာနိုင်ငံကို နိုင်ငံတကာက အာရုံစိုက်မှု များပြားလာချိန်တွင် သဘာ၀၀န်းကျင် ထိန်းသိမ်းရေး တက်ကြွ လှုပ်ရှားသူ များက ဦးဆောင်၍ စီမံကိန်းများနှင့် ပတ်သက်သည့် ဆန္ဒပြမှုများ Read more »\n11/15/2012 12:53:00 PM\nအိန္ဒိယကို စိတ်ပျက်မိခဲ့ကြောင်း ဒေါ်အောင်ဆန်းစုကြည် ပြော\nမွေးနေ့အထိမ်းအမှတ် ဟောပြောပွဲတွင် ကွန်ဂရက်ပါတီ ဥက္ကဌ ဆိုနီယာဂန္ဒီနှင့် အတူတွေ့ရသည့် ဒေါ်အောင်ဆန်းစုကြည် (ဓာတ်ပုံ – ဇာနည်မာန် / ဧရာဝတီ)\nမြန်မာ့ဒီမိုကရေစီရေးအတွက် အလိုအပ်ဆုံးအချိန်တွင် အားပေးမှု နောက်ပြန်လှည့်သွားသော အိန္ဒိယနုိုင်ငံအား စိတ်ပျက်ခဲ့မိကြောင်း အိန္ဒိယနိုင်ငံသို့ ရောက်ရှိနေသည့် အမျိုးသားဒီမိုကရေစီအဖွဲ့ချုပ် ဥက္ကဌ ဒေါ်အောင်ဆန်းစုကြည်က ပြောလိုက်သည်။\n11/15/2012 12:50:00 PM\nနိုင်ငံတော် ဖွဲ့စည်းပုံအခြေခံဥပဒေဆိုင်ရာ ခုံရုံးဥပဒေကို ပြင်ဆင်သည့် ဥပဒေကြမ်းအားဆွေးနွေးမည်\nနိုင်ငံတော် ဖွဲ့စည်းပုံအခြေခံဥပဒေဆိုင်ရာ ခုံရုံဥပဒေကို ပြင်ဆင်သည့် ဥပဒေကြမ်းအား အမျိုးသားလွှတ်တော် ယနေ့ အစည်းအဝေးတွင် အဆိုအဖြစ် အမျိုးသားလွှတ်တော် ကိုယ်စားလှယ် ဦးမြညိမ်းက တင်သွင်းသွားမည် ဖြစ်ကြောင်း သိရသည်။ Read more »\n11/15/2012 12:43:00 PM\nဈေးသက်သာသော အခန်း ၉၅၀၀ ကျော် ပါဝင်သည့် အိမ်ရာစီမံကိန်း ၅ ခု သုံးနှစ်အတွင်း တည်ဆောက်မည်ဟုဆို\nရန်ကုန်၊ နိုဝင်ဘာ - ၁၄ ဒဂုံမြို့သစ်မြောက်ပိုင်း၊ တောင်ပိုင်းနှင့်အရှေ့ပိုင်းမြို့နယ်တို့တွင်\nအခန်းပေါင်း ၉၅၀၀ ကျော်ပါဝင်သော ဈေးနှုန်းသက်သာသည့် အိမ်ရာစီမံကိန်း ငါးခုကို ၃ နှစ်အတွင်း အကောင်အထည်ဖော်မည်ဟု ရန်ကုန်မြို့တော်စည်ပင်သာယာရေး အတွင်းရေးမှူးဦးကျော်စိုးကပြောသည်။\nနယ်စပ်ဖြတ်ကျော်ဝင်/ထွက်မှုများကြောင့် ကြိမ်ချောင်း-တောင်ပြိုကားလမ်းအား ရက်အကန့်အသန့်မရှိ ပိတ်\nမြန်မာ - ဘင်္ဂလားဒေ့ရ်ှမောင်တောနယ် စပ်ဒေသများ၌ ကုန်းလမ်း ခရီး နှစ်နိုင်ငံပို့ကုန်သွင်းကုန်လုပ်ငန်းများ လည်ပတ်စီးဆင်း ရာတွင် အဓိကအရေးပါနေသော လမ်းပိုင်းဖြစ်သည့်ကြိမ်ချောင်း -တောင်ပြို ကားလမ်းအား\nဒေသတွင်း အခြေအနေများကြောင့် သက်ဆိုင်ရာမှ Read more »\n11/15/2012 12:28:00 PM\nကျိုက်ထီးရိုးမှာလည်း Wi-Fi ရပြီ ကျိုက်ထီးရိုး စေတီတည်ရှိရာ တောင်တ၀ိုက် ဟော်တယ်တွေ၊ တည်းခိုခန်းတွေက သူတို့ရဲ့ ၀န်ဆောင်မှု အသစ်တခုအဖြစ် Wi-Fi အသုံးပြုနိုင်အောင် စီစဉ်ထားပါတယ်တဲ့။ အဓိကရည်ရွယ်ချက်ကတော့ တည်းခိုရန် လာသူတွေကို စွဲဆောင်တဲ့နည်းလမ်းတခုအဖြစ် အသုံးပြုဖို့ စီစဉ် တာဖြစ်ပါတယ်။ အခုတော့ စမ်းသပ်လုပ်ဆောင်နေတာဖြစ်တယ် Read more »\n11/15/2012 11:54:00 AM\nအာဏာပိုင်တွေ တိုင်ကြားတာကို အရေးမယူတာ ဘာကြောင့်လဲ? ပဋိပက္ခတွေ ထပ်ဖြစ်အောင် ဖန်တီးနေတာလား?\nရခိုင်ပြည်နယ် မြောက်ဦးမြို့နယ်တွင် ရခိုင်အမျိုးသားပိုင် ဟင်းခင်းများအား မသမာသူများမှ ကျူးကျော် ၀င်ရောက်ပြီး ဖျက်ဆီးမူများ ပြုလုပ်နေသည်ကို သက်ဆိုင်ရာ ရဲဌာနသို့ အကြိမ်ကြိမ် တိုင်ကြားသော်လည်း တစ်စုံတစ်ရာ အရေးယူ ဆောင်ရွက်ခြင်း မရှိကြောင်း သိရသည်။“ ကျွန်မကတော့ အာဏာပိုင်တွေကို မေးချင်ပါတယ်။ တိုင်ကြားတာကို အရေးမယူတာက\n11/15/2012 11:26:00 AM\nရခိုင်ပြည်နယ်အတွင်းရှိ ဘင်္ဂလီလူမျိုးများနေထိုင်ရာ ဘင်္ဂလီကျေးရွာ များ၌ နိုဝင်ဘာ\nပထမအပတ်အတွင်းက ဘင်္ဂလီ လူဦးရေ စာရင်း ကောက် ခံ ရာတွင် ရိုဟင်ဂျာလူမျိုးဟု သုံးနှုန်းမှသာ လက်မှတ်ထိုးပေးနိုင် မည်ဟု တောင်းဆိုမှုများရှိ လာကြောင်း သိရသည် ။ပေါက်တောမြို့ နယ်ကျေးရွာ အချို့၌ ဘင်္ဂလီလူဦးရေ စာရင်း(အစမ်း)ကောက်ခံယူမှု Read more »\n11/15/2012 11:13:00 AM\nဟားမက် စစ်ခေါင်းဆောင် ကျဆုံး ဟားမက် အဖွဲ့ စစ်ခေါင်းဆောင်\nအာမက် ဂျဘာရီ အစ္စရေး လေကြောင်း\nတိုက်ခိုက်မှုမှာ ကျဆုံး သွားပါတယ်။\nဂါဇာမှာ သူလိုက်ပါတဲ့ ကားကို ပစ်ခတ် လုပ်ကြံခံရတာ ဖြစ်ပြီး အဆင့်မြင့်ဆုံး သတ်ဖြတ် ခံရတဲ့ ဟားမက် ခေါင်းဆောင် ဖြစ်ပါတယ်။\n11/15/2012 11:05:00 AM\nကျောက်တော် တောင်ဘွေ ကျေးရွာ အုပ်ချုပ်ရေးမှူး ကြိုးဆွဲချ သေဆုံး\nကျေးရွာ အုပ်ချုပ်ရေးမှူးမှာ ဦးမောင်အေးတင် (၄၅) နှစ်ပြီး ရွာဦးရှိ သရက်ပင်တွင် အောက်တိုဘာလ ၁၄ ရက်နေ့ နံနက်က ကြိုးဆွဲချ သေဆုံးသွားခြင်း ဖြစ်သည်။“ ဟုတ်ပါတယ်။ မနက်က သူ့အလောင်းကို ကျောက်တော် ဆေးရုံကို ယူလာပါတယ်။ ကျွန်တော် သွားကြည့်ပါတယ်။ သူ့ရဲ့ ဇနီးဖြစ်သူနဲ့ တွေ့မလို့ပါဘဲ။ ဒါပေမယ့် သူမက\n11/15/2012 10:01:00 AM\nအဆိုတော် ခင်မောင်တိုး စင်ကာပူစံတော်ချိန် ၈နာရီမိနစ် ၂၀ ခန့် တွင်ကွယ်လွန်သွားပြီ\nသည် ယနေ့ နိုဝင်ဘာလ\n၁၅ ရက်စင်ကာပူ စံတော် ချိန်\n၈ နာရီ မိနစ် ၂၀ ခန့် တွင်ကွယ်လွန်သွားခဲ့ကြောင်း သိရသည်။ထပ်မံအတည်ပြုချက်များ ကြောင့်အဆိုတော် ခင်မောင်တိုး ကွယ်လွန်ကြောင်း သိရသည်။ Read more »\n11/15/2012 09:26:00 AM\nနိုင်ငံတော်သမ္မတသည် ယနေ့(နိုဝင်ဘာလ ၁၅ ရက်နေ့)တွင် နိုင်ငံခြားသား အကျဉ်းသားများအပါအဝင် စုစုပေါင်း အကျဉ်းသား (၄၅၂) ဦးအား လွတ်ငြိမ်းသက်သာခွင့် ပေးလိုက်ခြင်း\nနိုင်ငံတော်သမ္မတသည် နိုင်ငံတော် တည်ငြိမ်ရေးနှင့် ထာဝရငြိမ်းချမ်းမှု ဖော်ဆောင်ရေး အတွက်လည်းကောင်း၊ အမျိုးသားပြန်လည် စည်းလုံးညီညွတ်ရေး အတွက်လည်းကောင်း၊ နိုင်ငံတော်၏မေတ္တာနှင့်စေတနာကို\nနားလည်ကြပြီး နိုင်ငံတော်တည်ေ ဆာက်ရေးတွင် တစ်ဖက်တစ်လမ်းမှ အထောက်အပံ့ ဖြစ်စေမည့် Read more »\n11/15/2012 09:01:00 AM\nရီးယဲမက်ဒရစ် လူငယ်အသင်းမှ နည်းပြအဖွဲ့ဝင်များ မြန်မာနိုင်ငံသို့ ဘောလုံးပညာ လာရောက်ပို့ချမည်\nလာလီဂါထိပ်တန်း ကလပ်အသင်း တစ်သင်းဖြစ်သော ရီးယဲမက်ဒရစ် အသင်း၏ လူငယ် အသင်းမှ နည်းပြ အဖွဲ့ဝင်များသည် မြန်မာနိုင်ငံ ဘောလုံးအဖွဲ့ချုပ် MFF ကို စပွန်ဆာပေးထား သည့် Digicel မှ ဆက်သွယ်ပေး မှုဖြင့် မြန်မာနိုင်ငံသို့ လာရောက် မည်ဖြစ်သည်။\n11/15/2012 08:56:00 AM\nတောင်ကြီးတန်ဆောင်တိုင်၌ ဗိုလ်ချုပ်ပုံပါ ဒီခေတ်မီးပုံး လွှတ်တင်မည်\nတောင်ကြီး တန်ဆောင်တိုင်၌ ယခင်နှစ်များနှင့် မတူပဲ မီးပုံးပျံအများအပြားလွှတ်တင်မည်ဖြစ်ပြီး ဗိုလ်ချုပ်ပုံမီးပုံးကြီးအား မြန်မာပြည်မြေပုံနှင့် ခွပ်ဒေါင်းပုံပါများ ထည့်သွင်း လွှတ်တင် မည်ဖြစ်ကြောင်း တောင်ကြီးမီးပုံးပျံလွှတ်တ င်ရေး ကော်မတီဝင်များထံက သိရှိရသည်။\n11/15/2012 08:52:00 AM\nကချင်ဒုက္ခသည်စခန်း အဆုပ်နှင့် AIDS ဝေဒနာရှင်များအတွက် ဆေးဝါးလိုအပ်နေ\nကချင်ပြည်နယ် ဝိုင်းမော်မြို့နယ် တရုတ်နယ်စပ်ရှိ မုန်ဂါဇွမ် ဇိုင်းအောင် (Mungga Zup Zai Awng) ဒုက္ခသည် စခန်းတွင် အဆုပ်တီဗီရောဂါနှင့် HIV/AIDS ဝေဒနာခံစားသူ ဒုက္ခသည် အယောက် (၃၀) ကျော်ရှိရာ ပုံမှန်ဆေးများစားသုံးရန်ပြတ်လပ်မှုကြောင့်အခက်အခဲရင် ဆိုင်နေ ရကြောင်း သိရသည်။\n11/15/2012 08:50:00 AM\nတရုတ် ကွန်မြူနစ် ပါတီ ခေါင်းဆောင်ပိုင်း အပြောင်းအလဲစတင် ဒီကနေ့ဗုဒ္ဓဟူးနေ့မှာပဲ တရုတ်ကွန်မြူနစ်ပါတီခေါင်းဆောင် Hu Jintao ဟာ ဥက္ကဋ္ဌ ရာထူးကနေ တရားဝင် အနားယူသွားပြီဖြစ်ပါ တယ်။ နိုင်ငံရဲ့ထိပ်သီး ခေါင်းဆောင်နေရာကိုတော့ ဒုသမ္မတ Xi Jinping က လွှဲပြောင်းယူဖို့ စီစဉ်ထားပါတယ်။\n11/15/2012 08:42:00 AM\n၀န်ကြီးဌာန ၁၅ ခုကို အရေးယူမှုများပြုလုပ်ခဲ့\n၂၀၁၁-၂၀၁၂ ဘဏ္ဍာရေးနှစ်အရ အသုံးဘတ်ဂျက်နှင့် ပတ်သက်၍ ပြည်ထောင်စုစာရင်းစစ်ချုပ်ရုံး၏ အရေးကြီးစစ်ဆေးတွေ့ရှိချက်အဖြစ် ၀န်ကြီးဌာန\n၁၅ ခုတွင် အလွဲသုံးစားမှု၊ မရိုးဖြောင့် မသမာသောသဘောဖြင့် ဆောင်ရွက်မှုကြောင့် နိုင်ငံတော်မှနစ်နာဆုံး ရှုံးမှု ၄၇ မှု၊ နိုင်ငံတော်သို့\nပေးသွင်းရမည့် နစ်နာငွေ ကျပ်သန်းငါးသောင်းကျော်နှင့် အမေရိကန်ဒေါ်လာ နှစ်သိန်း ကျော်ရှိခဲ့ကြောင်း သိရသည်။\n11/15/2012 08:27:00 AM\nအမျိုးသားပြန်လည်ရင်ကြားစေ့ရေးနှင့် ဒီမိုကရေစီဖော်ဆောင်ရေး ဒေါ်အောင်ဆန်းစုကြည်နှင့် အိန္ဒိယ၀န်ကြီးချုပ်ဆွေးနွေး\nအိန္ဒိယနိုင်ငံသို့ လက်ရှိရောက်ရှိနေသော အမျိုးသားဒီမိုကရေစီအဖွဲ့ချုပ် ဥက္ကဋ္ဌ ဒေါ်အောင်ဆန်းစုကြည်သည် အိန္ဒိယ၀န်ကြီးချုပ် မန်မိုဟန် ဆင်းနှင့် နိုဝင်ဘာလ ၁၄ ရက်နေ့က နယူးဒေလီမြို့တွင် တွေ့ ဆုံခဲ့ကြသည်။ ထိုသို့တွေ့ဆုံရာတွင် မြန်မာနိုင်ငံတွင် ဖော်ဆောင်နေသော ဒီမိုကရေစီ ဖြစ်ထွန်းရေးလုပ်ငန်းစဉ်၊ အမျိုးသားပြန်လည်ရင်ကြားစေ့ရေး\n11/15/2012 08:25:00 AM\nထန်းတပင် မြို့နယ်၌ အမျိုးသမီး တစ်ဦး နွားတင်းကုပ် ထုပ်တန်းပေါ်မှ ကြိုးဆွဲချ သေဆုံး\nပဲခူးတိုင်း ဒေသကြီး ထန်းတပင် မြို့နယ် ဇရပ်ကြီး\nကျေးရွာ အုပ်စု ရွာကြား ရပ်ကွက်နေ မအိဇာ (ခ) တင်ဇာလှိုင် ၂၅ နှစ် (ဘ) ဦးမြင့်အောင် (မှီခို) သည် နိုဝင်ဘာ ၄ ရက် နံနက် ၇ နာရီခန့်က နေအိမ် နောက် ဘက်ရှိ နွားတင်းကုပ် ထုပ်တန်းတွင် ကြိုးဆွဲချ သေဆုံး နေသည်ကို Read more »\n11/15/2012 08:16:00 AM\nမော်လမြိုင်တွင် လိုင်စင်မဲ့စက်တပ်ယာဉ်များ ဖမ်းဆီးတော့မည်\nလာမည့်တနင်္ဂနွေနေ့မှစ၍ မွန်ပြည်နယ်၊ မော်လမြိုင်မြို့ပေါ်ရှိ လိုင်စင် မဲ့မော်တော်ယာဉ်များနှင့် မော်တော်ဆိုင်ကယ်များအား ဖမ်းဆီးအရေးယူ\nတော့မည်ဟု သိရသည်။ လိုင်စင်မဲ့စက်တပ်ယာဉ်များနှင့် ပတ်သက်သော အစည်းအဝေးတစ်ရပ်ကို မော်လမြိုင်မြို့နယ် အထွေထွေအုပ်ချုပ်ရေး\n11/15/2012 08:14:00 AM\nအိုဘားမား မြန်မာခရီးစဉ် လူ့အခွင့်အရေးအဖွဲ့တွေ ကန့်ကွက် အမေရိကန်သမ္မတ တဦးအနေနဲ့ မြန်မာနိုင်ငံကို လာမယ့် ခရီးစဉ်အတွင်း သမ္မတ အိုဘားမား ဟာ နိုင်ငံအကြီးအကဲတွေနဲ့ တွေ့ဆုံမှာဖြစ် သလို မြန်မာလူထုကိုလည်း မိန့်ခွန်းပြောဆိုဖို့ ရှိနေ ပါတယ်။ နာရီပိုင်းပဲ ကြာမယ့် ခရီးစဉ်အတွင်း ရန်ကုန်မှာပဲ တွေ့ဆုံမှုတွေကို ပြုလုပ်မယ်လို့ သိရပါ တယ်။ လူ့အခွင့်အရေးအဖွဲ့တွေကတော့ ဒီခရီးစဉ်ဟာ Read more »\n11/15/2012 08:11:00 AM\nအိုဘားမား မလာရောက်ခင် အကျဉ်းသား ၄၅၀ လွှတ်ပေးမည် မြန်မာအစိုးရအနေနဲ့ အကျဉ်းထောင်တွေထဲက အကျဉ်းသား ၄၅၀ ကို အမေရိကန်သမ္မတအိုဘားမားမလာရောက်ခင် ပြန်လွှတ်ပေးမယ်လို့ မြန်မာ သမ္မတရုံး ညွှန်ကြားရေးမှူး ဦးဇော်ဌေး ကို မြန်မာနိုင်ငံ အခြေစိုက် သတင်းဌာနတွေက ဖော်ပြနေကြပါတယ်။ ဒါပေမဲ့ ဒီအထဲမှာ နိုင်ငံရေး အကျဉ်းသားတွေ ပါမယ်၊ မပါဘူးဆိုတာကတော့ ရှင်းရှင်းလင်းလင်း Read more »\n11/15/2012 08:09:00 AM\nအိုအိုင်စီ အစည်းအဝေးမှာ ရိုဟင်ဂျာ အရေးထိပ်ဆုံးက ဆွေးနွေးမည်\nအစ္စလာမ်နိုင်ငံများ ပူးပေါင်းဆောင်ရွက်ရေးအဖွဲ့ အိုအိုင်စီ (OIC) ရဲ့ထိပ်သီးအစည်းအဝေးကို မနက်ဖြန်မှာ အာဖရိကတိုက်က (Djibouti) ဂျီဘူတီ နိုင်ငံမှာ ကျင်းပမှာဖြစ်ပြီး မြန်မာနိုင်ငံက ရိုဟင်ဂျာအရေးဟာ ဆွေးနွေးမဲ့ ကိစ္စတွေထဲမှာ ထိပ်ဆုံးက ပါဝင်မယ်လို့သိရပါတယ်။ Read more »\n11/15/2012 08:07:00 AM\nအေးမြတ်သူ အလှ ဒီဇင်ဘာလ အတွက် (၇) ရက်သားသမီး ဟောစာတမ်း\nသတိရှိပါမတော်တဆမှုတွင် ပရုတ်ဆီလိမ်းရုံဖြင့် သင့်အသက် ပြန်မရပါ\nရန်ကုန်တိုင်းဒေသကြီး သန်လျင်မြို့နယ်ရှိ နည်းပညာတက္ကသိုလ်တွင် ဖြစ်ပွားခဲ့သည့် ကျောင်းသား/ အင်ဒိုနီးရှား အမျိုးသမီး ဘောလုံးအသင်း ဆီးဂိမ်းမှ နုတ်ထွက် ဆီးဂိမ်းပြိုင်ပွဲ၌ အမျိုးသမီး ဘောလုံးပြိုင်ပွဲ ကျင်းပရန် ၃ ရက်အလိုတွင် အင်ဒိုနီးရှား အမျိုးသမီး ဘောလုံး အသင်း ပြိုင်ပွဲမှ နုတ်ထွက်သွားကြော...